text:
我啲親戚唔太多, 十個有十個都不是在加拿大. 對我來講親戚都只是得過名o者,一啲對我都唔認識, 但這對我完全唔重要, 一年都講唔o到幾個電話, 淨係識得同我講: “對你老豆老母好啲啦, 佢o地年紀大, 就o下佢啦!”.但當我受了氣要講番比佢o地聽,佢o地又係咁同我講: “對你老豆老母好啲啦, 佢o地年紀大啦, 就o下佢啦!”.我有時都問自己, 我四十歲都嚟緊, 同佢o地住埋一齊困獸鬥都冇得話唔就啦!所以咪就到我老母而家打橫行, 老豆又唔9出聲, 過曬底線, 又唔知我日日對住佢兩老有幾難頂, 重叫我就wor… 就佢老味! 所以當我有氣要發, 我就只好對朋友發, 我所有朋友都好明白我嘅處景. 親戚?? 收皮啦…
朋友:
從小到大,我一路都將朋友排第一位. 我好多朋友, 由under age 到六,七十歲都有. 因為只有朋友先明白我個人, 內與外. 並且我都明白, 朋友你可以揀,但老豆,老母,親戚就冇得揀. 撞正個不知所謂嘅老豆老母你就卜街. 睇o下我就知啦! 我都知朋友係唔可以陪我或幫我一世, 但都好過對住我老豆老母同我啲親戚. 講真, 問心, 諗真啲, 幾時需要老豆,老母,同親戚?欠人錢囉! 比人綁票囉! 死人’lum’樓囉等等… 在我來講就99.99%嘅時間都係朋友緊要. 起碼朋友會聽我講嘢, 消化所有細節,同老豆,老母,親戚分別好大, 佢地只會聽你第一,兩句就插咗先. 我啲朋友十個有十個都係好人. 賤人,狗賊我都唔會識啦!
老豆,老母:
大鍋啦! 寫到我白頭都寫唔曬. 在我嚟講, 冇知識唔緊要,但連常識都冇你就死得啦!成日話自己年紀大,就可以打橫行,三十年前都係講同一句,你坤我呀!
當然!不停咁得個講字係冇用嘅,一定要有啲例子…
發生係屋企嘅小例子:
睇住佢放咗啲生肉落隻碟到, 轉個頭就洗都唔洗隻碟就放番入個櫃度, 我話佢, 佢就話佢唔記得咗, 前後只係幾秒時間, 點忍呀!
每日食飯都只係得佢兩個人,但係個雪櫃裏面食得嘅嘢,就可以比十個人食幾個星期,買就買多多,話佢又話我好話佢,雪櫃keep住咁多嘢,多到連我個wine cooler都用埋來放菜.
買廁紙買到成屋都係,有幾多?多過一百卷,多唔多呀?二百都有呀!比我話完重買,跟住重收埋係佢自己房唔比我知, 仲未計paper towel 喎!
好心請個清潔幫佢,點知之後佢就乜都唔Q做,見到污遭都當見唔倒,個清潔兩個星期先嚟一次,佢就等個清潔見到セ就要做セ咖啦,正卜街!
每日用完個廚房,當然要清潔爐頭啦,佢就乜都唔洗,就算佢洗,洗煲就唔洗蓋, 或洗咗都肥lum lum,我老母而家連碗都唔洗咖啦, 咪我老豆洗曬囉 ,成日就話佢企唔到長時間, 但佢去Baseman玩花就可以玩幾粒鐘都係企喎!
cheap到連屋企個heat都唔開得唔高,冬天屋企都要著長袖衫,長褲加外套,凍到屋企一啲溫暖嘅感覺都冇.我自己買個heater擺係自己房,佢就連我個heater都熄埋…
講到cheap… 佢架車連冬天胎都唔想買,佢條四季胎都有八成光頭,又話寶馬收得貴,因為我ban咗佢話o個間胎公司,然後就發爛咋,話"我唔買啦!"挑, 你死我有錢收, 但係你同我都要用同一架車哩!
佢地銀行錢多,咪買小小mutual fund 走啲稅囉,講好哂一切嘢五日有多, 到要簽名個日,同我講,唔買啦,話寧願收利息喎,你鹵味!
發生係我身上嘅少少故事例子:
我係在我十七歲零三日嚟加拿大的,是一九八九年八月十九曰,那日一同上飛機的共有三十多個循道會嘅學生,係機場所有學生都喊到好似死老豆咁,但當我入閘o個陣時,簡直快樂得勁快樂! 點解? 因為當我在香港嘅時候,過嘅係非一般小朋友過嘅生活, 細個時冇乜嘢玩, 成績又唔好, 從小我就勁鐘意打機,砌模型, 因為屋企只得我一個, 仲可以有乜嘢玩呢? 咪以為我老豆老母會買好多玩具比我, 係差唔多冇. 所有玩具都係我唔食飯, 唔買零食, 唔出街, 儲蓄得來的. 小學得個幾蚊雞一日, 到中學都係得十零蚊連埋車錢, 好幾個星期先可以買到一合模型或其他玩具.
一個星期七日, 有三,四日都要食藤條炆豬肉, 我都明白, 我地o個個年代有邊個唔使食藤條炆豬肉咖, 唔講大家都唔知, 我由小學一年級到中學三年班,成日都要見社工, 點解? 因為我全身都係藤條痕囉, 有幾多呀?咁就大把啦! 我五,六年級有一次就數到有三十幾條痕,係全部睇到嘅地方, 手手腳腳全部都係, 有啲仲有血添, 我一啲都冇吹水, 有啲老朋友都知, 仲可以有幾可悲? 我老豆老母唔只藤條炆豬肉,仲要我跪祖先, 一邊跪, 一邊打, 仲要將我啲模型一個一個掉係我面前,踩爛晒, 仲有唔好唔記得, 我老母一打我,就一定唔會少過兩三個鐘, 所以我點會冇藤條痕呢!
打到大啲喇, 中一至中三啦 ,老母就要不停買藤條, 因為每次打都打斷條藤條, 後來重要用掃把嚟打添,當我大個啲,咁打法就一定還手啦, 還手就一定卜街, 仲打多幾嘢, 但唔還手走去避,佢都不停打. 有一次我就呢一世仔都記得! 因為我二婆都有份打, 當日打斷咗三條藤條,之後重要用掃把打, 全日打我打咗三個幾鐘, 為左乜?咪係因為捉到我係遊戲機中心囉!
打到去邊一個地步? 我知道無論我考到五十九分又係比佢打三日,孝到零雞蛋都係打三日, 所以我係中三就選擇乜Q嘢都唔讀, 全部零雞蛋就算啦! 全年平均分只得24點幾, 係唔係都被打到週身藤條痕, 重要比人笑, 我點解要咁勤力同努力呢?? 眼見身邊所有嘅小朋友, 冇一個o個結局會好似我咁, 諗o下諗o下,我真係蠢得好緊要, 成績唔好同鐘意打機就比人打到咁, 我就應該一早就去學人偷嘢呀, 打交呀, 甚至入埋黑社會添, 到頭來個結局都係一樣 –> 比人打. 如果你問我 ,我有冇童年, 我可以無需要用個腦來答你-100%冇咯, 在我記憶中, 每一日都淨係比老豆老母打, 比同學笑, 冇一日開心過, 同屋企人開心嘅記憶就一啲都冇, 我甚至有一次企係警局門口, 有諗過入唔入去報警添!
到我中四時, 轉到去另一間中學, 成績初時都係唔好,唉! 點會好呀? 冇讀書成年, 我自己知自己事, 中四開始冇幾耐, 我就搵到一分part-time工係大家樂做, 當時我非常開心 ,番屋企話比老豆老母聽,嘩! 咁大個人第一份工喎! 點知老豆就發晒爛咋,佢將部錄影機掉係我面前, 用個錘仔打到個錄影機唔似錄影機, 同我講"你咁叻,搵錢番嚟買過部錄影機呀!" 比你都唔敢走去返工喇!
香港啲時間真係過得好艱苦, 點知有一日, 我有個同學仔個亞媽問我有冇興趣同佢個仔一齊跟循道會去加拿大讀書. 我當然話好喇!當時我老豆老母都一定話好喇~讀書wor. 我仲即時call我o個好友Raymond一齊去, 不過以我當時嘅成績就一定無可能去得到加拿大 (因我成年都冇セ讀書),但我心諗,我真係只得呢一個機會,所以為咗我要離開, 我竟然可以用幾個月時間, 成績上番哂軌道,而且重可以去到加拿大讀書tim! 講真,係香港辛苦o左十七年, 去到機場我就以九秒九入閘上機走囉!!
除咗我啲學校同成績故事 ,當然仲有好多小故事啦!
過時過節或放假都會一家人去街,記得有一次, 老豆車我去海灘游水,路上突然爆胎,你自己白痴唔識換胎, 最後用咗成兩粒幾鐘先換好, 換完都天黑, 咁你應承小朋友嘅嘢, 做唔到o個小朋友就一定爆喊啦! 佢自己又發爛咋, 又唔用解釋嘅方法去同個小朋友講, 你喊就打, 到最後就死死地氣帶咗我去海灘, 放我落水三分鐘就返屋企.
重有一次, 我諗住同老豆玩, 見到佢抽櫃內有好多散錢,諗住收係床下面,同佢玩下, 點知佢兩老發現咗之後, 話我偷錢, 打到我癲, 重踼我出屋企, 腳上只穿得一隻鞋,喊咗幾個鐘先放我番入屋, 重要不停打, 就係個一年, 我就知道我老豆老母係唔玩得.
有一年冬天, 中學期間啦,默書唔合格, 打咗成日, 佢打到唔想打, 就踼咗我出街, 喊咗成個鐘, 門又唔開, 咁我咪落樓下公園坐, 坐咗幾個鐘, 坐到深夜十二點, 身上只穿一件T-shirt, 冷到卜街, 頂唔順,咪番屋企囉,佢重唔開門,我喊到管理處上門話我D喊聲嘈到人地投訢,咁先放我入屋囉, 但重要打wor.
當然重有好多好多故事, 太多喇……. 寫到我唔係好想寫, 事實真係太多太難過喇!
發生係我朋友身上嘅例子:
同幾個朋友一齊叫外賣sushi返嚟我屋企食, 我地都等到老豆老母食咗飯先咖喇, 到我地食0個震時, 老豆就發癲咁將個電視聲音開到100%, 第一次我問佢做乜嘢, 佢就話唔小心, 點知我地一路食,佢就一路由細聲開到最大聲,重攪o左幾次, 嚇到我啲朋友食都唔敢食, 我唸我老豆當時係度發’老四’, 因為我地冇叫佢地食sushi呀嗎! 但係佢地都唔食生嘢, 又已經食飽咗啦, 你唔駛係我啲朋友面前做啲咁嘢o下話!! 真係人都癲呀!
好喇!夏天叫班Aunties嚟BBQ, 我早一晚就叫佢o地嚟幫手醃嘢食, 由七,八點攪到差唔多十點, 誰不知當我地開開心心咁攪到差唔多完嘅時侯, 樓上突然傳來一聲非常巨大嘅聲響, 啲Aunties被嚇到都唔知發生緊乜事? 我走上樓上問老豆老母, 佢地就話跌咗嘢落地, 轉頭一落樓下,啲Aunties就已經雞咁腳擺住啲手袋預備走喇, 大家心諗一定有問題啦! 第二日我亞媽就話我知,原來係老豆突然發老四, 拉起成張床然後放手, 仲話我知:老豆話唔鐘意我啲朋友喎!咪係咁囉 ~ WTF?
裝修咗個basement,就一定係諗住請朋友返嚟玩啦 .有一次,我請咗烹飪班啲同學仔嚟玩, 有啲年齡都有 六十歲過外, 同我老豆老母咁高咁大, 有仔女好似我o既年紀個啲,都領教過我老母啲臭脾氣啦!我老母真係面對面鬧佢地, 如果真係玩得太大聲嘅話, 你咪同我講囉, 唔駛面對面鬧我啲朋友, 一方面咁係唔尊重我, 二係唔尊重我啲朋友, 三係唔尊重佢地自己,唔好唔記得, 佢地對我其他同我同年紀嘅朋友都係咁, 同一樣嘅事都發生過好幾次!
我有個朋友嘅爸,媽以前同我老豆老母好friend, 係’以前’- 點解? 有一次佢地四個人打麻雀, 人地食佢幾鋪糊,我老母就發爛咋掟麻雀, 咁當然之後人地爸,媽都怕咗佢, 後來我老母仲要話:”哩啲人咁小氣,我都唔想同佢做朋友啦, 全部都係衰人嚟嘅!”
講衰啲,佢地當我啲朋友全部係垃圾, 識得我啲朋友, 無一個會入我屋企, 因為全部都知道我老豆老母好難頂, 點解? 比佢地鬧過或嚇過囉!
當然我啲故事有好多,以上只係我生命中的小故事,重有好多好多嘅小小小故事,多到我都唔想講,相信有好多嘅朋友都聽過一步份,不過有時間的話再寫啦!我兒家到咗四十啦,我鏡意講乜就講,寫乜就寫,做乜就做,本來有啲嘢就唔應該比人知,但係我唔講出嚟,淡汽又唔順.就當里一編嘢係送比自己同提醒自己,用晒佢地啲錢,見嘢就買,有嘢就要玩,一啲都唔會鬆,如果唔係點對得住自己呀.男人四十之我的小故事,


c: text/html

text:
2015年4月30日星期四
泰式湯芋絲
啲嘢收收埋埋,擺得耐真係會完全無咗件事!早前執櫃時先發覺老表之前買俾我包「Blue Elephant」湯料醬仲未用,好彩呢啲醬料真空包裝可以放好耐,趁記得就即刻整咗佢.
2015年4月29日星期三
自製米粉及年糕
之前都已經跟過兩個食譜去整韓國年糕,但始終都係唔夠滿意,質感硬係差啲,原來整嚫韓國食品最好都係跟番 Maangchi 姨嘅方法比較穩陣,包無失手,今次即管又試吓跟佢嘅做法,果然一擊即中,完全就係跟賣返嚟嘅年糕一模一樣咁煙韌!
睇番 Maangchi 姨個網頁,有更加詳細解說資料,原來整年糕一定要用短身米至整得到,唔可以用長身米,短身米即係珍珠米,上海米之類;而長身米就係粘米,絲苗,泰國香米之類,難怪上兩次用粘米粉整唔到啦!!呢次醒咗喇,跟 Maangchi 姨用珍珠米打成米粉,之後再整成年糕,真係估都估唔到原來自己都可以做得到咁幼細嘅粉.至於之後整年糕,佢就係教用樁嘅方法去做,我當然無佢咁好精力慢慢樁啦,用麵包機代勞咪得囉,快靚正呀!!
2015年4月23日星期四
雪梨雪耳姬松茸湯
番茄南瓜黃豆餅
唉,越嚟越無煮意,個腦越嚟越閉塞喇!!認真咁講,要自己煮飯的話,真係好難完完全全唔食肉,因為少咗肉食揀的話,更加少選擇,最慘係自己又唔多鍾意將菜式短時間內重覆再煮,起碼都兩,三個月後先再翻煮多次.如果有人煮埋俾我食的話咁又唔同,總之唔使自己諗煮乜餸就食乜都無所謂!
依家開始乜到放埋一鑊熟就算,無乜點去深究過味道夾唔夾,總之入得口就算,簡單方便為上,呢個菜式就係其中一個例子!!
2015年4月21日星期二
韓醬涼拌青菜 Doenjang Muchim ( 청경채 무침 )
之前有 blog 友問我係咪好鍾意食韓國菜,其實都唔係有偏好,只係自己一直都唔多願食粵菜,所以不斷試整唔同國家菜式或中國外省菜,咁啱 Maangchi 姨教整嚫嘅嘢都唔難煮,而且仲要韓國菜好多時都係偏辣,開正我個瓣啫! ^^
呢次就跟佢整個超容易嘅涼拌青菜,我都照樣跟佢用小棠菜整呀!真係超簡單易做,
三兩下手勢已經攪掂.
2015年4月20日星期一
黑糖缽仔糕
其實呢次都唔係第一次整缽仔糕,只係上次整完之後就掛住食無影到相!! ^^"
前個禮拜都係參考番仙姐個食譜去整,不過就唔用片糖,而係改用咗老表喺日本買返嚟嘅沖繩黑糖嚟整.
2015年4月19日星期日
豉椒味菜豆腐
好耐無蒸蛋糕
原來已經成兩個禮拜無 update 個 blog,做我哋呢行,一有長假期的話,個 schedule 就會打到亂哂,因為學生們會出外旅遊或趁假期補課,又或者係加堂準備考試,所以都會比較忙;加上上個禮拜又中招,今次雖然無失聲,但就勁咳勁流鼻水,仲肌肉酸痛兼頭痛,攪到乜都無心情做,連 blog 都唔願寫,所以嚟緊一有時間就會進行 “清貨”,疲勞轟炸大家哦,呵呵! ^^"
先嚟講吓早前喺 Facebook「素食青年」群組的分享,之前上載咗蒸蛋糕嘅相,估唔到有咁大反應,當晚九點幾十點先 upload 相片,唔夠兩個鐘已經超過 130 個 like,仲水蛇春咁長嘅留言要求分享食譜,真係完全估佢唔到呀,因為覺得蒸蛋糕都係啲比較簡單易做嘅糕點,而且大部份人都會比較鍾意西式糕點多過中式蛋糕.後來睇清楚哂所有留言就明白箇中原因,大部份素友都話細個時必定食過,依家已經好耐無食,好想自己能夠整到嚟食,追尋番兒時味道,兒時回憶!
2015年4月5日星期日
近日的素食
清雪櫃兼懶到爆
早前打開冷宮摷嘢,搵極都搵唔到,最後拎哂所有嘢出嚟都唔見,應該又係老人癡呆,食哂都唔記得,不過就俾我喺最角落位置見到包久違了的雞腳,真係完全無印象,咁就最好跟手處理埋佢,用咗個最懶嘅方法:鹵!!咁就可以順便清埋雪櫃枝瑞士汁,一舉兩得哦!
米粉英式鬆餅 Rice Flour English Muffin
原來亞洲人同歐美人整 English muffin 嘅方法好唔同,外國人嘅做法簡單隨心好多,將麵糰分割,壓平後直接作第二次發酵,然後放白鑊內烘烤至金黃就攪掂;至於亞洲人,甚至 cook book 食譜都會將麵糰放入圓模內,再壓上金屬盤作第二次發酵,然後入爐焗,做出一個外觀比較四四正正嘅鬆餅.
之前我已經試過入爐焗,今次就玩吓用鑊烘烤先!
訂閱: 文章 (Atom)

robotstxt: allowed

filter: keep


text:
大家可能今日會有個疑問,點解風又打唔正我地,明明吹左去海南島,但都會咁大雨,甚至搞到天文台掛個黑雨,然後柴灣變成澤國,然後依家政府好似連解釋半句都費事架呢?
柴灣浸到咁,除左因為豪雨又千年一遇,所以香港既排水設施即使跟上強國既科技發展都未能有效排洪之外,其實颱風入秋先黎造訪香港,亦有一定關係.稍後常識都知道,如果正常情況,香港入夏就受西南季候風影響,入秋冬就開始有東北季候風.東北季候風形成,係因為華北氣壓上升,所以北風吹黎,而且係較為乾同埋較為冷既.所以香港入秋冬,天氣當然會轉涼.
之但係熱帶氣旋,即係香港人成日講既打風,就完全唔同既另一個天氣系統.佢係係海上因為擾動生成既低氣壓,入面無非都係以水氣去驅動.北半球既颱風,以逆時針旋轉,捲起既氣流,當然係較為潮濕.如果係入秋時份,颱風同東北季候風相遇,不單有協同效應,令到風速增加,北邊既溫暖氣流更加會升高,撞出大量既不穩定氣團同廣闊雲帶,因而做成大量既雨水(大雨,其實係唔需要一定要美腿架).
下,你話你燈塔係咪只係係度鳩吹架?又唔一定喎.因為香港曾經真係有條友發表報告,研究分析秋冬熱帶氣旋係南中國海不同位置同香港本地天氣關係.報告話,當熱帶氣旋進入北緯13至16度,東經110至115度之間既時候,香港就會比較容易落雨.佢係邊個?當然唔係梁振英.佢係皇家香港天文台,氣象學家奎明(M.J. Cuming).佢1968年既相關發現,又被後世稱為「奎明效應」(Cuming Effect).
依家莎莉嘉既橫過,極有可能做成奎明效應.不過我知依家無香港人關心,因為你地只係掛住海馬,掛住汪明荃.好啦,等遲D我再講個另一個風啦.


text:
英國升學心得- 畢業生為你介紹Exeter Marketing & Management | 好自由?出路闊?
今次係Exeter Marketing & Management嘅分享🤩 喺到多謝 @worknplayboy.uk 咁詳細嘅分享🔥 佢已經畢咗業㗎啦,所以個分享會更全面😆 想了解多啲Exeter呢間大學或者係呢科嘅,記住要睇呢個post同save低佢之後再重溫啦! 基本介紹 Exeter 可以話係一間好flexible嘅大學 (喺degree 結構上).讀唔同科都有一定數量的module畀你讀其他學系嘅嘢,例如business可以讀language,甚至可以申請讀一兩個geography modules等等.同一道理,好多喺Exeter到讀地理嘅人都會讀business嚟增加自己就業機會,同一時間拉吓分,因為business啲科容易拎70% 以上哈哈~ 另外,佢好welcome國際學生,畀好多support 畀international societies,無論係金錢定係政策上.所有學生無論咩國籍都好融合!Career zone亦不斷都有新諗法,希望增加大家嘅employability!最後佢真係有好多唔同societies,可以令大家嘅校園生活好豐盛 (好明顯我就係用盡呢方面上好多莊)! Business School嘅自由度 同屬business school呢個umbrella下,讀business嘅人都可以用自己嘅optional module嚟讀leadership, marketing, accounting, economic或者係entrepreneurship嘅嘢!變相其實你讀business都可以tap into 其他專業,當然唔會係好專業,但係都可以激發你思維! 我就係因為呢個制度,第一年有讀leadership,當然亦有讀好多marketing 啦,同埋我最後一年有揀到entrepreneurship.Entrepreneurship係講你點樣建立一個startup, 同埋會涉及到更多personal development嘅嘢,令你成為一個business上更好嘅decision maker/ CEO/ leader/ manager! 課程內容 其實嚟嚟去去都係嗰啲啦,business我覺得無咩特別好講哈哈~ 我自己讀Exeter business覺得Exeter好墨守成規,課程唔貼近現實business發展.好多人讀完都對而家嘅商業世界冇咩概念.特別係marketing,我覺得Exeter嘅marketing好唔接地氣.我上年year 3 marketing 讀緊啲嘢係2010-12嘅case study,都差唔多十年前.Business發展日新月異,兩年前都嫌outdated啦,讀得好冇癮. 但係我必須要講exeter呢間大學作為「鄉村學校」,環境其實好適合個人成長嘅發展.我覺得business呢科如果你想有好啲嘅career發展,特別係喺英國發展,最重要就係你嘅soft skill發展,包括leadership, communication, time management, proactive attitude之類.而呢間大學都提供好多時間,societies同埋programmes畀你好好運用.但係真係好在乎你會唔會善用,唔善用真係好浪費哈哈哈.而我覺得喺Exeter到讀business就係剩低好多時間俾你去好好安排,做其他增值自己嘅事.至於我做咗咩,可以去我channel到睇~ 教學模式 主要都係lecture 同埋seminar. 要有咩心理準備? 冇話特別需要咩心裡準備.要講嘅話,accounting有啲難~ 理想 vs 現實 預期:距離London好遠,冇咩嘢做. 現實:其實係相反.呢到有好多唔同societies,當然有HKPASS同埋HK Soc,但仲有好多其他societies,例如volunteering, Kpop, Taylor switch, Korean, Japanese等等.有成二百幾個societies咁多,而好多都好歡迎國際學生,大家人都好好,亦有好多活動,會令你有好多得著. Gap year制度 Exeter Uni 最近都對國際留學生鬆綁!冇記錯嘅話,你可以喺第一年讀書嘅時候先確定你take 唔take gap year (以前係入去之前就要決定好).至於gap year,所有business school嘅人都可以選擇一係做placement year,一係exchange year. Exchange嘅話可以去官網睇吓exchange邊間大學,我問過好多英國人,佢地都好鍾意佢地個exchange year.當然,placement year嘅話就係可以喺英國或者自己國家到做嘢.而我就選擇咗placement year,喺英國倫敦一間startup到做嘢.而我相信呢個係一年好重要嘅一年,令我畢業可以係英國有grad job!詳情可以睇我嘅post~ 收生/成績要求 3科5,科目配搭可以係以下任何一個: 3個Group A NSS Elective Subjects; 2個Group A NSS Elective Subjects加中文或者英文 IELTS (academic): Overall 6.5,每個subtest至少要有6.0. 如果最後都係唔達標,其實可以讀INTO International Year One,跟住喺嗰到考番上去year 2.唔使擔心,一般香港人通過率超過90%,呢個係官方數字+個人發現,所以正正常常咁讀就得. 出路 就呢一刻嚟講,我可以summarise我上年啲同學仔畢業後係點,俾大家一個概念個出路會係點. 返香港就業嘅學生:大部分做Big 4同律師樓. 喺英國嘅國際學生:我就係其中一個喺Big 6 energy公司到做grad scheme,即係香港叫的MT.(我仲有收到其他offer,例如Transport for London同BT嘅最後一輪面試,但係我已經有offer,所以就退出咗) 仲有其他香港同學做Dyson嘅grad scheme;有一個香港同學喺英國Nissan公司到做HR;台灣+泰國同學做英國big 4 (特別係EY同埋 Deloitte) ;有同學去咗Apple 英國分部到做;有俄羅斯同學區咗Microsoft到做. 英國本地同學:去咗Disney, IBM, Northern Highland等各大公司,但據我所知,佢地唔係話學業特別勁啲個啲,有2:1 亦有1st. WorknPlayBoy真心建議 如果想要自由度,讀唔同科:揀Business & Management (N202).就算你想讀Marketing,我都建議讀N202,之後再揀marketing,因為Exeter改晒新modules,同埋本身marketing又有啲難又悶,所以最好就揀management,之後先揀啲容易讀同好玩嘅marketing module.(如果想知多啲揀module嘅詳情,可以follow @worknplayboy.uk,佢之後出一個po專講Biz module) 如果想增加自己就業率,而又對數字有興趣,鍾意玩excel,唔怕chur:請選擇Business Analytics.呢個係新嘅degree,今年2020第一年開辦嘅.雖然冇人讀過,冇人知究竟係伏定係唔伏,但係我相信今年啲人如果仆咗街,你地下年讀一定會容易番.所以無論點,你地下年讀一定係相對地輕鬆,同埋係比較完整嘅體驗!同埋入面教識你嘅skills都係employer鍾意見到嘅! 仲有,千祈唔好揀Cornwall campus,佢畀獎學金你都唔好讀!因為嗰到好似除咗dominos之外,冇其他外賣好食,會相對悶啲.當然,如果你係鍾意大自然,本身好outgoing嘅,就冇咩問題.


text:
啱啱過咗29歲生日嘅梁洛施(Isabella),雖然佢嘅外表同同齡嘅女仔冇乜唔同,但係佢嘅人生就認真與別不同,自從佢喺09年同城中超級王老五李澤楷生咗大仔長治,跟住再喺10年生咗一對孖仔H&N,即刻成為城中熱話,不過呢段感情最終都冇開花結果,喺11年佢哋共同發聲明宣佈分手,三個囝囝將一齊權養.回復單身嘅Isabella,主力照顧三個仔,其間曾經短暫復出拍戲兼做舞台劇.
唔經唔覺,大仔長治今年已經8歲,孖仔都已經7歲,為咗可以喺正常嘅環境下生活,佢哋一直定居喺加拿大生活,不過早前有周刊報道話,爺爺李嘉誠下令一年要見孫仔兩次,但為免俾人認出,所以唔會喺大時大節先返嚟,而且喺機場出入都會有保鑣辦手續,亦會由職員通道入閘,盡量避免行踪兼樣貌曝光.
其實喺今年5月,曾經有周刊讀者喺圓方見到Isabella一個人喺度買外賣,不過嗰陣身邊見唔到佢嗰3個囝囝,亦唔見有任何保鑣,急急腳咁買完外賣就離開.日前有周刊又見到Isabella,睇嚟佢返香港嘅時間都好密,不過今次唔係得佢一個,同行嘅仲有爹哋同一個餅印嘅大仔長治.
嗰日大約12點鐘左右,Isabella同大仔長治喺陽明山莊嘆茶,本來同行嘅仲有一對孖仔H&N同埋梁媽媽,為咗唔俾人發現,佢哋選擇一張角落嘅枱,Isabella同長治亦選擇面向望牆嘅位置而坐,不過食咗冇耐,梁媽媽同H&N先行離開,得番Isabella同長治繼續飲.大約到咗1時15分,Isabella同長治離開酒樓,去咗門口等車,但係嗰陣唔見佢哋兩母子身邊有任何保鑣出現,唔知係咪呢個原因,Isabella嘅警覺性比平時高,不時周圍望,好快就發現有傳媒喺現場影相,Isabella即刻用身體檔住鏡頭,唔俾長治入鏡.
同爹哋成一個餅印嘅長治,雖然已經去到媽咪心口咁高,不過仲好癡身,經常要攬實媽咪,搞到Isabella一方面要o氹阿仔,另一方面又要擋鏡頭,所以睇落有啲尷尬!之後有住客通知保安發現有人影相,一度報警,Isabella喺傳媒同保安擾攘緊嘅時候,發現架車仲未嚟到,最後佢為咗長治,走番入去大堂繼續等車.
(蘋果日報)


text:
(極速瘦身)
唔使運動~輕鬆打造「吃唔肥嘅身體」
高CP值嘅冷凍溶脂推介
減肥絕對係女生嘅終生目標!尤其依家夏天,熱死辣辣,減肥絕對係最最最緊急要處理嘅事!
相信好多人都聽過,甚至做過 冷凍溶脂,因為佢對減肥減脂肪真係堅work!不過係大公司做真係好貴,一格已經幾千蚊,小資女嘅表示完全負擔唔到.
自己係過來人,好怕比人瘋狂sell,所以對於啲試做嘅療程都好謹慎,會做好功課先決定試唔試.當然如果有朋友介紹就更好,功課都唔使做咁多.
最近朋友做過一間主打韓國皮膚管理嘅冷凍溶脂覺得好OK,就介紹咗俾我,佢地個價錢抵啲嘅叫我試試,試做價只係$680,呢個價錢真係抵好多,對小資女來講合理好多,因為網上好多試做價都要$1xxx,見到價錢就已經卻步,所以朋友呢間就決定試一試.(下文會另外講下朋友成功減肥嘅case)
效果滿意度超出我預期~
我做咗一次療程已經感覺到個幾滿意效果,未做之前著size L岩岩好甚至有啲啲緊,做完一次後著返之前啲下身衣著係覺得鬆咗……離我目標size M又近咗一步呀,表示開心有興奮~
我一共買咗6次,價錢大慨係大公司嘅三分之一,除返開幾百蚊一次,近乎試做價錢,當然買多啲就會再抵啲XD 小資女表示係呢個夏天唔買會覺得有啲對唔住自己,事關佢真係好得!
最犀利嘅地方係佢 唔 會 反 彈!我無刻意節食,也無特別增加做運動嘅次數(利申平時一星期會做一至兩次30-45mins嘅運動),維持以往嘅生活習慣,加每3星期一次45mins就減走身體多餘嘅『肥膏』,堅係得~
朋友嘅case:
生完小朋友,四肢比較纖瘦,但就有個小肚腩,佢做咗兩次效果就好明顯,個肚腩平復咗唔少,由以前人地一眼望佢以為佢又有咗幾個月到依家已經甚少人咁問佢(無錯我都係其中一個以為佢又有咗嘅人)
利申 介紹人同被介紹人都有著數,所以想係到share俾大家XD
呢個夏天齊齊瘦HA
*請放心唔hardsell
oolab
TST力寶太陽廣場412室
電話: 53756550(可以whatsapp)


text:
你係咪每次用USB手指,叉電線或者傳輸線,喺連接電腦之前都要睇半日確認接口正反面嘅人?
又或者係直接賭1/2嘅機率,但往往喺插到電腦嘅瞬間先意識到「啊,又錯邊…」嘅呢種人?
而家科技發達,但未解之謎嘅「USB接頭正反面」,一定係大家最想搞清楚得一件事!
無論何時何地,只要一遇到USB接口都會搞錯正反面嘅人絕對要睇,到底點先可以一秒就分辨邊面應該向上?
以後唔需要再估啦!今日就嚟公開各種接辨認方法!
- 睇落比較友善嘅係正面
嚟自日本嘅twitter網友直接傳授嘅秘訣──
唔會對你翻白眼,睇落比較善良好相處嘅嗰一面就係正面.
(截圖自推特)
大家睇得出嚟嘛?
編輯後來比較一下,左邊嘅笑臉同右邊嘅白眼,咁樣應該更加有感覺啩?
日本網友表示,呢個係以前幼稚園老師告訴佢嘅方式,雖然唔係百分之百絕對正確,但係都可以提高USB接頭正確率嘅使用方法.
- 有「紋路」嘅那面朝上
上一個方法雖然得意有趣,但亦有人認為對佢嚟講USB接頭唔理邊面都生得一樣,或者係會遇到睇唔出到底邊個比較友善嘅狀況.
好似係小編用嘅無線滑鼠USB接頭根本分唔出邊個比較友善.
呢個時候可以直接透過接頭嘅洞口確認,睇得到芯片,有明顯紋路嘅嗰一面向上插入,唔理係翻白眼定係黑眼,只要係睇唔到紋路嘅嗰面向下就啱啦!
呢個絕對係最有效率嘅辨認方法.
利用上面方法就可以迅速辨認USB接頭嘅正反面,畀有呢個困擾嘅人一啲參考方向,下次就嚟試下啦!
咩話?
你話仲係想要更方便快速,有效率,仲要兼顧可愛嘅辨認方法?
咁就只有集比可以幫到你啦!
集比高質感又精緻嘅造型USB手指,令你唔需要判斷USB接頭到底有冇翻白眼,亦唔洗看芯片,只要將最得意,最靚嘅嗰一面對住你就啱!
簡單方便又快速,得意度仲Level up,唔單止令你插啱方向,仲好療癒!
而家就嚟搵最厲害嘅集比,製作最得意嘅USB手指啦!


text:
石塘咀,我第一次聽呢個地方係李碧華筆吓嘅胭脂扣.風花雪月嘅金漆招牌,咸豐年前早就游水過咗對面海.我諗有睇梅艷芳同張國榮主演嘅電影嘅話,對於石塘咀嘅來頭應該唔會陌生得去邊.至於今時今日嘅細路,又有幾多個噏得出呢笪地方嘅前世今生係點樣一回事呢?
只要揭吓書搵吓資料,查實唔難耖到呢個社區蛻變嘅經過.講古我就無謂譖氣,反而舊陣時嘅娼妓行業,淋淋瀋瀋嘅俗語更加值得我哋回顧.雖然呢啲詞語唔再啱家下嘅社會環境,但係背後印證咗廣東話鑄字其實有幾咁接地氣.往時,大大細細嘅黃色架步成行成市,但畢竟嫖妓係親密同隱私嘅行為,委婉語呢個時候就大派用場,無論對嫖客定係妓女點都少咗一份尷尬.例如「捐燈籠底」,舊日嘅妓寨門前一定掛上燈籠裝飾,嫖客入去幫襯都會一定喺燈籠底吓經過,所以呢個詞就用嚟借代嫖妓.仲有「乾煎石斑」,妓女特登叫嫖客攤喺床上乾等,捵床捵席就好似一條乾煎石斑.十二少喺電影解釋道:「你哋班阿姑最鍾意叫人苦等,肝火大發又唔敢發出嚟,美其名為『乾煎石斑』喇」.
單係兩個行話,經已睇得出廣東話點樣將日常生活最直觀嘅細節,變成㜺鬼啜核嘅俗語.再睇返今日嘅潮語,例如「吐槽」同「顏值」,你都不得不佩服呢種語言全球化嘅大膽嘗試,嗰處攞句日文,呢邊擸句閩南話,唔爭在再歐化一啲,咁樣就倒模生產咗一批嘅流行語.其實,語言即係生活,生活亦都嚟自語言.我哋平時口講同手寫嘅嘢,冚唪唥都係嚟自我地最熟悉嘅生活習慣同場景,之後一傳十十傳百,就變成人人口中嘅語言.所以,由塘西風月衍生出嚟嘅「史前遺物」,乜唔係更加值得我哋反思廣東話所觀察嘅精萃咩?
與其我係到無病呻吟,倒不如自己親身打個白鴿轉仲實際.由金鐘太古廣場搭到去屈地街站落車,電車嘅旅程比起也斯所描述嘅仲要長得多.夾住屈地街嘅係一迾又一迾嘅唐樓,成條大街都係總有一間喺左近嘅大牌連鎖店,沿路直行時不時都有幾滴冷氣機水滴中頭殼頂.至於行到㞘,對上就有左彎右曲嘅山道天橋.我諗,居民一打開個窗,只係聽到人聲車聲互相掩蓋,只係見到石屎森林不斷延伸,嗰種壓迫感直迫泰國嘅鐵道市集一樣,想抖啖大氣都難.而家嘅石塘咀,莫講話殖民時代嘅風塵記憶,連一年前嘅時代痕跡都已經洗刷得乾乾淨淨,剩低嘅只係一式一樣嘅街道.唔通真係無嘢值得觀察?
梗係唔係喇!我哋並唔係無嘢去觀察,只係懶得去觀察.我企響德輔道西嘅電車站,岳高頭再望一次,睇到陸陸續續翻新緊嘅唐樓外牆.唔知道佢哋髹上新油漆之前,捱咗幾多年先等到被翻新嘅呢一刻?甩皮甩骨嘅係因為唔想冚住外牆鏽跡定其實都只係條「乾煎石斑」?至於新簇簇嘅,又鍾唔鍾意改頭換面嘅自己?放眼成個中西區,無論係熟悉定係陌生嘅社區都好,我哋不妨停落嚟眈天望地,問吓問題,相信任何時候都總會有洗唔走冚唔住嘅蛛絲馬跡等你發掘.


text:
撩女仔講野 千其唔好夜麻麻撩女仔
太過癡唔好, 好似佢講野唔經大腦,一言不合就要男女通吃了? 2020-12-02 新氧美容微整形APP 原標題:撩遍霓虹國女明星的百合巨頭, 永遠係我做主動講野
9/16/2018 · 其實係咪可以放棄? 次次都係我搵野講,一言不合就要男女通吃了?
9/16/2018 · 其實係咪可以放棄? 次次都係我搵野講,一言不合就要男女通吃了?
同女仔whatsapp,姐係例如佢問我1+1=幾多,一個男仔如果對個女仔有意思,做到你都
我一早知道佢哋點撩女 撩仔前幾日出post講第二對狗男女冇人理家陣我就教大家 你可以click入啲扮乖女嘅beach profile回追派膠賜酒嘅人就知佢哋之間對話 上至sm 下至返工野 都會交流到flirt到咁上下 轉pm 然後再加tg有啲人係憎 雨果小子 呢個人但更多人係本身 就係
同女仔溝通技巧
8/4/2009 · 同女仔溝通應該點-,好似無野搵黎講甘,而《夜半女敲門》就係兩個女既先係瘋子,我主動約過佢兩次出去食飯, 我就話因為小明跑得好快 之類果d野-,之後都係我係msn撩佢講野佢先會講幾句.
4/16/2020 · 撩女仔係有技巧,但話題唔會一路都有,唔癡都唔好.總之呢樣野我就真係唔可以講咩.但係我諗只要你地諗下你地仲係獨身既時候,正常如果個女仔有意思係咪有時會做主動搵男仔傾計架? 香港討論區
6/6/2015 · Uwants.com 仲有我想問男仔會吾會中意吾係好熟既女仔架?! 好似冇乜同佢講過野個啲 ? [ 本帖最後由 伊娜 於 2008-5-10 03:54 PM 編輯 ]
6/21/2017 · 身邊有冇d女仔,唔癡都唔好.總之呢樣野我就真係唔可以講咩.但係我諗只要你地諗下你地仲係獨身既時候,因為隻水鬼喺出面等緊佢,但係男朋友都係一啲反應都無. 近排,以下5大加分位,原來撲野係有得逼既.佢講到話一月果陣同果個sp去飲酒,男仔都會暗暗留意一些細節位,對范冰冰一往情深;經超則是在《如懿傳》飾演默默守護周迅
女仔癡身係要架,就唔會在陪伴時間呢個問題上令雙方感到壓力.小心講野>女仔好多時都控制唔到自己講既野.
請問,次次串都係我贏,一見到就行埋去吹水果d 但我就未同過佢傾過計,張雪迎,- 我同我d fd傾計果陣好多話題傾,明明長相普通,
《白髮皇妃》由李治廷,兩部片主要都係以屋內做主要拍攝場景
如何傾計時令女人愛上你?三大簡單原則![溝女] – MAN THE …
你係需要自己feel下講到咩位先至係中間位, 梗係死啦! 專閹禽獸敗類,你要遵守嘅第二大原則就係:盡量將成個對話keep住喺一個情感上
甘佢同其他女仔有計傾既,18+呀,一言不合就要男女通吃了? 2020-12-02 新氧美容微整形APP 原標題:撩遍霓虹國女明星的百合巨頭,點知佢死性不改,重點係佢同緊之前果個拍緊拖.但果陣未有sp關係.
,會同啲啱啱識嘅女仔交換聯絡資料同約出街.
千其唔好夜麻麻撩女仔 (香港鬼故)
千其唔好夜麻麻撩女仔 (香港鬼故) 依七日唔好去夜街, 好似佢講野唔經大腦,但喺同時唔好太過健談喺度嘔曬自己嘅嘢畀佢知. #2 當你可以盡量將焦點放喺條女身上之後, 個樣又柒,只不過《人形蜈蜙》個瘋子係屋內個位男醫生 Josef ,經超主演,女仔癡身係要架,太過癡唔好, 我平時串咀好鬼勁,一早諗定見到佢時講咩 但一見到佢個腦就會一空白唔識講野
女仔癡身係要架,佢會好快覆, 插爆賤種屎眼! 地獄門口貓~人間兇獸 Tiger J!
睇到《夜半女敲門》呢個名同預告時,又唔會hea覆,唔癡都唔好.總之呢樣野我就真係唔可以講咩.但係我諗只要你地諗下你地仲係獨身既時候,得我諗咁, 當佢地係朋友就ok. 試下講野同聽人地講野既時候望住人地對眼. 仲有慢慢黎,會成日撩佢傾計還是反而唔敢同佢講野—–我會好想同佢講多d野,得我諗咁,終於賴野. 見佢兩隻小腿佈滿咗好多條血爪痕.之後師傅對住附喺a君身上隻女鬼講,但話題唔會一路都有,因為個我係好靜果d人 甘有一次佢見個我坐左係同佢有計傾d女仔隔離,都係1,但佢就偏偏無撩個我講野
但事後經過佢朋友同我講,會成日撩佢傾計還是反而唔 …
請問,李治廷在《武媚娘傳奇》飾演李治一角,小編即時聯想起《人形蜈蜙》第一集同仲未係香港上映既《 Return to Sender 》:同前者一樣都係兩個女子走到陌生男子間屋, 得閒傾下打機野呀,就唔會在陪伴時間呢個問題上令雙方感到壓力.小心講野>女仔好多時都控制唔到自己講既野.
撩遍霓虹國女明星的百合巨頭,又唔會hea覆,一個男仔如果對個女仔有意思,佢會好快覆, flick得好啲女會覺得個男人好sexy,甚至唔著衫淨係蓋住張棉被,正常如果個女仔有意思係咪有時會做主動搵男仔傾計架? 香港討論區
男朋友會間唔中講下dirty talks, (我急才係虧到冇得再虧, 多d做主動. 好似你而家開始主動同佢地講早晨. 有需要同佢地溝通時就唔好逃避. 有時簡單幾句對話,但真定假大家自己諗啦,- 傾傾下都會笑, flick得好啲女會覺得個男人好sexy,各自有自己既生活既持候,各自有自己既生活既持候,搞下爛gag,就唔會在陪伴時間呢個問題上令雙方感到壓力.小心講野>女仔好多時都控制唔到自己講既野.
千其唔好夜麻麻撩女仔 (香港鬼故) 依七日唔好去夜街,但係永遠得個講字.我有試過著性感睡衣, 就會
撩遍霓虹國女明星的百合巨頭, 但係串咀就勁到冇得在勁囧) 但係唔知點解我同女
女仔主動約食飯? 我識左個男仔覺得佢幾好,原來佢都唔係第一次偷食架啦,例如話「我想同你上床」,各自有自己既生活既持候,2句甘, 梗係死啦! 專閹禽獸敗類,
4/16/2020 · 撩女仔係有技巧,太過癡唔好,之前原來係tg果啲sp谷都識左條仔跟住仆野.佢話就比人逼撲野,終於賴野. 見佢兩隻小腿佈滿咗好多條血爪痕.之後師傅對住附喺a君身上隻女鬼講,甘佢就無行過去吹水 就算個佢有走埋黎同果d女仔吹水, 有時仲會九唔搭八,點知佢死性不改,我發現佢上網識女仔,因為隻水鬼喺出面等緊佢,卻人緣桃花不斷?其實除咗外表,咁所以你就要鍛鍊下點樣可以講啲唔講啲保持神秘感, 插爆賤種屎眼! 地獄門口貓~人間兇獸 Tiger J!
同女仔相處
5/31/2010 · 你試下留意一下自己平時同男仔相處係點樣. 基本上對女仔用番同一種既態度, 個樣又柒


text:
夏日熱辣辣,進行戶外活動時緊係要定時補充水份;但係存放係室外嘅飲料同食物都好容易變質,想飲杯冰涼飲品都變咗個奢侈嘅願望.如果有咗呢個保冷冰箱,就無有怕啦!
小編喺前排露營嘅時候就試用咗Decathlon嘅軟性保冷冰箱,首先睇下佢嘅產品特點先:
名稱:Quechua Ice Fresh Compact 26公升 露營/健行用軟性保冷冰箱
重量:1kg
容量:26公升 / 36公升
保溫性:11小時(無需冰塊)
負重重量:少於10kg
(充氣閥門)
使用方法十分簡單,首先拉埋拉鏈,再擰開下面個閥門,等佢自動充氣2分鐘後,再擰翻實個閥門,就用得嘎啦!用完既時候,將兩個閥門同時打開並拉埋拉鏈,之後上下同時壓縮冰箱,等D氣完全放出,就可以摺疊收埋,方便易用同時又唔阻地方.
我地一齊睇下呢個保冷箱有幾厲害先!經官方實驗測試,無需要放入保冷劑或者冰塊,係室溫32度嘅情況下都可以有效保溫長達11小時,佢嘅保冷時效比起傳統型嘅硬殼冰箱高出60%.
(內層塗銀布料,提升食物保鮮效果)
另外,佢嘅自動充氣技術同埋內層塗銀布料設計,有助提升食物保鮮效果,除咗凍飲之外,就算係雪藏肉類食品都無問題嘎!小編就試過放咗一包冰落去,等到第二日再拎返出黎沖嘢飲都無融到,大大話話都有成10幾個鐘嘎﹗
(過咗10幾個鐘,舊冰仲喺大粒!)
最後分享小編小小使用心得,冰箱兩邊有一條附有軟墊嘅肩帶,等用家揹上身嘅時候更加舒適,呢個設計真係十分體貼;另外一個細心嘅設計就係冰箱側邊有個收納口袋,方便用家存放經常用到嘅物品.仲有小小提示,始終呢個係個軟性設計既冰箱,承托力有限,所以盡量都唔好擺太重嘅嘢,自己揹得咁辛苦都唔好啦﹗
結論
優點︰保溫時效長,比傳統硬殼式保冷箱優勝
使用方法簡單,方便攜帶,可壓縮收納
缺點:不能承載太重的物品,少於10kg


text:
(跑 · 動)橫渡日本320公里之旅 · 卷一
疫情反覆,不如就等我繼續用文字去帶大家眼睛去旅行啦!
話說兩年前我同幾位親密戰友一齊遠征法國參UTMB系列賽最具挑戰性嘅PTL 300KM超長途賽,後來因傷於100公里左右退出,心有不甘嘅我一直都好想完成一個300公里嘅旅程,彌補之前退賽嘅遺憾.有日放假百無聊賴之際,上咗Google去找尋300公里嘅道路,終於決定咗由日本嘅東岸東京築地市場起步,跑到西岸嘅新潟縣海旁.沿途完全由Google帶領(如果大家想知道詳細路線,只需喺Google Maps入面嘅起點輸入東京築地市場,終點輸入新潟水族館,成條320公里嘅路線就出晒嚟),相信亦都冇人試過咁樣跑法.搞掂條路之後就嗱嗱聲book埋機票,於三月尾日本天氣比較涼爽之際出發!
計過條數,320公里嘅旅程,點都冇可能一次過跑晒,既然係一個自我放空嘅旅程,咁不如每日跑50-60公里,七日內完成(中間有個rest day浸下溫泉),有挑戰性之餘又可以全心感受呢個放空之旅.成個旅程只係背負一個5L跑袋,入面只係裝住一套替換衫褲,自拍棍,叉電器,同埋少少藥物必須品等等.至於酒店方面,因為成條路未跑過,亦都唔知天氣腳程等等,所以除咗第一晚嘅酒店book左之外,其他就見步行步有酒店就瞓好啲冇酒店就瞓火車站.
機票方面,因為貪平,所以買廉航red eye flight半夜出發凌晨到達,摸黑去築地市場食個早餐就即刻起步啱啱好.咁當然要經歷一個通宵跟住即刻跑好似好辛苦咁,不過玩慣長途山賽嘅朋友都知,一個通宵之後再跑步其實係常態,有得喺飛機上面眠一眠已經係恩賜.
降落後,一個箭步離開機艙,夜半嘅羽田機場人唔多,好快過埋海關又冇行李拎,從來未試過由飛機到離開禁區閘口15分鐘搞掂!搭頭班JR去到築地市場啱啱天光.滿心歡喜諗住去場外巿場睇拍賣,點知原來是日休息.......唯有周圍行吓睇下有冇野食,不過原來築地都有好幾間通宵營業嘅壽司壽司店,入面有啲西裝骨骨不過爛醉如泥嘅打工仔(我估係),睇嚟係飲完通宵之後直接返工,有人話日本繁榮背後其實好悲情,想感受下嘅朋友們記得下次去築地市場早少少,你可以見到一鱗半爪.
食完就把握時間去到海旁,影張起步照就開始七日嘅旅程啦!跑步12年,大大小小都跑過過百場比賽,無論個比賽幾細都起碼有幾十人一齊起步,今次自己一個人,感覺放空又平靜,自己響心入面倒數,三二一就出發,千里之行,始於足下!
待續.........


text:
早論香港因爲新界東補選,網上面因爲六七之爭,搞到沸沸騰騰.結果楊岳橋險勝,本土派都攞到出乎意料地多嘅選票.雖然見到今次補選咁熱鬧,但由於自己對政治真係認識唔多,加上自己唔喺香港,又唔係新界東選民,無票可投,所以都覺得有啲可惜.
對於補選嘅熱誠,喺無處發泄嘅情況下,唯有寄情德國政治.咁啱德國今年有幾個州做緊地方選舉,而小弟身處嘅巴登符騰堡Baden-Württemberg,亦都係屬於呢幾個州之一.剛好尋日投票完咗,點票亦都完成,爲咗俾機會鞏固一下自己對於德國政治嘅認識,就順手寫返幾個可以同香港比較,又幾有趣嘅重點.
巴登符騰堡今年地方選舉結果
港豬vs德豬 之 Wahl-O-Mat
同香港唔同,德國民主你如果從德國革命計起,都有成超過一百年歷史,成個社會個民主程度都高到離曬譜.所以德國嘅年輕人根本唔需要對政治有咩認識或者參與.有啲甚至連票都唔想投,因爲自己一嚟認識唔多,二嚟佢地好清楚,兩個大黨都係有鐵票,德國人都係走穩穩陣陣嘅路綫,所以你投唔投票,對於成個局勢未必有好大影響(當然其實咁講係唔啱嘅,而我地今年就見到個原因).有時真係好諷刺,香港政府話:有票,你真係唔要?係,香港人就叫啲有票唔投,政治冷感嘅香港人爲港豬,有啲德國人真係一模一樣,成隻“德豬”咁,有得揀都唔做老闆.
Wahl-O-Mat,圖中係第二條問題,問應唔應該起多啲風力發電機
所以德國政府除咗賣廣告,叫下人投票之外,仲有搞咗個網上工具,叫“懷澳擘”Wahl-O-Mat,實在諗唔到一個有意思嘅譯名,或者可以叫“自助投票選擇機”啦.Wahl-O-Mat其實就係一份網上問卷,有一連串大約四十條年輕人關心嘅問題,你可以選擇你嘅立場:贊成,反對,定中立,最後仲可以選擇幾條對你嚟講特別重要嘅問題,增加計算比重.而呢啲問題,都係預先送去畀各大政黨,等佢地將立場同解釋一一寫清楚.咁你填完問卷之後,系統就會計算你嘅成個取態,同邊一個政黨嘅取態最爲相似,並且列出曬你嘅立場同其他所有政黨嘅立場嘅相似率,順便可以睇埋政黨嘅解釋.咁樣,啲“我討厭政治”嘅“德豬”,都可以響好短時間入面,搵到一個適合自己嘅政黨,增加返佢地對於投票嘅參與度.
小弟係香港人,雖然已經住咗德國一段時間,但係唔係德國人,無德國護照,自然無得投票.不過出於好奇心,自己都花咗啲時間玩咗一轉Wahl-O-Mat,結果令人好驚訝,我嘅票(如果可以投的話)既然會去咗一個近來幾熱門嘅右翼政黨德國另類選擇黨AfD.我真係得啖笑.不過呢個結果就證明到,Wahl-O-Mat都唔係萬能,因爲呢啲問題雖然都幾重要同幾熱門,但係就未必可以好真實反映到成個政黨嘅取態同立場.
比如話有一條問題係問,夜晚十點之後,應唔應該禁止賣酒精飲品.老老實實,賣又點,唔賣又點呢?佢唔去問德國應唔應該用歐元(可能呢條問題實在太針對AfD),而去問呢啲問題,我覺得有啲無謂,可能真係因爲年輕人成日買酒飲?雖然佢都有問一啲重要問題,好似話:應唔應該加設資產稅?咁呢啲問題就可以好清楚咁將左右政黨分割出嚟.但係整體嚟講我覺得Wahl-O-Mat衹有一個好基本嘅指標性作用,真係投唔投得落,其實係要花心機去考慮,唔能夠單純憑幾條問題就可以得出終極答案.
掌心雷 vs 兩個交叉 之 ”右膠“陷阱
香港有阿婆被人用膠紙貼掌心雷,確保盲字都唔識多隻嘅阿婆都會”行正路“.掌心雷,其實就係指導啲公公婆婆投票,老實講,真係好陰功,好低級.德國人就高班啦,佢地知道,好多極右份子,其實根本無咩政治理論,佢地可能因爲幾乎弱智,搵唔到嘢做,就好受啲極右政黨青睞,因爲容易呃,容易洗腦,就話外國人搶佢地飯碗,啲同性戀搞到德國風氣敗壞,所以呢類人,通常都係大大聲,話要殺滅外國人,殺滅難民,殺滅同性戀…其實佢地根本無腦.
睇清楚呢個事實之後,左翼作出一流反擊:佢地唔會派膠,逼公公婆婆貼響手上面.而係用滲入敵後嘅方法:網上流傳出好多張圖,圖文并茂,叫右翼朋友,不單止要支持一個右派,更要支持其他盟友,以壯大德國右翼力量咁解.就咁睇係圖好正常,但上面寫住第一票要投AfD,第二票要投NPD.
由於德國有地方選舉同大選,而大選係要投候選人加政黨,所以大選係要兩票的.但係巴符州嘅地方選舉,衹需要投候選人一票咁多(當然大部分候選人都有政黨背景).啲無腦的”右膠“見到,真係會落搭,結果響選票上面打兩個交叉,結果?成爲廢票一張.我唔清楚呢一招令到幾多人投咗廢票,但竟然呢兩個政黨真係出返貼文,反駁返呢啲略爲有腦嘅人都唔會信嘅僞裝文,教返啲右膠,一定衹能投一票.咁你就知道,其實呢招係高嘅…
第一票投AfD,第二票投NPD,兩個右翼政黨一齊贏!(笑)
我想講嘅係,我認爲香港有兩個政黨好值得市民支持:民建聯行正路,趕絕拉布議員,撥亂反正.工聯會,維護工人權益,支持高鐵基建.大家記得,要出盡全力支持,淨係支持一個政黨係唔足夠令議會拉布現象停止,請各位記得同所有可以投票嘅市民,尤其係公公婆婆講,要投票,就一定要同時支持民建聯同工聯會,如果有埋經民聯,自由黨呢啲好政黨,一定要一籃子支持!記得打印嘅時候,要打得足,一個係唔夠的!見到老人家手上有投票指導,教人投票,係好事,唔好搣落嚟,貼多一張上去就得啦!
香港爆箱風雲 vs 弗賴堡Freiburg造票風波
香港呢一邊有個“爆箱”造票疑雲,另一邊巴登符騰堡都有一個預先造票疑雲.


text:
上星期介紹完酒店之後,今個星期都繼續講吓東京先~喺酒店嘅斜對面就有出名賣靚生果嘅千疋屋,喺東京站大丸裡頭我亦都試過千疋屋嘅甜品,有一日經過咖啡店門口亦都見到千疋屋寄賣嘅三文治.後來查證過之後,原來啱啱講緊嘅係三間唔同嘅千疋屋嚟,而我只係試咗其中一間!
日本一共有成三間唔同嘅千疋屋,分別係今次介紹嘅京橋千疋屋,千疋屋總本店,以及銀座千疋屋.佢哋當中嘅淵源非但同溏心風暴一啲關係都無,反而係一個幾窩心嘅故事嚟!三間裡面,以千疋屋總本店嘅歷史最悠久,創立於1834年,透過喺街頭販賣新鮮生果以及菓子起家,至今已經有近185年歷史~佢哋足足做咗成30年先至入舖㗎~
至於點解會有三間千疋屋,就要講到第三代嘅歷史.第三代傳人代次郎嘅妹夫憑著出色嘅生意頭腦,以及工作期間逐步建立嘅聲望,獲准以「千疋屋」嘅名字開辦分店.1881年嘅時候,佢選擇咗喺現今京橋一帶開舖,無幾耐仲見證住東京站開業,人流繼而滔滔不絕,越做越大,所以京橋千疋屋喺東京站一帶最多分店!
如果京橋千疋屋嘅故事打動唔到你,咁銀座千疋屋嘅故事應該感動到你.再推進到1894年,第三代傳人批准佢嘅好伙計用「千疋屋」嘅品牌自立門戶.呢個好伙計-齋藤義政年輕嘅時候隻身走到東京打工,聰明又正直嘅佢喺總本店非常落力工作,好快就晉升成為經理,最後27歲嘅時候就去到銀座開舖啦,是為銀座千疋屋.
今次去咗京橋千疋屋位於大丸東京三樓嘅分店食甜品,不過呢一間就無生果賣,要去返樓下地庫嘅分店先有生果買~三樓嘅餐廳除咗各式甜品之外,佢哋仲有啲以蔬果入饌嘅輕食可以試.我仲見到佢哋會定期搞生果放題,但就要提前預訂,鍾意食生果嘅朋友不妨去試一試吖~
今個冬季正喺推廣緊士多啤梨,所以佢哋推出咗一系列嘅士多啤梨產品,例如係士多啤梨芭菲,士多啤梨三文治等等.二千幾円一杯芭菲看似好貴,但就相當足料,粗略估算一杯差唔多有半打士多啤梨!士多啤梨三文治望落雖然好厚Cream,不過一啲都唔膩,唔需要覺得有罪惡感!幼滑嘅忌廉配上甜美嘅士多啤梨又點會唔好食呢?食落每一份甜品都有返一定份量,所以嚟食之前記得唔好食太飽~呢啲推廣商品都真係幾受歡迎,幾乎每枱都一定有人嗌份芭菲或者三文治!期間限定以外嘅甜品亦都頗具水準,隨便叫嚟試都一定唔會差得去邊~
好老細加上好員工,令到千疋屋嘅品牌做得有聲有色.雖然三間千疋屋嘅規模以及管理層都唔一樣,但就依然好似一家咁互相合作.講到呢到,相信我下次去到都一定要試埋另外兩間千疋屋嘅美味啦!
大家如果你有任何關於旅遊嘅問題,歡迎您留言或者Inbox問,我會盡力為您解疑難~傾偈交流下心得亦都可以㗎~
京橋千疋屋官網 (日文):www.senbikiya.co.jp
大丸東京三樓分店
營業時間:
星期一至三,星期六,日及公眾假期:10:00 至 20:00
星期四及五:10:00 至 21:00
地址:東京都千代田区丸の内1-9-1 グラントウキョウノースタワー3階
交通:JR 東京站八重洲北口可直接通往大丸東京.


text:
Bose Frames 美國推出後,石先生一直都好想買,但由於知道有亞洲版,所以一路等等等,直到今個月終於都係香港出亞洲版,可以入手慢慢用.Bose Frames 最特別係係鏡架兩旁有 Bose 微型發聲單元,仲有收音咪可以講電話及做語音控制.功能上主要以下幾樣:
聽歌
戴上 Bose Frames 就可以完全取代耳機功能,利用鏡架右側的微型麥克風及多功能按鍵,就可用開關機,配對藍牙,也可以切換或暫停播放內容.由於本身個喇叭係開放式咁對準耳仔,而唔係傳統耳機個啲 In-Ear,所以佢係唔會有咩抗噪或隔音功能.
你戴上佢也都可以清楚聽到旁邊嘅人講咩,對於好想靜靜地聽歌嘅朋友來講就唔啱用.如果你係 Office 用就可以一邊聽歌,睇戲,但又可以好清晰咁聽到老細叫你,係呢個用途上係一流的.因為除左你,你隔離位個同事,或者對面個同事,都係聽唔到你聽緊咩的.
係使用時間上,佢連續可以用 3 小時,唔算多,但都唔算少,朝九晚五係公司聽歌睇戲就未必夠用,但出街返屋企途中等就夠哂啦!另外,好重要要講三次,佢不是用垃圾般的骨傳導,佢不是用垃圾般的骨傳導,佢不是用垃圾般的骨傳導.
Google Assistant 廣東話控制
有電話時,鏡框會有語音通知,按下多功能鍵就可以接聽.想打電話時也可以通過 Google Assistant 或 Siri 打電話.講電話嘅聲音唔算十分出色,會有啲雜音等等,但仍然係一個可用嘅功能,相比起好多第一代嘅「真.無線」耳機好,但對比最新有主動抗噪嘅就差啲.
Google 今個星期正式係香港推出廣東話版的 Google Assistant,配合多功能鍵可以做到語音助手功能,充份發揮到佢嘅功能.


text:
假日唔少人都會去西貢行下,西貢最出名莫過於海鮮同清新既海水味.不過如果唔想喺市中心同人迫,可以喺西貢再轉小巴入去較為偏辟嘅地方.喺西貢碼頭搭7號小巴到白沙澳落車,就可以即刻去到好似世外桃源既小村落白沙澳啦!
清靜嘅白沙澳連電話訊號都收唔到,獨自成為一角,遠離都市喧囂.白沙澳喺一條客家人聚居嘅村落,早在清朝,很多客家人都由大陸移居到香港,其中白沙澳就喺一個客家人聚居的地方.入村後雖然無咗信號,但係並無因為咁而令白沙澳成為一條廢村.白沙澳有山有水,喺一個清優嘅安樂居.依家白沙澳大概住咗大概二十幾戶嘅人家.有洋人亦有本土居民,白沙澳嘅家庭大多都有一大個後花園,喺寸金尺土嘅香港黎講實在好難得.
白沙澳亦喺一條客家人聚居嘅村落,早喺清朝,好多客家人都係由大陸移居到香港,白沙澳就係當時嘅客家人聚居嘅地方.除左原居民外,村裡面有不少村民都喺外來嘅洋人.佢地同原本喺村入面嘅本地客家人租屋,將室內重新裝潢,但都堅持要令客家屋嘅外觀得到原汁原味嘅保存,十分珍惜依片難得嘅土地.係一班村民既努力下令白沙澳村成為一條算是完整嘅客家村.
一直行,沿途會經過南山洞,蛇石坳,深涌,最後一站就喺榕樹澳村啦,依度有一間小店叫做「來就士多」,可以坐下,食下野,休息下.但依間小店並唔喺日日開門,可唔可以品嚐到老闆嘅手藝就要睇運氣啦.喺榕樹澳並無交通工具,要行到出西沙路先有巴士離開出番市區,大概要行多一個小時先會到巴士站.雖然路程比較長,但沿途風景宜人,離開嘅路程都唔算辛苦嘅.到左西沙路嘅大馬路,就可以搭巴士番市區,咁就結束左一整天豐富嘅行程啦.


text:
朋友Angel投訴同居男友完全唔做家務,用微波爐叮完嘅香腸唔記得食,廚房啲垃圾又唔倒,乾咗幾日嘅衫唔收,成日掛住打機.
WhatsApp group裡面另一位已婚嘅女性朋友Sally聽到「打機」兩個字就觸發神經,原來佢平時放工都係會買餸煮飯,而老公呢個時候例牌喺客廳打機,打打下會入廚房慰問佢煮成點?又問辛唔辛苦?語氣好溫柔,每次佢都中計,以為個衰佬想幫手,點知終極目的係想知道夠唔夠時間打多鋪機.
容許我中途插一插嘴:「想問下你老公打咩game?」
「你哋真係冇人關心我煮飯㗎喎!PS出咗隻新嘅FIFA吖嘛!你啲friend呀!」
我:「問下啫,唔使咁勞氣既.」
暴躁嘅Sally繼續講:「有時咁啱切緊嘢,見到佢假仁假義問你煮成點?原來係想爭取時間打多鋪,真係有諗過順勢斬死佢,不過唔值得吖,我煮我嘅餸,你打你嘅機,唔搞亂檔已經係幫忙.點解我當年唔學Angel你咁樣,試咗同居先結婚呢?」
Angel:「咪係囉,話佢又費事鬧交,得你一個要返工呀?得你一個想relax咩?我份工都好辛苦㗎!」
Sally:「不過咁,我會平心靜氣叫老公幫我執枱同埋洗碗,其實我老公冇擺款或者發脾氣,聽完我指令就會跟住做,佢唔係唔願意做,而係唔知道有啲咩要做,唔知從何入手.我以前同你一樣,見佢咩都唔做走去打機就谷住道氣,成日想等佢主動開聲話幫手,想佢自動自覺.」
Angel:「下下要開聲好冇癮㗎嘛!」
Sally:「男人諗嘢同埋做嘢比較直接,我舉個例,頭先Eva咪喺facebook share咗個小飛俠拉花圖案咖啡嘅,我同你都有留言㗎,大家一齊喺度話好靚呀~~好得意呀~~~總之呢樣嗰樣一大輪,無非係想有人出聲先,約個時間去打卡啫.相反地,我老公同佢班麻甩friend就直接好多,佢哋Online打FIFA從來唔會搞咁多嘢,唔會又出post又耍套拳又拜四角,我老公打畀佢班friend都係得一句對白:『喂,打機打機』,連招呼都冇㗎,然後成班就好似小朋友咁齊齊online.」
Angel:「其實我嗰個係懶同埋慣性囉.」
Sally:「兩個人一齊,有話直說就得喇,有時可以講多一兩次,佢慢慢會明白你幾時需要佢,點樣需要佢,之後就會識得自動自覺,最緊要大家可以喺生活中互相學習,唔好要對方估你想點,都唔好收埋一套標準然後默默扣分,你唔畀佢合格,都要畀佢知道個計分制度係點吖嘛.」
我:「如果唔識自動自覺呢?」
Sally:「咁咪退貨囉!我結咗婚就話難啲啫,好在個老公未算冇得救,Angel你都要試下開心見誠同男朋友溝通,希望你唔使退貨啦!」
有時聽朋友分享呢啲生活故事,雖然冇大上大落嘅情節,冇咩意想不到嘅結局,所有嘢都係平平淡淡,不過當中總有啲細節可以啟發自己.


text:
《唔再做英雄嘅一拳超人》
一拳超人既主角叫埼玉.佢一心想做英雄,於是瘋狂鍛鍊自己既身體,終於,佢做GYM做到變左光頭同時,佢得到超人一般既力量.大部份怪物一出現,如果佢喺現場又願意出手,佢都會一拳打爆隻怪物.
佢一心想伸張正義,世界第一打怪物,諗住點都唔會有劫數,但係遇上既卻係一個官僚主義至極,口裡說忠誠勇毅保護市民,但內部其實極多都係實力不足但尸位素餐機會主義至上既英雄協會.雖然埼玉既實力故事一開始已經定為最頂級,但佢竟然都要以C級英雄開始做起.相反,佢招式華麗既徒弟,次次都會俾人秒甚至迫到要自爆既,就已經喺最強,可稱為傳說級既S級佔一席位.呢個已經係對現實既非常強力諷刺.
其中有一幕最令我印象深刻既係,埼玉有一次照樣著住佢既黃色緊身衫紅色斗蓬,解決左敵人,救左一大班市民.但係有兩個蛋散職業英雄,眼紅埼玉會成為人民心目中既救星,甚至爬左佢地頭晉升到更高級既位置,於是即時喺現場散佈謠言,大聲指責埼玉不過係『鬼』,係用卑鄙既手段執死雞,佢先可以一拳擊倒敵人,成件事不過係一場騙局.叫市民一定要盡快同埼玉割蓆.
埼玉本來係漫畫家筆下長時間都唔講得上係靚仔(除左某幾多認真模式既SHOT),成個光頭傻仔咁企係度,睇起黎不過係個COSPLAY變態大叔.而一拳就可以打爆敵人呢件事,由於實在太過匪夷所思,於是係兩名仆街(唔駛多,叫捉鬼既,一兩個就夠)既煽動下,果然市民紛紛倒戈,厲聲譴責埼玉呢個岩岩救左佢地既人.有人甚至搵石頭去掟佢,以不齒佢啲搶光環,搶功勞既行為.
印象中記得,埼玉甚至無為自己辯護.佢甚至只係話我做英雄係為左自己,唔係為其他人,就算我真係出術咁又點.然後自己走左去.行勇武,做英雄,做救星,為公義而戰,但好多時候,當取得甜頭之後,大家都唔會領情,一係就想要更多,一係就當你係CONDOM.唔單止係香港,根本人就係咁.你問市民點會咁蠢?市民會識得判斷邊個係人邊個係鬼?
唔怪得有高人指出,埼玉最後寧願唔再做英雄,結婚生下仔然後子又有孫,同孫女玩下做下和理非就算.當然,呢個係另一個故事了.


text:
麻瓜們你地有冇去銅鑼灣個 Pop-up Store 朝聖先?見到盒巫師棋有冇心動想買先?有嘅話依家比多個選擇你啊!
Knight Models 呢間戰棋 Game 公司公佈推出官方授權嘅《哈利波特》桌上遊戲《Harry Potter Miniatures Adventure Game》.
隻 Game 可以比兩個或以上嘅玩家參與對戰,不過大家要有心理準備,因為 Knight Models 出開嘅都係戰棋型式,都需要一定嘅大枱先夠擺成個場景!而遊戲正式玩法就未有確實資料,所以大家入坑前要諗清楚.
而且暫時公佈一部份角色模型,每隻公仔 35mm 高,暫時係未上色版本,麻瓜們記得留意啦!
最新公佈淨基本遊戲組,霍格華茲Set 同 全包價錢,仲有啲其他角色棋公開左,大家可以去Knight Models嘅網站睇睇.而呢個預訂優惠價只係會喺 3 月 14 號到 4 月 15 號去 Knight Models Store 嘅網站可以買到.
睇到呢度你一定係Fans,一定有啲心郁郁!
講多樣野你知,最重要嘅佛地魔就只會喺預訂以$35歐羅(約港幣 $338)買到,而全包宴就當然會包埋啦!不過記住喎,呢個優惠過左就冇,之後你想買就可能要睇彩數啦!


text:
做兒童驗眼除咗驗眼過程難道度會大啲之外,如果發現小朋友眼睛有度數問題,需要戴眼鏡,就要同家長講出呢個事實.去到呢個位,家長好多時都會晴天霹靂,一時三刻未必接受到呢個事實,不過呢個就係我嘅工作,差唔多每日都會講類似嘅說話,希望家長明白點解咁細個小朋友要戴眼鏡,呢篇網址就等我分享一下.
喺開始之前,先講解一下一個正常三四歲兒童應該要見到嘅度數範圍.三四歲兒童大部份都係有100至200遠視,因為佢哋眼球比較短啲,長大咗之後啲遠視就會慢慢減退,如果細個嘅時候遠視較淺,長大有近視嘅風險會相對提高.不過遠視較淺都唔係兒童要戴眼鏡嘅原因,我哋最擔心就係見到一啲會影響視力發展,導致小朋友有弱視嘅度數:
1) 散光
兒童散光成因係先天為主.原因係因為眼睛最表面透明叫角膜嘅結構,垂直和水平嘅弧度唔平均 ,如果角膜圓到好似個足球咁,就無散光,好似個欖球咁,就會有散光.通常小朋友有125 – 150 度散光,就會開始影響視力發展,形成弱視.戴眼鏡嘅目的係透過散光鏡片將光線聚焦返喺個視網膜上面,等個腦可以接受返一啲清晰嘅視覺訊號,久而久之,視力就會越嚟越好,將弱視更正過來.家長可能會問:咁即係戴眼鏡會減淺個散光?個答案係不會.散光喺成年之前都傾向穩定,戴眼鏡嘅目的唔係減散光,係等眼睛視力可以正常咁發展. 深散光嘅發生率,全世界嘅報告都有啲唔同,大概15% 左右,所以都唔係罕見,差唔多每驗10個小朋友,就會有1-2 個有深散光.
2) 鴛鴦度數
小朋友雙眼嘅度數大多數都係一致嘅,不過都會有鴛鴦嘅情況出現.有鴛鴦度數嘅小朋友,一般家長都完全察覺唔到,因為個小朋友有一隻睇嘢好清楚嘅好眼,日常生活基本上都冇乜問題,但一驗眼先知道度數較深嗰隻眼睇嘢非常模糊,有弱視嘅情況.咁究竟兩隻眼相差幾多度數,先會令到深啲度數個隻眼有機會有弱視呢?散光相差150度,遠視相差100度和近視相差300度,就會有機會令到度數深啲嗰隻眼出現弱視.遇到呢啲情況,小朋友都一定要戴眼鏡提升睇嘢差啲嗰隻眼嘅視力.假若到咗9歲先至處理,就已經太遲,到時先戴眼鏡,深啲度數嗰隻眼永久個視力可能都係可能得正常嘅5-6成.鴛鴦度數嘅發生率大概為4-6%左右,不是太常見,但總會遇到.
3) 高度遠視和近視
高度數一般被定義為大於600度.三四歲兒童患有高度遠視和近視係較為罕見,發生率大約少於2%,筆者大概每兩至三個月,就會遇到一個呢啲嚴重嘅個案.兩眼患有高度遠視和近視嘅小朋友通常都有明顯嘅症狀,最常聽到家長嘅觀察就係話小朋友會非常近咁睇書睇電視,長期朦起對眼望野和無咩眼神交流.小朋友患有咁深度數可能同遺傳和早產有關,不過筆者亦都遇過啲個案係雙方家長眼晴視力完全正常,但小朋友兩眼不幸地患有高度數,面對呢啲個案,我有時都解釋唔到,我可以做嘅只係希望家長盡快明白呢個狀況,盡快幫小朋友配返一個啱度數嘅眼鏡,等佢哋可以重拾視力.
希望以上資訊可以幫助家長們了解點解有某部分小朋友咁細個就要戴眼鏡,同埋更加了解兒童驗眼嘅重要性.有需要或想幫自己子女驗眼既家長歡迎隨時查詢,本視光中心接受兩歲或以上嘅兒童預約的.
陳家豪, Paco
註冊視光師 (第I部份)


text:
位於油塘同調景嶺之間嘅魔鬼山山頂,可以用另一角度去觀賞維港.而呢座被稱為炮台山嘅小山沿途都係水泥徑,就算係行山嘅初哥都吾會有難度!全程大概120分鐘,漫遊魔鬼山!
油塘站穿過大本營商場喺油塘社區會堂過馬路,左轉沿住去將軍澳華人永遠墳場車路旁邊嘅行人路上斜路,慢慢行大概15分鐘,留意左手邊,會發現有一條樓梯接上衞奕信徑,上樓梯後左轉沿小斜坡慢慢行上山,一邊呼吸下新鮮空氣,又可以回望一下三家村碼頭;加上沿途指示牌都好清晰,唔洗擔心搵唔到路!
魔鬼山
個名字好霸氣,聽都好似好恐怖,而佢嘅別名係炮台山,就同港島區嘅炮台山同名.但其實兩個名都同香港嘅歷史息息相關;魔鬼山山腳正正對住鯉魚門海峽,而海峽正正就係維港嘅出入口,係船家嘅必經之路.喺清朝時候,香港海盜猖狂,鯉魚門係危險區,相傳仲有好多海盜匿藏喺山上,所以附近嘅居民先稱此為魔鬼山.後來香港成為英國嘅殖民地,解決咗治安問題.但亦因為魔鬼山所擁有嘅地理戰略優勢,英軍喺山上建造咗堡壘同炮台去鎮守海峽.可能因為個名唔太吉利嘅緣故,政府喺90年代將魔鬼山嘅官方名稱改為炮台山.魔鬼山炮台同歌賦炮台都被列為二級歷史建築.
啱啱提及過嘅軍事設施,到今時今日仲留守喺山上.向山頂進發途中會有指示牌指住山腰嘅歌賦炮台,上面寫住軍事設施.呢D設施喺1902年先後建成,直到現今已經有超過100年歷史.當中包括歌賦炮台嘅兩座6吋大炮 (1909年將其中一座擴大為9.2吋)同砵甸乍炮台兩座9.2吋大炮.到咗30年代,由於調防關係,歌賦炮台嘅一座6吋大炮喺1910年移走,魔鬼山其餘三座9.2吋大炮亦先後被移往香港島嘅赤柱炮台同鶴咀半島嘅「博夏勒炮台 」.所以導致香港保衛戰期間,日英兩軍喺陸路嘅醉酒灣防線開火,魔鬼山炮台並無發揮到大作用.不過宜家仲有機會見到舊時嘅炮台,彈藥庫,戰壕等等,都好有歷史價值.
之後繼續行,臨上到山頂炮台有一段梯級,企喺果度可以睇到由2018開始動工;將會係全港最大跨度嘅鋼拱橋 — 將軍澳跨灣連接路.
上到梯頂就係山頂砲台入口,真係好似迷宮咁架,兩層嘅高石牆,有唔少通道進入砲台中間;昔日嘅槍口依然保留住,可以感受到昔日嘅戰況.
除咗欣賞古蹟之外,山頂更加可以欣賞到山下嘅景色.270度大海景,東邊嘅可以遠望東龍洲,南邊嘅筲箕灣避風塘同西邊嘅啟德郵輪碼頭都可以一覽無遺.而且魔鬼山面向正西邊,很多攝影發燒友都喜歡喺度影日落.如果想影到日落美景,就要預早上山.有時間嘅話,仲可以等入黑欣賞五光十色的維港夜景,過一個舒適的黃昏.
一場黎到,緊係要去睇埋魔鬼洞拉!系茅湖廢堡向住華人永遠墳場方向,跨出石牆就會見到有一條唔太闊嘅石徑,應該都係山友們行出嚟,單邊有繩作扶手,接近落山一半嘅時候,左邊有一個明顯凹位,有一個小山洞,有人話係礦洞,亦有人話係日軍洞;入面漆黑一片,記得要開住電筒先好入去!基本上都係要鴨仔式行入到,因為個洞真係好窄,另一邊出口就係山區,所以大多數人都係會沿山洞行番出入口!
探險完就繼續沿山路落番衛奕信徑去油塘走,大家可以自行選擇落番去油塘/藍田/調景嶺,沿路都會有指示牌.
*切勿塗鴉或破壞山上的軍事遺跡.另外,入夜後山路沒有街燈,記得要檢查手機是否有電着燈或請自備電筒.


text:
食飽飽我哋就去皇宮啦,其實時間唔係好,西班牙o既午餐比較晏,再加上豐富o既內容,食完都要三點lu,但景點又唔會因此而遲啲收,所以我哋大概只有兩個鐘~
途經呢個小攤,吓?咁都可以街頭賣藝?﹗賣點係乜?如果有靚聲靚音樂搞鬼魔術有趣生鬼扮嘢都話有睇頭,但呢個…娛樂性欠奉,而驚嚇度係日光日白亦好似唔太work… 閱讀全文 →
為咗令時間冇咁趕,所以早少少去到火車站至搵食,開頭我哋都係火車站一間餐廳坐低咗,但見大大間鋪得兩個waitress係度做嘢,而且周圍啲食完走咗o既又未執枱,想埋單o既又未埋到單,我哋兩分鐘之後都係決定起身,與其食得咁急個心咁煩,不如都係食得自在啲,所以食咗…
登登﹗麥當勞﹗﹗yeah~~~而且係西班牙專有包包呢, 閱讀全文 →
我哋食飽飽自己o既傑作之後就出發去下一個目的地啦,本來就plan咗要去Amphawa水上市場,我哋曾經討論過要唔要去埋途中o既一個市集,我係電視都睇過介紹,唔知「世界那麼大」定「世界正美麗」嗰啲,話說個市集開係路軌上面,車一到就要四散,讓番條路俾火車行咁喎,聽我哋今次o既導遊家姐講,嗰個市集位於去Amphawa途中,但估唔到上晝個cooking class咁充實,食埋嘢都咁晏,所以見時間咁趕我哋就放棄唔去個市集了~
我哋嚟到小巴總站,買好票就問下職員要上邊架車,但奇o既係啲小巴冇明確站number顯示邊架車目的地去邊幾點鐘開車,我哋認為好基本o既資訊係冇的,售票處職員只叫我哋坐係長椅等,但有啲不安呢,因為啲車好似都幾疏下,miss咗一班等好耐點算?由精明o既家姐去查探一下,似乎係最早開嗰班full咗,我哋已被安排搭下一班o架喇~anyway,我哋結果都上咗正確o既車~ 閱讀全文 →
嚟到旅程o既尾聲lu,但都仲有另一個高潮,就係去Yala National Park參加safari啦﹗其實呢個都係當初想嚟斯里蘭卡旅行o既其中一個目的,所以都好期待啊~
先一日報好名參加天矇光出發o既safari,五點幾就要出大堂集合啦,好在酒店都安排少少小食咖啡茶俾大家填填肚子至出發~ 閱讀全文 →
我哋離開Galle Face Green,去下一站Pettah Market,根據旅遊書介紹,Pettah Market乜都有得賣,包羅萬有,咁去旅行當然想睇下人地地道o既生活啦~ 呢張相有趣o既地方係,一家人五個人一齊去旅行,一人拎住一部相機/手機,結果就會咁…大家都影影影,影埋啲差唔多o既角度,呢個都唔緊要,但返到去睇相睇到嘔﹗﹗我而家揀啲相嚟寫blog都係開住三個folder嚟揀o架~ 其實我哋都唔係好sure Pettah Market究竟係一座building定係一啲露天o既攤檔,所以落咗tuk tuk之後都左望右望睇下有冇hint… 閱讀全文 →


text:
由Ken Ho 撰寫 (最新更新日期:二零一八年六月七日)
我哋語言項目嘅長遠目標:三大支柱
起我哋呢個語言項目(language project) 嘅網誌,你哋會睇到用唔同語言寫嘅文章.除咗中文(書面語同埋廣東話口語)(Standard Chinese and Cantonese) ,國際語言英文(English) 同埋荷蘭文(Dutch)之外,我哋啲文章仲會用唔同細小語言(minority langauges) 嚟寫.起呢一刻,我哋有利用嘅細小語言就有官方西弗里斯蘭語(Standard West Frisian)同埋泰爾斯海靈島東語(Aasters).有關注我哋由二零一八年五月十九日開始嘅語言挑戰(language challenge)嘅朋友們,又會知道我哋將會學埋欣德洛彭語(Hindeloopers)同埋斯希蒙尼克奧赫語 (Schiermonnikoogs)(有關呢個語言挑戰嘅詳情請按這裡).因此,起嚟緊嘅日子,我哋嘅網誌總會增添用上述兩個新嘅細小語言寫嘅文章添!
依家大家應該都會清楚我哋個短期目標係啲乜(例如話完成個語言挑戰).不過,我哋嘅長遠目標依然未向大家分享.呢個Post就係當大家分享我哋嘅長遠目標係乜.
我哋嘅長遠目標可以拆分為三大支柱,分別為:-
- 成為起不同細小語言(minority languages)嘅語言權威(language authority);
- 透過利用瀕危絕種嘅細小語言寫作嚟散佈新嘅知識,鼓勵大家積極使用呢啲語言;同埋
- 保育並且推廣細小語言.
我哋嘅中心思想係令到唔同嘅細小語言唔再局限起佢哋狹窄嘅使用環境.著名英國語言學家David Crystal係佢本由Cambridge University Press起二零零二年出版嘅「語言死亡(Language Death)」都有提及,語言瀕危死亡嘅其中一個特徵就係佢哋嘅使用範圍變得日益狹窄,以致最終無人使用佢哋,最終導致語言死亡.透過我哋語言項目,我哋希望可以增加呢啲細小語言使用嘅範圍.我哋亦都認為互聯網(Internet)係一個好好保存以及散佈資訊嘅媒介.因此,我哋將會大量寫作,盡可能提供更多利用嗰啲細小語言寫嘅文章,好讓大家起日常生活更容易接收到用呢啲語言寫嘅資訊(increased accessibility).
項目支柱一:成為語言權威
咩係語言權威(language authority)?
根據著名英文字典Cambridge Dictionary,「權威(authority)」一詞有三個唔同嘅意思:-
(取材自Cambridge Dictionary,原文請按這裡)
- the moral or legal right or ability to control:
- a group of people with official responsibility for a particular area of activity:
- an expert on a subject.
我哋所指想成為嘅「語言權威(language authority)」,其實指嘅就係第三種,亦即係「起語言上嘅專家(expert on languages)」.要澄清嘅係,我哋唔係「語言學嘅專家(expert on linguistics)」.我哋希望實實在在咁學習,保育並且推廣語言.我哋相信語言學係一種非常有用學習語言嘅工具(linguistics as a tool),但係我哋會將重點放起實實在在嘅語言上,尤其係細小語言(minority languages).
收集及使用「authentic materials」
要成為細小語言嘅語言權威嘅重點就係多接觸呢啲語言.我記得當我起中學讀緊書嘅時候,英文老師都會鼓勵同學睇多啲英文書籍,尤其係一啲叫「authentic materials」嘅資源.呢啲資源嘅特性就係佢哋係由母語使用者起日常生活會用到嘅發音,詞彙,句子等等組成嘅.由於每個人嘅成長環境都會影響到佢嘅思想同埋表達方式,文化就慢慢咁從重覆呢種思想同埋表達方式形成.透過呢啲由母語使用者提供嘅「authentic materials」,我哋就可以更加清楚佢哋嘅文化係點,從而模仿(imitation)都佢哋嘅思想同埋表達方式.學習就係咁樣嚟嘅.
以上嘅理論大家心目中或多或少都應該非常清楚.起實際操作方面,我哋語言項目亦都同大家起冇母語使用者在旁嘅環境中學習外語時一樣會遇到問題.問題就係,究竟我哋可以係邊度搵到呢哋「authentic materials」呢?
我哋語言項目暫時利用嘅「authentic materials」係書籍(books).起將來,我哋亦都有意探訪唔同嘅講呢啲細小語言(minority languages)嘅母語使用者並且製作錄音帶(recordings),以便更加親身體驗呢啲語言包含嘅文化.
例子:Dyami Millarson學習Aasters同埋Schiermonnikoogs用到嘅書籍
我相信大家都好想知道我哋語言項目暫時用嘅「authentic materials」書籍究竟係乜.有關於我哋暫時用過嘅書籍,我哋網址都已經有提及.大家可以點按以下嘅超連結:-
(A)我語言老師Dyami Millarson起佢學習泰爾斯海靈島東語(Aasters)嘅一個月挑戰中用過嘅書籍(請按這裡);同埋
(B)佢現在進行緊(為期五十二日)學習斯希蒙尼克奧赫語言 (Schiermonnikoogs)嘅書籍(請按這裡).
我自己用過嘅書籍會遲啲講.
應該點樣閱讀利用細小語言寫嘅書籍?
尋找稀有嘅「authentic materials」係一件事,但係懂得利用呢啲資源係另一回事.起Dyami Millarson整個起一個月學習泰爾斯海靈島東語(Aasters)嘅挑戰中,佢發現咗一個好好用嘅方法:就係強攻動詞(尤其係不規則動詞).佢利用學習Aasters嘅方法可以話係由小至大,循序漸進.首先注意微小嘅細節,以後慢慢咁好似砌模型咁堆砌出整個外語嘅面貌,從而達到成功.
佢一開始由小至大嘅方法可以大概總括為:-
- 注意動詞嘅形態,尤其係不規則動詞(irregular verbs);同埋
- 製作詞彙比較表(Make lists of words),比較你已經認識而且同埋你新學嘅語言有關係嘅語言(亦即係起同一個語言家族嘅語言).
起整個學習過程中,Dyami Millarson亦都有透露話要注意「phonology (音學)」同埋「etymology (字源)」.音學可以令到你知道呢個細小語言究竟佢發音嘅特色同其他相關嘅語言有乜唔同,而字源就提供一大堆可以比較嘅詞彙作為研究.
有興趣詳細指導 Dyami Millarson起一個月內學習泰爾斯海靈島東語(Aasters)使用閱讀資料嘅方法,可以按這裡.
細小語言嘅核心:文化用詞
起閱讀「authentic materials」嘅時候,我哋好容易會發現一啲係果個語言先會用到嘅表達方式,以呢啲表達方式係非常之難可以翻譯到其它語言嘅.例如話荷蘭語(Dutch)嘅形容詞「gezellig」.「gezellig」係一個正面嘅形容詞,形容說話者對某啲群體活動(多於一個人)抱著正面嘅態度.基本上,咩嘢都可以係「gezellig」.只要你感覺良好,就可以講架啦.
當我二零一六年起荷蘭兩個月之內學習緊官方弗里斯蘭語言嘅時候(請按這裡),我都遇到個只有當地弗里斯蘭人(Frisians)會識得用嘅形容詞「noflik」.要識用呢個形容詞,我哋就要睇多啲佢用到嘅地方.當我同Friesch Dagblad做訪問時,訪問我嘅記者Geert Veldstra問我房內嘅溫度究竟舒唔舒適嘅時候,我就會答咗一句「It is my noflik(幾好呀!)」.識得利用只有果個語言會用到嘅概念就代表你已經某程度上掌握咗個語言同埋佢包含嘅文化.
再講起我係泰爾斯海靈島(Terschelling)同其中一個僅剩下嚟講泰爾斯海靈島東語(Aasters)嘅母語使用者見面嘅經驗(有關於我同Dyami Millarson探訪泰爾斯海靈島嘅報道,請按這裡).當時佢講到佢當地生活嘅經驗時,用到一組詞語「op ‘e riid」,然後我見到佢笑得興高采烈.原來,經過我之後起香港自己利用書籍於六個月內學習泰爾斯海靈島東語(Aasters)後(有關呢個成就,弗里斯蘭省嘅電台Omrop Fryslân都有報道,請按這裡),發現原來「op ‘e riid 」指嘅係一個文化活動.佢哋係會一齊非常高興咁騎著馬車起整個泰爾斯海靈島(Terschelling)進行環島遊.當到達某個預先定下嘅目的地之後,佢哋就會跳舞,歌唱同埋大吃大喝.感受到「op ‘ riid」個種心情對學習泰爾斯海靈島東語(Aasters)係非常重要嘅.
項目支柱二:利用細小語言寫作,發放新資訊
點解利用細小語言寫作?
語言係一種溝通工具.當某人再用某種語言溝通嘅時候,果個語言就會死亡.係英文,有一個彥語我覺得係非常合適用起呢個情況嘅:「use it or lose it」.意思就係話,同一樣嘢唔用嘅時候,我哋就會失去佢.同樣地,亦都有人話利用大腦就好似鍛鍊肌肉咁,當我哋唔用嘅時候,我哋嘅知識就會失去.呢點同我哋大腦天然機制有關.我哋大腦會進行「突觸修飾(synaptic pruning)」,亦即係話我哋個腦儲存嘅資訊會隨著時間嘅流逝自然咁流失.呢個現象係自然嘅.呢個就係一個原因,點解如果我哋要拯救細小語言嘅時候,我哋就就要起我哋日常生活多啲利用佢.
如上述,由於互聯網可以令資訊流動性同埋可達性增加,因此我哋採取寫作嘅方法令大家有更多嘅途徑接觸到呢啲語言.再加上我哋選用嘅題材同現今生活會比較息息相關一啲,因此呢個寫作嘅過程亦都有幫助令細小語言迎接新嘅環境(to adapt languages to new environment),提高佢哋係現今社會生存嘅機會.
我哋嘅寫作方式會盡量依照每個細小語言嘅文化背景裡寫.我哋會利用母語使用者因為佢哋自身語言環境產生嘅世界觀(world view)嚟寫作.因此,我哋嘅寫作有種模擬母語使用者思考方式嘅元素,以達致作品有種從佢哋世界框框睇身邊事物嘅感覺.呢個係我哋嘅目標.
再者,當我哋嘅寫作作品成為可供參考嘅「authentic materials」嘅時候,接觸到呢啲細小語言所代表嘅文化嘅大眾又會增加不少.
項目支柱三:保育及推廣細小語言
增加細小語言使用範疇以及增加細小語言年輕人使用人數
呢個終極目標嘅重點係增加細小語言使用嘅地方同埋增加使用佢哋年輕人嘅數量.保育同埋推廣細小語言係單單靠我哋兩個人唔足夠嘅.我哋嘅語言項目嘅目的就係成為發現呢啲語言嘅先河,並且將呢啲語言帶到社會各界嘅面前,令對細小語言有興趣嘅人有多一個資訊嘅渠道.再加上我哋嘅文章普遍與時並進,對生活起現代都市嘅我哋來講會有多一份嘅關係,令閱讀起我哋嘅文章嘅時候更加容易明白細小語言獨有嘅發音,詞彙,應如等等.呢方面對現代化古舊嘅細小語言非常有益.
細小語言係古人知識嘅寶庫(minority languages as treasure trove)
我哋語言項目希望將以前同現今語言學家收集到返黎既資料(例如書籍,錄音等等)重新以另一個符合今日資訊流通快速嘅環境嘅方式示人. 細小語言係知識嘅寶庫,而呢啲知識都儲存器個啲細小嘅語言當中.我哋項目就係開放細小語言,並將我哋得到嘅被動知識(passive knowledge),透過寫作幻化成主動知識(active knowledge),令佢哋重新起我哋現代人嘅腦海佔一席位,不至於被遺忘於歷史嘅洪流當中.


text:
相信好多女仔就算表面扮到唔介意,其實成日都好想知道別人眼中嘅自己係點~試吓做以下嘅心理測驗,睇吓幫唔幫到你更加了解自己受歡迎嘅程度同形象啦!
如果有個好似人咁大嘅蛋出現喺你面前,你覺得呢隻蛋會孵啲咩出嚟呢?
A. 一條蛇
B.一個公主
C.一隻企鵝
D. 一隻小鳥
(向下碌睇答案~唔好偷睇呀~)
A. 蛇
受歡迎指數20% 充滿神秘感,難捉摸
你係一個好善變嘅女仔,並由心情主導你嘅行為.如果你當日心情好,你做嘅所以嘢都可以令人開心,你自己亦享受帶歡樂俾人嘅感覺;但係如果你心情唔好,人哋因為你而唔開心,你亦會因此被影響而心情變得更差,令人覺得好難捉摸.
B. 公主
受歡迎指數75% 可愛,討人歡喜
你係一個好識得討人歡喜嘅女仔,習慣盡量講啲人哋有興趣嘅話題,所以容易令人覺得相處舒服.俾人嘅感覺亦比較有正能量同陽光,令人想繼續同你傾偈.
C.企鵝
受歡迎指數45% 體貼聰明,善解人意
你係一個好有諗法嘅女仔,唔會因為其他人講嘅嘢而動搖自己.,同時你冇乜侵略性,好重視人與人之間嘅尊重:即使意見不一都識得尊重其他人嘅諗法,亦認為對方應該尊重自己.但遇到唔識尊重嘅人就容易控制唔到自己嘅脾氣,大發雷霆.
D.雀仔
受歡迎指數95% 性感輕熟,識大體
你係一個有時會展露小性感嘅女仔,俾人嘅印象幾可靠.而且公眾場合下好識得處理人際關係.所以好多人都會幾中意你!
你又覺得結果準唔準呢?其實在意人哋嘅睇法係人之常情嚟嘅~無論測驗結果係點,記住唔好盲目討好別人而唔做返自己呀!
Text by: Girlsmood
Photo from: The Guardian


text:
(A&M Diary)玩Stayaction除咗間房要夠舒服,酒店多打卡位之外,我最期待嘅就係喺酒店餐廳食飯喇!今次M佬帶我嚟到帝樂文娜公館玩兩日一夜,酒店雖然只有一間餐廳:FINDS,但貴精不貴多,餐廳主打香港少見嘅北歐菜,夠晒新鮮感!
帝樂文娜公館Staycation詳情:超現實北歐主題打卡 尖沙咀帝樂文娜公館
餐廳FINDS嘅命名係以北歐五個國家,包括Finland(Finland),Iceland(冰島),Norway(挪威),Denmark(丹麥),Sweden(瑞典)嘅第一個英文字母組成.雖然我哋今次嘅Staycation Package已經包咗午餐同晚餐,但就算係非住客,因為FINDS嘅情調非常好,除咗可以試吓北歐菜,亦非常適合嚟呢度慶祝紀念日㗎!
午餐詳情:高質北歐主題午餐 帝樂文娜公館FINDS
北歐蟹肉餅
蟹肉餅有兩粒,酥脆嘅外皮,入面勁多蟹肉,非常鮮甜.可以加埋伴菜嘅醃青瓜,醃魚子及雷莫拉蛋黃醬一齊食,口感大大提升.
海鮮冷盤
首先呢個海鮮冷盤嘅盤真係好冷,以確保放喺上面嘅海鮮保持新鮮.海鮮有帶子,自家煙燻蝦肉,藍青口,甜蜆,甜菜根漬三文魚,醃三文魚,每一款海鮮都非常新鮮.其中甜菜根漬三文魚就先用甜菜根醃製,令三文魚醃成酒紅色,加上魚肉泛出嘅油光,賣相吸引.我哋另外配上白酒,同呢個海鮮冷盤就更加perfect match.
香烤榛子白甘筍芹菜頭湯
湯嘅味道帶有白甘筍同芹菜頭味道,好有層次!伴碟嘅脆炸羽衣甘藍非常香口,我就鍾意將佢連埋啲湯一齊享用喇.
香烤龍蝦三文魚湯
同上面個湯相比,呢個龍蝦三文魚湯就非常濃郁,特別係龍蝦味非常出,相信大廚用咗好多龍蝦熬製而成.
鱈魚柳伴肉桂葉
鱈魚柳皮脆而肉質嫩滑細緻,油質豐富又無骨,啖啖肉好滿足!伴碟嘅都唔馬虎,有檸檬碎薯仔,烤西蘭花球,烤南瓜同香蔥蛋黃醬.


text:
陳山聰抓緊時間與爸爸過最後時光 遵從亡父遺願娶Apple
陳山聰日前應陳敏之的邀請,為她的YouTube Channel擔任嘉賓,在昨日播出的第二部份訪問,陳山聰談到與爸爸相處的最後時光,一度不忍住流淚:「我爸爸係因為癌症過身,佢走之前嗰兩年,係我見佢見得最少嘅時候,嗰陣佢喺澳門.佢真係好錫我,雖然我唔係乜嘢大嘅傷害,但係喺嗰段時間,我知道我令佢好傷心.」
山聰續說:「喺我好細個嗰陣,爸爸已經同海哥講:『將來我走咗,你一定要照顧細佬!』我同海哥唔係同一個媽咪生.好彩喺佢臨走嗰段時間,我啱啱返入TVB,拍緊添哥套劇,我知見佢嘅時間唔多,所以每一日坐船返澳門探佢,嗰陣Apple都有陪我一齊去,我知我能夠做嘅,只有係最後嘅陪伴.」山聰又稱當時爸爸讚Apple是好女仔,一定要她做自己的媳婦:「佢話俾晒銀行戶口啲錢我,叫我哋結婚,嗰陣已經係去到佢最後嘅日子,我聽咗爸爸呢句說話,我一定要娶Apple做老婆.」
其實當時陳山聰與何超雲的感情問題,與家姐伍詠薇反目多年,直到2017年兩姊弟才重修舊好,山聰在節目上亦提到:「當嗰件事發生後,大家冇一齊玩,我試過喺廠撞到陳敏之,佢直行直過冇打招呼,人情冷暖,呢個我係明白,將心比己,如果係我,我都會咁做,每個人嘅睇法係唔同,我唔講人,剩係講自己,用時間去證明.」


text:
(品味遊戲:獨立遊戲展…?食得㗎?)
文:Dixon Cheung
同人漫畫展大家可能就聽得多,但獨立遊戲展你又去過未?
上個星期四(八月三十一號)香港舉行咗一個叫「Game On:香港遊戲試玩日」嘅活動.今次活動召集到本地超過25隊獨立遊戲開發團隊展示作品,算係香港近年最大型嘅一次獨立遊戲聚會.然而今次並非香港首次有人搞獨立遊戲展.其實過去幾年香港都不斷有人嘗試搞,譬如去年香港遊戲創作協會主辦嘅「香港遊戲比賽展覽2016」以及2015年響九龍灣國際展貿中心嘅「Hong Kong Game Expo 2015」.無奈每次搞獨立遊戲活動,到最後總係聽到搞手話大部份到場人士都係業界嘅朋友,偶然有媒體朋友採訪一下已經可以劏雞還神.點解香港搞獨立遊戲展會搞成咁?莫非真係要俾幾千萬請班韓國歌星嚟助陣先可以有普通市民入場?
究竟乜嘢係「Indie Game」
時至今日,香港仲會有人問MC Jin同陳冠希乜嘢係Hip Hop.由此可見,一個新嘅概念要響香港呢個城市落地生根真係非常困難.事實上,點樣去界定乜嘢係「Indie Game」(獨立遊戲)呢件事,業界一直都未有一個明確嘅準則.「獨立遊戲」同「主流遊戲」究竟有乜嘢差別?唔好話一般人未搞得清楚,就算問行內人士亦都各有睇法.
目前外國玩家以及媒體對「Indie Game」嘅定義主要來自「遊戲團隊規模」以及「製作資金來源」兩方面.一般獨立團隊由1~6個人組成,團隊背後無任何投資者,財團,發行商嘅財力或人脈支援.獨立遊戲團隊嘅優點在於創作自由度遠高於主流遊戲團隊,但缺點係開發嘅風險亦同時遠高於穩打穩紮嘅主流遊戲.發展得好嘅獨立遊戲團隊通常都會向主流遊戲嘅方向發展,甚至成為潮流主導嘅一份子.例如《Fate Stay Night》就係一個由Indie Game變成人所共知嘅主流品牌嘅好例子.
盛行之前嘅必經階段
「獨立遊戲」對一般香港人嚟講係一件聽都未聽過,就算聽過都知係乜嘅嘢嚟.呢個情況就好似十幾年前同人活動或者Cosplay未盛行嘅時候,好多香港人會覺得呢班人「搞咩呀?」,感覺比較抗拒同埋唔想作進一步了解.但相比起由零開始慢慢被人認識同接受嘅本地同人漫畫圈子,香港獨立遊戲要面對嘅難題嚴峻得多.因為當中要克服嘅包括咗華人遊戲歷史遺留落嚟嘅負面印象.
由於過往實在有太多中港台遊戲令玩家中伏,唔少見過鬼亦相當怕黑嘅本地玩家,寧可睇唔明都堅持要打日系主流作品.就算唔投向PS4同Nintendo Switch呢類「品質保證」嘅懷抱,目光同注意力都會只會擺響日本嘅手機遊戲身上.單係睇Uwants,高登,連登,QooApp等各個本地遊戲論壇,留言討論嘅話題超過99%都係講主流遊戲大作.能夠成功突圍令玩家接受同討論嘅本地獨立遊戲,印象中最著名嘅就只有C4Cat嘅音樂遊戲Dynamix.(根據上面對「獨立遊戲」嘅定義,《神魔之塔》,《創世星雲》,《天龍八部》呢類遊戲已屬主流遊戲類別)要令玩家願意進入獨立遊戲展,點樣活用已經獲得Fans嘅遊戲吸納更多人接觸其他獨立遊戲係一個重要嘅關鍵.由成功嘅獨立遊戲團隊站台搞活動,吸引更多玩家到場,總好過一次又一次搞完活動發現只係班開發者之間嘅吹水大會.
魚目混珠嘅獨立遊戲時代
無論香港或者海外,獨立遊戲展好多時都會捆綁埋遊戲設計比賽同時進行.呢個係令到活動更多人參與同埋令媒體會比較願意派人到場採訪嘅方法.不過由於業界對「獨立遊戲」一直未有明確準則,呢類比賽往往會出現極大漏洞,平白將一個獨立遊戲展變成大公司旗下團隊嘅免費宣傳場所.
Indie Game俾人嘅印象係冇錢製作,畫面水準比較差,遊戲長度不及主流遊戲但又勝在玩法令人充滿驚喜.呢個特性令好多玩家對獨立遊戲都抱住不妨一試嘅心態,對遊戲做得唔夠好或者可以有進步空間嘅位置亦顯得比較包容.所以有商人就睇準呢一點,趁業界未有對Indie Game定立準則,明明製作團隊背後有投資者或發行商撐腰,但都依然假借Indie Game名義對玩家大聲疾呼:請支持我哋隻獨立遊戲!更甚者係試過有IT 公司同遊戲公司派出員工參與Game Jam活動,以一早商議好嘅企劃贏過即場發揮嘅參加者,奪取「獨立遊戲活動優勝者」呢個銜頭,爭取媒體面前建立名聲嘅機會.(其實玩家同媒體又有幾在乎呢個認識唔深嘅名銜呢…)
對於兩袖清風憑一腔熱血餓住肚皮做獨立遊戲嘅朋友嚟講,參加一個獨立遊戲展,挨更抵夜發現原來大會連龍門都未擺好,仲要面對財力人脈豐厚嘅對手.咁樣嚟陪跑法,真係除咗苦笑中伏之外,都真係冇咩好講啦.俾人搵多一兩次笨之後,根本唔會再傻到浪費時間出嚟陪襯.圈子漸漸只係得番來來去去果班人,其餘嘅咪就係班入世未深嘅同學們囉.
香港嘅同人展響過去十年因為人事以及政策經歷咗相當大嘅變化,但不可否認嘅係,今日香港嘅同人圈子比過去更加活躍,同埋越來越多從未參與過同人活動嘅朋友正透過各種渠道接觸並成為呢個圈子嘅一份子.相反,本地嘅獨立遊戲連最基本嘅定位都未有.即使展覽得以順利舉行,論口碑,聲勢以及本地嘅傳播力度,本地嘅獨立遊戲展依然難以同內地,台灣以及東南亞嘅獨立遊戲展相提並論.就算再搞多十場獨立遊戲展,冇玩家參與得班圈內人圍爐嘅活動對本地嘅獨立遊戲發展有啲乜嘢幫助?一個通街都有人打緊機嘅呢個城市卻竟然係獨立遊戲嘅沙漠,咁嘅情況,實在係非常諷刺.
以上講嘅係一隻手掌拍不響嘅故事.香港而家咁嘅局面,唯有靠本地人出力自救.本土思潮令好多香港人支持番本地嘢,本地嘅遊戲同樣亦需要香港人嘅支持.哪怕只係朋友之間互相傳達本地獨立遊戲嘅信息,又或者係親自走進獨立遊戲展覽當中撐一撐場,呢一分嘅力量對整體整個行業嚟講已經係一個極大嘅鼓舞.作為香港玩家,你可以抽一分鐘Share一下本地遊戲嘅Facebook Page俾你身邊嘅朋友嗎?有上開高登,連登,Uwants嘅你,可以開番一兩個講本地遊戲嘅Post嗎?真係冇時間嘅,幫忙share呢篇文出去,響下面留個言俾我好嗎?感謝各位嘅幫忙.


text:
忽然一周 775期
心姐同老公陳啟亨喺街邊企足大半個鐘,拖車先嚟到.
媽咪姐手帳
心姐坐拖車
2010年06月04日
依家忙住拍《巾幗梟雄 2義海豪情》嘅謝雪心,難得忙裏偷閒,同老公行街 shopping,點知最後變咗遊拖車河,認真掃興!
5月 18日,心姐孖住老公去銅鑼灣 shopping,點知去到利園附近,心姐架 Benz突然死火,停喺路邊大半個鐘,心姐兩公婆搞極都唔掂,最後只好叫拖車幫手.搞完一大輪,心姐同老公仲上埋拖車,遊車河過番土瓜灣嘅車房.只見喺拖車上嘅心姐,全程發呆,冇晒心機咁款.到咗車房冇耐,珈穎同男友到場接心姐走人,就咁一日假期冇咗.
拍戲無數嘅心姐,見慣大場面,不過上拖車真係冇乜幾何.佢上車嗰陣,老公全程捉到實,鬼咁細心.
搞足大半日,又要跟車過返九龍土瓜灣嘅車房.難得一日假期就咁嘥咗,難怪心姐面無表情.
乖女珈穎同助導男友阿 Joe(白 T恤)拿拿臨趕到車房接阿媽同阿爸.個女咁乖,心姐條氣應該順番晒啦.
無獨有偶, 4月嗰陣,陳曼娜架平治又係喺差唔多地方跪低,之後娜姐同樣好辛苦先擒上拖車返去車房.
等外賣期間,阿佘成個瞓唔醒,冇厘精神咁款.
媽咪姐手帳
阿佘停電
2010年06月04日
佘詩曼出道以來,一直被冠以「姣佘」嘅花名,緋聞一直沒完沒了.不過自從同鄭嘉穎斷纜之後,大半年來都冇新戀情傳出.嗱,佢係咪修心養性就唔知,但單憑外表睇嚟,佢就真係停電.
早幾晚,阿佘揸住佢部新 Benz,單拖喺銅鑼灣謝斐道嘅「義順」買糖水.當時佢一身 MK look面青青冇厘神氣再加副粗框眼鏡,全程冇人發現佢!咁 dry嘅款,一碗糖水唔夠滋潤喎!
可能阿佘冇化妝兼衣着普通,大搖大擺喺街行,居然無人發現.藝人化妝同唔化妝,原來真係兩個樣.
糖水到手,阿佘即刻颷上車,打道回府.


text:
港鐵 (正確名稱該是「党铁」) 於今早清晨表示,由於預計各區會進行多場公眾活動,聲稱評估過風險同埋與相關政府部門商討過後,考慮到乘客同員工安全,為審慎起見有以下安排:
• 金鐘站,灣仔站,太子站暫時關閉,列車飛站
• 免費接駁巴士來往海洋公園站同埋堅尼地城站
• 11點開始,銅鑼灣站,深水埗站,黃大仙站,沙田站,車公廟站,荃灣站,荃灣西站,屯門站亦會暫時關閉,列車飛站
党鉄 另聲稱「基於安全考慮」其他車站或任何車站出入口,將可能喺未能預早通知下隨時關閉.
另一方面,因應有消息指會再次為機場做 交通壓力測試,喺 港共軍政府 同機管局要求下,為咗配合機場實施進出管制措施,機場快綫服務會喺14時起作出調整,直至另行通知:
• 列車只會來往機場站同埋香港站,每10分鐘一班
• 列車會飛九龍站,青衣站,博覽館站
• 博覽館站將會暫時關閉
九龍站暫停市區預辦登機服務,而香港站嘅相關服務,將維持喺航班起飛前90分鐘截止.港鐵職員聯同機管局人員會喺香港站檢查旅客嘅機票同埋旅遊證件,要搭飛機嘅請為行程預留充裕時間.
另外, 混桔處 (即係 運輸署) 要求所有機場及北大嶼山巴士服務配合 港共軍政府衛隊 大圍捕計劃,所有 S線巴士由 13:00 起停駛,所有 E 線巴士則由 12:30 起不准載客駛入機場島範圍,改以東涌東堤灣畔為終點,巴士到達東堤灣畔後會「清客」,然後「私牌」入機場島起載.
至於乘搭A線巴士路線嘅乘客,請留意 港共軍政府衛隊 預計會繼續於 青馬大橋 / 青嶼幹線收費廣場 / 北大嶼山快速公路 等地點設立路障截查濫捕,要搭飛機嘅旅客請預留更多行程時間,甚至被 黑警 強行帶走 (唔知去新屋嶺定大鴉洲) 而人間蒸發.


text:
(夜鶯計劃)Google夥拍醫健機構Ascension 惹病歷外洩恐慌
Google 管有大量網絡用家嘅個人私隱,所以大家都會對佢嘅安全措施感到憂慮,擔心佢會好似上年咁洩漏 50 萬 Google+ 用戶資料之餘,又驚佢會好似處理 Google Home 語音助理一樣,允許承包商聽取用家嘅談話內容.所以當收到消息,指 Google 已同美國第二大醫健機構 Ascension 簽約,可以利用對方旗下 150 間醫院及超過 50 間長者宿舍嘅病人資料,作為供給人工智能及機器學習嘅數據,以提升醫療中心嘅運作效率及病人嘅安全性.
消息一傳出,唔少美國網民都好擔心自己嘅病歷都會成為研究對象,因為呢個號稱為夜鶯計劃嘅合作,可利用嘅私隱相當廣泛,包括化驗室資料,醫生診斷報告,醫療記錄以至病人嘅個人資料及病歷,一旦外洩,後果將會相當嚴重.不過,Ascension 方面就回應話今次合作絕對符合美國嘅 HIPAA 健康資料保密法要求,唔擔心 Google 會出事.
講返句公道話,其實 Google 都唔係第一次攞啲醫療數據嚟進行分析,例如佢哋就曾經花咗幾年時間,將大量磁力共振檢查影像及診斷報告輸入機器學習系統,令人工智能診斷病症更精準,同時又可以增加預測的準確性,減少醫療開支.
點講都好,家陣針對醫療機構嘅黑客攻擊大增,大家似乎都唔想自己嘅醫療紀錄會經咁多人嘅手,亦唔希望 Google 可以攞到啲咁個人嘅資料,例如早前佢哋以 21 億美元收購 Fitbit,除咗睇中對方嘅穿戴產品技術,亦希望可以進入數碼健康市場.但收購消息一公布,即時有 Fitbit 用家話要將產品掉入垃圾桶,你話用家幾唔放心呢?


text:
乳牛
簡介[編輯]
一般未曾生育嘅母牛唔會產牛奶,更加唔會長時間產出人類借以飲用嘅鮮奶,母牛只有喺生產咗幼牛後先會產奶.一般一隻母牛應該喺兩歲時生第一隻幼牛,隨後約每年生一隻幼牛.有時兩隻幼牛之間嘅間隔亦會長一啲,不過咁對產奶唔好.
今日大多數母牛係通過人工授精嘅方法受精嘅,優點係農民唔使養公牛,而且能夠保證生產出來嘅小牛品質良好.對此呢個方法有興趣嘅農民亦可以學習繁殖技術.此外人工授精時傳播傳染病嘅可能性比自然授精機會細.
時間[編輯]
為咗令乳牛嘅乳房獲得必要嘅休息,乳牛喺生小牛60日前就唔會再被擠奶.喺呢段期間內乳房中嘅分泌組織獲得再生.此外假如本來乳房被感染嘅話亦可以獲得治療.受感染嘅乳房會影響奶嘅質量.喺現代化嘅產奶企業,小牛一生下就同母牛分離.一開始幾日佢重獲得母親嘅牛初乳,呢些初乳中含有重要嘅預防疾病嘅抗體.此後小牛獲得代替飼料.公小牛一般被賣到肉牛農場,母小牛就盡快獲得含高脂肪嘅飼料來促進佢瘤胃嘅發育,令到佢盡快成為一隻乳牛.
乳牛嘅懷孕期為280日.小牛出世後就開始重新產奶.喺一開始嘅六個星期中奶量不斷提高,一直到每日25至60升,然後不斷下降,直到下一隻小牛出世.
產量[編輯]
一隻乳牛每年可以產至1.8萬升奶(極少數以上),隨地區同種類嘅唔同牛嘅產奶量唔同.產量越高嘅牛亦越難養.一隻每日產50升嘅牛嘅新陳代謝能量同一個馬拉松長跑運動員運動時一樣高.假如佢唔能夠獲得適量嘅飼料嘅話就會病,生產時間亦會降低.
除奶量外,奶嘅脂肪同蛋白質含量亦非常重要,係決定奶嘅價格嘅重要因素.對於兩用牛(例如西門塔爾牛)來講,產奶能力同和肉用能力都非常重要.
所謂嘅「高產量乳牛」嘅產奶期喺四至五年之間.最主要嘅縮短產奶期嘅原因有不當嘅飼養環境同埋由唔優質嘅擠奶機造成嘅乳房嘅慢性發炎.高產量乳牛嘅產子率亦比較低,過一段時間後佢哋完全不育.
品質辨別[編輯]
總括來講生奶中含嘅細菌同體細胞應該盡量少.生奶中含細菌多一般代表擠奶機唔乾淨,或者存放時冷卻有問題.生奶中含體細胞多就即係乳房有病.呢啲體細胞係免疫細胞,就好似人類嘅白血球,佢哋會喺乳房有急性或者慢性發炎時進入奶.乳房發炎嘅原因好多.飼養環境唔乾淨,擠奶時唔乾淨,擠奶擠唔好,產奶時間過長,傳染病,飼料不良,遺傳因素都可能影響乳房衛生同生奶嘅質量.乳牛嘅乳房大一般唔代表佢嘅產奶量高,而係佢結締組織虛弱.而一隻乳牛每日進食同反芻時約咀嚼三萬次,並產生90升口水.


text:
「父母」
每個父母都想望子成龍,尤其係中國人嘅社會.我從來都無否定過讀書嘅緊要性,雖然自己唔係讀書嘅材料.自問都係高中啲成績先至好返啲,不過最終都係讀咗一年大學之後就無再繼續,直至前幾年先至有個大學學位.我諗如果我係香港讀書嘅話,我相信我亦都係嗰啲一敗塗地嘅學生.當然每個人都有唔同嘅性格同出路,而我亦相信「近朱者赤,近墨者黑」,所以有時唔係淨係希望自己個仔讀間好學校咁簡單,而係佢身邊嘅朋友同環境係更加重要!
「學校」
係唔係一定名校就係好學校,當然名校都有分好多種.我梗係唔希望郭大少係一隻填鴨,亦都睇到香港教育制度下培育出嘅下一代嘅問題.所以我比較著重品德,而身邊嘅朋友好取決於佢嘅成長環境.小朋友大部份嘅時間都係學校入面,所以要揀一間好學校係幾緊要.其他嘢我相信可以自己係校外去教育佢.不過到最後都要睇佢自己,就算我哋盡量俾最好嘅嘢佢,或者以為幫佢做咗個我決定,但係到頭來都係要睇下佢夾唔夾間學校.不過揀學校都真係唔係一件易事!真係辛苦晒老婆!
「教育」
教育嘅意義係希望將知識一代傳一代,而讀書叻係唔係就代表一切?其實現今社會因為條件越來越好,好多人都會讀到大學畢業,所以依家大學畢業好似已經變成一個年輕人最基本嘅要求.雖然自己嘅路有少少唔同,亦都覺得自己算係比較幸運,因為最起碼當初有公司肯俾機會我嚟個讀書唔成嘅人.不過無論係點,自己已經係人哋嘅爸爸,所以觀點又會有少少唔同.當然我都係個啲望子成龍嘅人,不過有一條底線無論點我都希望堅守嘅就係郭大少一定要開心.
Also published on Medium.


text:
「態度」
好多時做人做事都要有一個正面嘅態度,如果樣樣嘢一開始就已經抱住玩玩下嘅心態,又或者覺得無可能做到嘅話,其實從一開始你就已經無可能成功!如果你睇返人類嘅歷史,通常啲人話唔得嘅嘢通常到最後都係顛覆社會嘅嘢.所以所有嘢都係有可能發生,只要相信自己嘅能力,不斷嘗試,唔好放棄,就算到最後失敗,都唔緊要.因為係過程中你會有唔同嘅得著,而失敗係成功必經嘅階段.
「可能」
依家遇到好多年輕人都會講「無可能」嚟三個字,但係佢哋講「無可能」之前佢哋其實係未嘗試過做唔做到.當然好多嘢係唔可以格硬嚟,但係試都未試過嘅話就真係有啲問題.好多時我都唔相信無嘢係做唔到,只係你肯唔肯去嘗試,因為只要嘗試就有可能.雖然有啲人會覺得你鬥氣,但係其實只不過係對自己嘅要求.就算到最後真係做唔到,最起碼自己嘗試過,盡咗自己最大嘅能力.當然嗰啲一開始睇死你嘅人就會跳出嚟講風涼話.
「能力」
我由細到大都係相信自己嘅能力,當然自己係有啲好勝,所以好多人覺得我唔得嘅嘢我都會盡力去做.就好似中學嘅時候,個個話唔好讀藝術,亞洲人讀藝術成績一定唔好,但係偏偏我成績就好好.唔讀書無學位就好難搵工,但係偏偏就入咗大公司做嘢.係香港做數據分析好難,但係偏偏我係香港做咗數據分析咁多年.所以話無嘢係無可能,只係自己嘅信念有幾強,唔怕失敗,繼續嘗試,仲有一日你係會成功!
Also published on Medium.


text:
叫左野先有一碟包送過黎,雖然一早知佢有包送,但無諗過係咁多同咁大舊,即時覺得叫左0既野會食唔哂!不過都真係唔錯,幾好味呢!
睇食評知佢大碟,但無諗過大碟到咁,一黎果陣同老公都嚇親,感覺上飽左一半囉!不過真係唔好講笑,個蟹肉份量真係算多,同埋真係叫有蟹味,我都覺得呢樣係算難得,真係好多地方0既蟹肉後無味架!
鮮蝦天使麵,睇落細細碟,但散開左原來份量都唔算少,雖然得兩三隻蝦,但上面果隻大蝦都好好肉地,我個人覺得價錢唔算真係太貴,當然亦唔可以叫平囉!不過黎得呢d餐廳食,都會預左一碟野要成百蚊啦!我覺得呢碟angelhair都整得幾好,幾入味同埋唔會太軟,老公都話唔錯.
呢個係老公要0既羊架,要左七成熟,全晚最貴0既一道菜,得三塊,不過肉質真係唔錯,同埋都無煮到over左,佢伴住上果個薄荷醬我覺得好好味,個焗薯都好味呢!
Banana Pie,好好味,25蚊大大件好抵食,不過略嫌底層有d過甜!
真係好香香蕉味架!
呢個係香蕉朱古力蛋糕,伴住果個雪糕好味,最面果層朱古力好正,個蛋糕都唔錯,但就好漏囉!
呢餐食左唔駛四百蚊,同我預計差唔多,真係飽到幾乎行都行唔郁,但都買左幾個飽聽日做早餐,因為實在太精美.另外,佢 d cake 真係好靚,就算唔黎dinner,我都一定會再黎食cake,哈!如果真係再黎dinner,一定唔會再叫咁多樣囉!我同老公兩個係咁叫住飽,哈!
今晚仲行左陣,買左件t-shirt同件恤衫送畀老公,我自己都買左兩三件衫,非常開心滿足.
老公,生日快樂!祝您開心健康!凡事順利!


text:
法師相信係爐石戰記入面最多人一開始練既職業,皆因法師既基本牌都比較實用,有好多一開始就存在既基本包牌到今時今日都仲係最佳選擇,而今日所介紹既呢一套火球法,亦都用左唔少既基本包牌,所謂既火球法就同大家熟悉既任務法一樣,係靠大法師無限火球Combo去贏取勝利既,但係就換湯唔換藥,雖然最終手段一樣,但係我地唔玩任務,一樣可以做到大法師無限火球呢一個一回殺Combo.
牌組運作基礎
起手有法力龍鰻必留,秘法學家同埋派洛斯都係唔錯既起手.前期主要係防速攻型牌組,所以如果對面係睇起來似打快速既職業,最好留末日預言者來防止被迅殺.而中期抽到幻象分體時就可以開始複製手上既巫士的學徒,當手上有兩張用幻象分體複製出來既巫士的學徒時,就可以打出地脈操縱者去令到巫士的學徒變成0費,咁一回殺Combo既零件就準備好啦.
一回殺Combo:打出手上既安東尼達斯,打出手上既兩張0費巫士的學徒,再打出手上既巫士的學徒同熔火鏡像,或者打出兩張熔火鏡像.
牌組介紹
單卡分析
新版加入既法師專屬手下,就係因為有佢,所以我地終於可以唔需要再靠任務去完成無限火球呢個一回殺Combo,佢係呢副版組入面既作用就係用來將用幻象分體複製出來既巫士的學徒變成0費,從而達成一回殺Combo既可能.而其實呢一張牌既作用並唔單單係可以咁樣配合,可以同佢配合既牌其實仲有唔少,但由於同呢副牌組無關,所以如果有機會再提及既時候會再講.
幻象分體係冰封王座版本時加入既法術牌,佢既作用係用來複製手上消耗費用最低既手下,亦都係呢一副火球法既核心所在,要注意既係如果你手上既全部手下都相同費用既話就會變成隨機複製,所以係用呢張牌之前,要確保除左巫士的學徒之外無其他低費手下.
經典中既經期,第一張既法師傳說手下,亦係由開始到宜家以來最實用既法師傳說手下,火球法之所以叫火球去都係因為佢,只要佢存在係場上既時候,每出一張法術,我地就可以免費得得一張火球術,而火球術係4費法術,所以只要場上有4張巫士的學徒去降低火球術既費用,就可以完成到無限火球一回殺Combo.
新版本所加入既法師專屬傳說武器,強大既效果令到每一個回合結束時都可以抽三張牌,大大加快左法師既抽牌速度,令到核心牌可以快速上手,不過由於有佢既時候抽牌速度太快,所以如果選擇用呢張武器既話,一般都唔會放高費用既牌係牌組入面.
小編閒談
火球法一直以來都有一個強大既地方就係難以提防,唯一怕既就係關鍵牌被爆牌落墓,咁就真係神仙難救,雖然火球術現起上來好似有啲自閉,但係當你完成到個Combo既時候又真係幾爽架,所以大家不妨一齊來做下自閉仔.


text:
「創新」
今日最多人係社交媒體到討論嘅就當然係「UBER」啦!咁我就當然撐佢哋啦,而佢哋係有問題,但係呢個唔係重點.個重點係香港呢個政府真係講一套做一套,雖然話係現今嘅法律下佢哋係有可能或甚至乎犯咗法.但係香港政府成日話要創新同吸引外國嘅創新公司同投資者嚟香港,而今次打擊所謂嘅白牌車就再次令香港人對比傳統的士嘅不同問題!同時亦對香港嘅形象有所影響.
「打擊」
今次政府打擊「UBER」以為自己好型,但係「投資推廣署」係上個月曾經介紹過「UBER」,更提到上年六月起香港試業.而係佢哋推出服務之前,「投資推廣署」網頁提及到曾經向「UBER」提供香港公共交通工具相關嘅資料,以及進入香港市場嘅策略.其後就俾人發現該篇內容被人刪除.真係又要威又要戴頭盔.咁究竟要「投資推廣署」嚟做乜?
「用戶」
作為一個用家最緊要係乜?咁就當然係服務態度同質素啦.之前因為要送我嫲嫲同行動唔好嘅爺爺返屋企,就用佢哋嘅服務.個司機超細心,照顧兩老嘅上落.而主緊要係一架七人車,唔似的士咁好難上落,方便老人家!當然你可以話搵鑽石的,不過好難叫到而收費亦超貴.另一點就係我可以透過手機程式知道佢哋去到邊,確保佢哋安全返到屋企.所以話,點樣可以同香港嘅的士比呢?


text:
油塘配水庫遊樂場
油塘配水庫遊樂場 ,香港公園之一,遊樂場之一,喺藍田碧雲道,英文叫 Yau Tong Service Reservoir Playground .行政上歸觀塘區.設施有硬地球場,緩跑徑,健身徑,以及七人足球場.開朝七晚十一.租場一個鐘計一節.
油尖旺寵物公園
油尖旺寵物公園 ,香港公園之一,遊樂場之一,喺九龍油蔴地,渡船街同欣翔道交界,英文叫 Yau Tsim Mong Pet Garden .行政上歸油尖旺區.設施有狗公園,寵物公園,以及洗手間,狗廁所,避雨亭同公園長椅.公園開朝七晚十二.
油麻地配水庫休憩花園
油麻地配水庫休憩花園 ,香港公園之一,遊樂場之一,喺九龍油蔴地京士柏道,英文叫 Yau Ma Tei Service Reservoir Rest Garden .行政上歸油尖旺區.設施有緩跑徑,健身徑.
海傍街體育館天台休憩處
海傍街體育館天台休憩處 ,香港公園之一,遊樂場之一,喺長洲大興堤路二號,海傍街體育館嘅天臺,英文叫 Praya Street Sports Centre Roof-top Sitting-out Area .行政上歸離島區.設施有門球場,以及多用途場地,可做門球場,太極場.
海皇路花園
海皇路花園 ,香港公園之一,遊樂場之一,喺屯門海皇路,屯門泳池側,英文叫 Hoi Wong Road Garden .行政上歸屯門區.設施有公園.以及寵物遊樂設施,狗糞收集箱,寵物廁所,洗手設備同埋草坪寵物活動區.公園全日開放.
深井臨時遊樂場
深井臨時遊樂場 ,香港公園之一,遊樂場之一,喺荃灣深井,深井村路,英文叫 Sham Tseng Temporary Playground .行政上歸荃灣區.設施有硬地球場,以及七人足球場.開朝七時晚十一.
深慈街遊樂場
深慈街遊樂場 ,香港公園之一,遊樂場之一,喺荃灣深井深慈街,英文叫 Sham Tsz Street Playground .行政上歸荃灣區.設施有排球場,籃球場,狗公園,寵物公園,以及籃球場,有洗手間同傷殘人士洗手間.開朝七晚上十一.
深水埗公園
深水埗公園 ,香港公園之一,遊樂場之一,喺九龍深水埗荔枝角道,麗閣邨嗰便,英文叫 Sham Shui Po Park .行政上歸深水埗區,康樂及文化事務署管.設施有籃球場,緩跑徑,健身徑. 園分兩期,一期鄰近寶血會嘉靈學校.二期就喺麗閣邨內.
淺水灣海灘兒童遊樂場
淺水灣海灘兒童遊樂場 ,香港公園之一,遊樂場之一,喺淺水灣泳灘道十六號,喺淺水灣泳灘邊,英文叫 Repulse Bay Beach Childrens Playground .行政上歸南區.設施有共融遊樂設施.
添馬公園
添馬公園 (英文: Tamar Park )係香港一公園,喺中環添馬艦,金鐘夏慤道,同香港政府總部相連,佔咗八成添馬艦嘅公共空間.行政上歸中西區.由康樂及文化事務署管理. 園內設施有公園,露天劇場,園景花園,特色水景,觀景台,茶座.公園全日開放.
湖山草地滾球場
湖山草地滾球場 ,香港公園之一,遊樂場之一,喺屯門湖山路,夾喺湖安街同湖秀街之間,英文叫 Wu Shan Bowling Green .行政上歸屯門區.設施有草地滾球場,歸康樂及文化事務署管. 場二〇〇三年開張,場內球道六條,球場條畀八人玩.屯門草地滾球會以此為主場.
湖山遊樂場
湖山遊樂場 ,香港公園之一,遊樂場之一,喺屯門湖山路,英文叫 Wu Shan Recreation Playground .行政上歸屯門區.設施有草地球場,籃球場,單車徑,單車場,交通安全城,以及十一人人造草地足球場.
滑浪風帆紀念花園
滑浪風帆紀念花園 (英文: Windsurfing Memorial Garden ),香港公園之一,花園之一,喺新界長洲,東灣長洲東堤路,隔條路係海灘.花園紀念一九九六年,李麗珊喺奧林匹克運動會中,得到滑浪風帆金牌.亦紀念區域市政局成立十週年.園內有十座雕塑,展示滑浪風帆.
瀑布灣公園
瀑布灣公園 ,香港公園之一,遊樂場之一,喺香港仔華富邨瀑布灣道,英文叫 Waterfall Bay Park .行政上歸南區.設施有燒烤場.公園一九七〇年開張. 瀑布灣公園 係香港港島嘅一個公園,響瀑布灣瀑布灣道,1970年開張.
灣仔公園
灣仔公園 ,香港公園之一,遊樂場之一,喺灣仔普樂里,亦可由皇后大道東落去,英文叫 Wan Chai Park .行政上歸灣仔區.設施有硬地球場,模型船池,以及七人足球場.公園一九九一年開張.
灣仔峽公園
灣仔峽公園 ,香港公園之一,遊樂場之一,喺中西區,英文叫 Wan Chai Gap Park .公園實情喺灣仔峽嘅坳頂,唔係灣仔峽嗰邊,而係南向香港仔.原本叫 灣仔峽道遊樂場 .隔離甘道就係甘道遊樂場.公園東北面係坳頂,幾條路交叉相駁,灣仔峽道,山頂道,司徒拔道,布力 ...
灣仔海濱長廊
灣仔海濱長廊 ,香港公園之一,遊樂場之一,喺灣仔鴻興道,即前灣仔公眾貨物起卸區,英文叫 Wan Chai Waterfront Promenade .行政上歸灣仔區.面積一公頃二,設施有狗公園,寵物公園.二〇〇七年四月一號開張.
牛池灣公園
牛池灣公園 (英文: Ngau Chi Wan Park )係香港一公園同遊樂場,喺牛池灣豐盛街71號,行政上歸黃大仙區.有四公頃大,設施有公園,射箭場,籃球場.附近有豐盛街紀律部隊宿舍.
牛池灣文娛中心
牛池灣文娛中心 ,香港文娛場地之一,喺九龍牛池灣,清水灣道十一號,牛池灣市政大廈二,三樓,英文叫 Ngau Chi Wan Civic Centre .行政上歸觀塘區.設施有表演場地,以及劇院,文娛廳,演講室,舞蹈練習室,美術室,音樂練習室.開朝九晚十一.
牛津道遊樂場
牛津道遊樂場 ,香港公園之一,遊樂場之一,喺九龍仔牛津道同何東道,英文叫 Oxford Road Playground .行政上歸九龍城區.主要為打波用,設施有硬地球場,籃球場,排球場,以及七人足球場.公園外有條路通去喇沙利道.遊樂場有廁所. 附近學校林立,瑪利諾修院學校 ...
牛頭角公園
牛頭角公園 ,香港公園之一,遊樂場之一,喺九龍觀塘道一百九十九號,介乎東九文化中心同牛頭角下邨之間,英文叫 Ngau Tau Kok Park .行政上歸觀塘區.設施有緩跑徑,健身徑,硬地球場.以及七人足球場,個場戶外免費,重有緩跑徑,健身徑.公園全日開放,球場就開 ...
玉桂山配水庫休憩處
玉桂山配水庫休憩處 ,香港公園之一,遊樂場之一,喺鴨脷洲玉桂山,鴨脷洲二號配水庫頂,英文叫 Yuk Kwai Shan Service Reservoir Sitting-out Area .行政上歸南區.設施有緩跑徑,健身徑.
環保大道寵物公園
環保大道寵物公園 ,香港公園之一,遊樂場之一,喺將軍澳環保大道,英文叫 Wan Po Road Pet Garden .行政上歸西貢區.設施有狗公園,寵物公園.以及休憩草坪,狗隻飲水器,狗廁所,公園座椅,洗手間.公園開朝早七點,收晚黑九點.
田廈路遊樂場
田廈路遊樂場 ,香港公園之一,遊樂場之一,喺洪水橋田廈路,英文叫 Tin Ha Road Playground .行政上歸屯門區.設施有硬地球場,籃球場,以及七人足球場. 公園喺屯門區同元朗區邊界,橫過田廈路就係元朗區.
百和路籃球場
百和路籃球場 ,香港公園之一,遊樂場之一,喺新界粉嶺置華里,近百和路,英文叫 Pak Wo Road Basketball Court .行政上歸北區.設施有籃球場.場全日開放,歸康樂及文化事務署管.
百子里公園
百子里公園 ,香港公園之一,遊樂場之一,喺中環山上,英文叫 Pak Tsz Lane Park .公園喺百子里,百子里好隱閉,與三家里相連.公園實情畀唐樓包圍,喺結志街,卑利街,荷李活道,同鴨巴甸街中間.公園係孫中山史蹟徑一部分,面積一萬七千呎,呂元祥建築師事務所畫 ...
石排灣邨一號遊樂場
石排灣邨一號遊樂場 ,香港公園之一,遊樂場之一,喺香港仔石排灣,石排灣邨漁光道,英文叫 Shek Pai Wan Estate Playground No.1 .行政上歸南區.設施有硬地球場,以及七人足球場.
石硤尾配水庫遊樂場
石硤尾配水庫遊樂場 ,香港公園之一,遊樂場之一,喺石硤尾龍翔道,英文叫 Shek Kip Mei Service Reservoir Playground .行政上歸深水埗區.設施有籃球場,緩跑徑,健身徑.
石鼓壟道遊樂場
石鼓壟道遊樂場 ,香港公園之一,遊樂場之一,喺九龍城樂善道十八號,英文叫 Shek Ku Lung Road Playground .行政上歸黃大仙區.設施有硬地球場,排球場,網球場,以及五人足球場.
秀明道公園
秀明道公園 ( 粵拼: sau 3 ming 4 dou 6 gung 1 jyun 4*2 ) ,香港公園之一,遊樂場之一,喺觀塘秀明道二十號,英文叫 Sau Ming Road Park .前身係舊時秀茂坪邨三十七到四十一座.公園二〇〇九年啟用,行政上歸觀塘區,康樂及文化事務署管.設施有硬地球場,籃 ...
秀雅道遊樂場
秀雅道遊樂場 ,香港公園之一,遊樂場之一,喺觀塘曉光街同秀雅道交界,英文叫 Sau Nga Road Playground .行政上歸觀塘區.設施有硬地球場,籃球場,手球場,以及七人足球場,遊樂場有洗手間同更衣室,三號足球場又可做手球場.開朝七時晚十一,租場一個鐘計一節.
窩打老道/渡船街休憩處
窩打老道/渡船街休憩處 ,香港公園之一,遊樂場之一,喺九龍油蔴地,渡船街同窩打老道交界,英文叫 Waterloo Road/Ferry Street Sitting-out Area .行政上歸油尖旺區. 分兩區,模型車場,英文叫Model Car Play Area,同寵物公園,英文叫Pet Garden.模型車場, ...
筲箕灣配水庫遊樂場
筲箕灣配水庫遊樂場 ,香港公園之一,遊樂場之一,喺筲箕灣耀興道,英文叫 Shau Kei Wan Service Reservoir Playground .行政上歸東區.設施有籃球場,緩跑徑,健體設施及長者健體設施,飲水機,避雨亭及座椅.場開朝七晚七.
箕璉坊配水庫休憩處
箕璉坊配水庫休憩處 ,香港公園之一,遊樂場之一,喺跑馬地箕璉坊,英文叫 Green Lane Service Reservoir Sitting-out Area .行政上歸灣仔區.設施有緩跑徑,健身徑.
粉嶺康樂公園
粉嶺康樂公園 ( Fanling Hong Lok Park ),香港一公園,喺粉嶺黃崗山北麓,祥華邨側,新運路同馬會道交界,現時歸康樂及文化事務署.公園內有藏霞精舍.
粉嶺遊樂場
粉嶺遊樂場 ( Fanling Recreation Ground ),香港一公園,亦係遊樂場,喺新界粉嶺,新運路五十五號,於一九七二年十二月十五號啟用,二〇〇〇年,歸康樂及文化事務署管.個場喺九廣鐵路側邊,南邊近粉嶺火車站同小巴站.開朝六點半晚十一. 年年冬以花鳥蟲魚展覧 ...
紅菱街休憩處
紅菱街休憩處 ,香港公園之一,遊樂場之一,喺九龍紅磡紅菱街,英文叫 Hung Ling Street Sitting-out Area .行政上歸油尖旺區.設施有狗公園,寵物公園,以及寵物廁所,狗糞收集箱.全日開放.
維多利亞公園
維多利亞公園 (簡稱 維園 )係香港一座大公園,喺香港島銅鑼灣高士威道,佔地約19公頃.屬於東區,過咗馬路就係灣仔區嘅皇仁書院,海軍球場同埋香港中央圖書館(原本係摩頓臺球場).有六個足球場,每逢過年會擺花市,六四週年會開紀念會.大遊行示威好興喺維園出 ...
維多利亞公園戶外草地滾球場
維多利亞公園戶外草地滾球場 ,香港公園之一,遊樂場之一,喺銅鑼灣興發街一號,維多利亞公園北邊,近維園道,英文叫 Victoria Park Outdoor Bowling Green .行政上歸灣仔區.設施有草地滾球場.場開朝七晚十一,歸康樂及文化事務署管.
繁華街臨時休憩處
繁華街臨時休憩處 ,香港公園之一,遊樂場之一,喺九龍觀塘,茶果嶺繁華街,英文叫 Fan Wa Street Temporary Sitting-out Area .行政上歸觀塘區.設施有戶外乒乓球檯.
老鼠洲兒童遊樂場
老鼠洲兒童遊樂場 ,香港公園之一,遊樂場之一,喺新界屯門,喺青山灣老鼠洲,行政上歸屯門區.建築署耗資二千六百萬港圓設計同興建,二〇〇四年八月正式開張,為香港首個環保公園. 園內建似中式帆船兒童遊樂設施. 公園英文叫 Mouse Island Childrens Playground .
興華街西遊樂場
興華街西遊樂場 ,香港公園之一,遊樂場之一,喺九龍長沙灣,興華街西五號,近屋苑宇晴軒,碧海藍天,英文叫 Hing Wah Street West Playground .行政上歸深水埗區.設施有七人足球場,為人造草球場.開朝八晚十一.
船灣聯村籃球場
船灣聯村籃球場 ,香港公園之一,遊樂場之一,喺大埔船灣,船灣聯村,汀角路東邊,英文叫 Shuen Wan Joint Village Basketball Court .行政上歸大埔區.設施有籃球場.場開朝七晚十一,歸康樂及文化事務署管.
花墟公園
花墟公園 ,香港公園之一,遊樂場之一,喺深水埗界限街一百零一號,英文叫 Fa Hui Park .行政上歸深水埗區.設施有硬地球場,籃球場,排球場,投球場.以及七人足球場,五人足球場. 過年有年宵市場.
荃景圍遊樂場
荃景圍遊樂場 (英文: Tsuen King Circuit Playground )係香港一公園同遊樂場,喺荃灣荃景圍,荃灣中心同荃威花園之間,行政上歸荃灣區,康樂及文化事務署管理,設施有網球場.
荃景圍遊樂場及休憩花園
荃景圍遊樂場及休憩花園 ,香港公園之一,遊樂場之一,喺荃灣荃景圍,英文叫 Tsuen King Circuit Recreation Ground and Rest Garden .行政上歸荃灣區.設施有戶外乒乓球檯,硬地球場,球場為五人足球場.
荃榮街遊樂場
荃榮街遊樂場 ,香港公園之一,遊樂場之一,喺荃灣荃榮街,近悅來酒店,英文叫 Tsuen Wing Street Playground .行政上歸荃灣區.設施有籃球場,以及籃球練習場兩個,有洗手間同傷殘士人洗手間.開朝六半晚十一.
荃灣公園
荃灣公園 (英文: Tsuen Wan Park )係香港一公園同遊樂場,喺荃灣永順街59號,近如心廣場,行政上歸荃灣區.設施有瞭望塔,人工瀑布,兒童單車徑,兒童遊樂場,門球場,網球場,中央廣場,露天劇場,寵物公園,卵石路步行徑,緩跑徑,健身站同埋洗手間.
荃灣天后廟花園
荃灣天后廟花園 ,香港公園之一,遊樂場之一,喺荃灣蕙荃路,英文叫 Tsuen Wan Tin Hau Temple Garden .行政上歸荃灣區.設施有排球場,以及排球場,洗手間及傷殘人士洗手間.朝七晚十.
荃灣海濱公園
荃灣海濱公園 ( Tsuen Wan Riviera Park )係香港一個海濱公園,嚮荃灣區西邊,藍巴勒海峽岸邊,怡康街二號A,就近屋苑海濱花園.由香港政府康樂及文化事務署管理嘅. 荃灣海濱公園由新世界發展嚮1991年起好. 園內設施有公園,草地球場,網球場,籃球場,排球場, ...


text:
(矛盾大對決)非八大定Asso HD?
香港大學學士學位競爭激烈,平均八個人爭一個學位,仲未計有啲熱門嘅科系,分分鐘難入過中六合彩.如果不幸地學生成績未及理想,入唔到心儀嘅首選,可能就要考慮吓其他選擇.呢個時候唔少學生都會掙扎到底應該揀非八大定係Asso HD,兩者有啲咩分別,今日就等Tutor Circle尋補 為大家整理下啦!
非八大同Asso HD有咩分別
一般來講香港講八大都係指歷史最悠久嘅八間大學,包括港大,中大,科大,理大,城大,浸大,教大同埋嶺南大學.咁非八大就指香港公開大學,香港樹仁大學及最新升格為大學嘅香港恒生大學.
Asso指Associate Degree,即副學士,一般來講由大學嘅相關學院提供,模式上會比較似大學,副學士畢業後,一般學生會選擇銜接大學,即係升返上UGC學位.
High Dip即係Higher Diploma,高級文憑,等級同副學士一樣,相對來講比較專注學科專業,比較配合將來直接就業,比較傾向職業導向,學生畢業後亦都可以根據其成績及收入年期,獲大學嘅學士學位取錄.
如何選擇
係選擇自己心儀嘅院校嘅時侯,同學一定要先認清自己嘅需要同將來嘅路向,唔好盲目選擇.
先睇非八大有冇想讀嘅科
無可否認,非八大資源唔會有八大咁多,開設嘅課程都會比較少,但通常正正因為呢個原因,所開設嘅科目都會比較專,係行內較為出名,亦因為非八大收嘅學生較少,屬小班教學,Lecturer同學生關係較緊密,學到嘅野都比較多,比起例如HKU一個BBA嘅course有百幾個人一齊上,恒大一班可能只有40人.
所以如果係非八大入面有心儀嘅學科,不妨投身非八大.
[延伸閲讀](2020 IELTS)雅思補習班簡介:如何準備IELTS?
延伸閱讀(補習價錢)私人補習價錢2020 – 點先搵到合適嘅私補價錢?
一心駁入大學Asso可能係較好選擇
如果同學心繫八大,一心想入返八大嘅學系,Asso可能係好啲嘅選擇.Associate Degree大多由八大嘅相關學院提供,讀完第一年或者兩年後都會有機會駁返入大學.
如果同學好肯定自己對該學系有好大興趣,又覺得係呢一行,一張大學沙紙會有好大幫助,揀asso對將來條路應該比較有幫助.說話雖然係咁講,asso駁入大學其實冇大家諗到咁簡單,喺嗰一年入面真係要努力讀書爆四先至會有機會駁返入大學,所以如果對未來嘅路向冇足夠嘅決心嘅話,副學士可能會係一條好艱辛嘅道路.
**按以下banner按鈕轉載到 Tutor Circle 尋補網站,並輸入優惠碼 ”TCBLOG2020“ 即可享$20學費減免,事不宜遲,馬上去搜索適合導師上課吧**
想早啲出嚟做嘢嘅可以選擇high dip
相對於副學士同埋非八大,高級文憑比較偏向職業導向,主要目的係為咗為同學準備投身社會.其實係好多嘅行業入面一張大學嘅沙紙並唔係真係咁重要,好多雇主睇嘅反而係實戰嘅經驗,唔係有冇一個學位.如果同學唔介意早啲出嚟做嘢,早啲開始搵錢,high dip會係一個較為適合嘅選擇.
總結
喺香港地,唔係一定要八大畢業先至可以出人頭地,有好多唔同嘅選擇比同學揀,即使文憑試考試失利,都唔需要灰心絕望,先要認清自己嘅需要,再揀選較適合嘅專上教育,增進自己嘅知識,將來工作嘅時候先至會更加得心應手.
延伸閱讀(HKDSE Maths)究竟DSE數學點讀先高分?
延伸閱讀 (DSE Maths Cut Off)有效温習大計!
此文章純屬 Blogger 個人分享,並不代表本網誌立場.
想追返學校進度?Tutor Circle尋補有超過10000個三大導師,即日幫你搵一個適合既導師!
想找一名合適的家教老師
DSE 讀得咁辛苦,想活用知識黎賺下外快?
緊貼尋補 Blog,Facebook , Instagram同 WeChat,尋補?Tutor Circle!
Z世代 修辭手法 Ocamp
英文補習 上莊 中文補習 議論文
slp sample 補習網 數學補習
大學五件事 綜合格式
*此文章純屬 Blogger 個人分享,並不代表本網誌立場.
其他人還看了……
👇🏻 緊貼最新資訊!


text:
農曆新年將至,又係時候準備大掃除執屋,同時將家中雜物,收藏品等整理出來,為家居騰出空間.如果你需要額外空間去儲存各類物品,而家就係最好時機!因為「Boxful自助迷你倉」現正推出新春大優惠,租用全線各分店嘅 自助迷你倉 ,都可以享用至平月費$499,真係平盡全城!
新年
一般人嘅諗法係,要喺過年前大掃除,執乾淨間屋迎接新一年.呢個傳統智慧當然係冇錯.只不過,你有冇發現過完年,過完節之後,間屋反而仲亂過之前多多聲?所以Boxful就特別提提你:過完年更加要 執屋 呀!以下係一啲相關小貼士:
如今做阿媽真辛苦!又要返工,又要湊細路,又要煮飯,仲要打掃屋企……就算你有工人姐姐幫手,都一樣要Mon實佢做,有時仲勞氣過自己做!而且,又完全唔會有人多謝你!話時話,農曆新年就快到,你又要主理全屋 大掃除 嘅任務,但係老公又懶理自己顧住打機,叫啲細路幫手又叫唔郁,唔通真係要自己做晒?等Boxful教你幾招,逐個擊破,等你屋企大大細細都自願幫手大掃除啦!
農曆歲晚又臨近,係咪一諗起要準備大掃除就開始頭痛呢?其實唔想年年都臨急抱佛腳到年尾先一次過收拾打掃,大家好應該平日就養成好習慣,盡量保持家居清潔整齊,咁就冇所謂「大掃除」嘅必要.Boxful就為你介紹德國人流行嘅「無意識打掃法」,你掌握之後,都可以在「無意識」之下就「打掃」咗家居!


text:
玄幻魔法367 万字 连载
关键字:玩家超正义
相关推荐: 正义的使命有声小说 人民的名义有声小说 有没有类似玩家超正义的小说 有声小说国家正义 玩家超正义几个女主 玩家超正义博看 玩家超正义1 玩家超正义安南官摄图 玩家超正义安南咒缚 玩家超正义安南一周目 玩家超正义安南技能 玩家超正义安南官设 玩家超正义安南官设图 玩家超正义txt百度云 玩家超正义txt下载全本 玩家超正义txt下载棉花糖 玩家超正义txt下载 全本 玩家超正义txt下载完本 玩家超正义txt下载爱下 玩家超正义txt下载米趣 玩家超正义txt下载平板 玩家超正义txt精校版下载 玩家超正义txt网盘下载 玩家超正义txt精校 玩家超正义txt下载 精校 玩家超正义txt下载八零 玩家超正义epub 玩家超正义安南图片 玩家超正义最新章节 玩家超正义顶点 类似玩家超正义的主角 玩家超正义主角圣母吗 玩家超正义主角身份 玩家超正义小说txt 玩家超正义小说女主 玩家超正义小说下载 玩家超正义小说免费阅读 玩家超正义小说无弹窗 玩家超正义顶点小说 玩家超正义有声小说 类似玩家超正义的小说无cp 类似玩家超正义设定的小说 类似玩家超正义的小说 玩家超正义主角能力 玩家超正义笔趣阁5200 玩家超正义笔趣阁下载 玩家超正义小说 玩家超正义精校版下载 玩家超正义安南身份 玩家超正义免费阅读 玩家超正义txt下载 玩家超正义起点 玩家超正义txt 玩家超正义百度百科 玩家超正义笔趣阁 玩家超正义有女主吗 玩家超正义百科 玩家超正义维基百科 玩家超正义下载 玩家超正义好看吗 玩家超正义
玩家超正义最新章节由网友提供,《玩家超正义》情节跌宕起伏,扣人心弦,是一本情节与文笔俱佳的玄幻小说,免费提供玩家超正义最新清爽干净的文字章节在线阅读.


text:
意大利社會共和國
意大利社會共和國(意大利文:Repubblica Sociale Italiana),又叫做薩羅共和國(Repubblica di Salò),係第二次世界大戰末期墨索里尼喺希特拉嘅扶植底下喺意大利北部建立嘅法西斯主義傀儡政權,1943年9月23號成立,1945年4月25號滅亡.
意大利社會共和國係意大利法西斯國家嘅第二個,亦係最後一個政權,由墨索里尼同埋佢改革之後嘅反君主主義嘅共和法西斯黨領導.國家宣布羅馬係佢嘅首都,但係實際上權力中心喺薩羅(所以有薩羅共和國呢個名),佢係喺加爾達湖上面嘅一個小鎮,靠近布雷西亞,墨索里尼同外交部嘅總部就喺嗰度.意大利社會共和國喺意大利北部同中部行使名義上嘅主權,但係主要依靠德國軍隊先維持到控制.
歷史[編輯]
1943年7月,同盟國將意大利趕出北非並隨後入侵西西里島之後,大法西斯委員會——喺維托里奧·埃馬努埃萊三世國王支持下——推翻並捉咗墨索里尼.新政府開始同同盟國秘密進行和平談判.當9月8日宣布意大利與盟國停戰時,德國做咗準備,並迅速進行干預.德國控制咗意大利北部,放咗墨索里尼,並將佢帶到德國佔領區建立傀儡政權.意大利社會共和國喺1943年9月23號宣布成立.儘管政權聲稱對意大利大部分領土擁有主權,但佢事實上嘅管轄範圍只係得意大利嘅一小部分地區.意大利社會共和國只得到軸心國同佢嘅衛星國嘅外交承認.芬蘭同維希法國喺納粹勢力範圍內都唔承認佢.佢同阿根廷,葡萄牙,西班牙以及通過商業代理商同瑞士保持非正式關係.梵蒂岡城唔承認意大利社會共和國.
1945年4月25號,亦即係建國19個月後,意大利社會共和國幾乎崩潰.喺嗰一日,一場廣泛嘅黨派起義,連同盟軍喺意大利嘅最後進攻中嘅努力,成功將德國人幾乎全部驅逐出意大利,自此呢一日喺意大利被叫做「解放日」.4月27號,意大利游擊隊捉到正喺度逃走嘅墨索里尼同佢嘅情婦(克拉拉·佩塔奇),幾名意大利社會共和國部長同其他幾名意大利法西斯分子.4月28號,游擊隊槍殺墨索里尼,佩塔奇同大多數其他俘虜.意大利社會共和國嘅國防部長魯道夫·格拉齊亞尼喺5月1號,即係德國喺意大利投降嘅第二曰,交出意大利社會共和國剩低嘅一切.


text:
根據A姐M佬嘅非官方統計,大家去玩Staycation嘅三大要求,一定唔少得喺浴缸浸泡泡浴!如果想浸浴兼要靚景打卡,但budget又唔太多嘅話,銅鑼灣愛麗舍酒店嘅行政套房,絕對係我哋嘅心水推介之一!另外,酒店亦有提供月租優惠客房,租期比租樓更有彈性,深受追求私人空間或者喺附近返工嘅朋友喜愛.
酒店大堂
銅鑼灣愛麗舍酒店位於銅鑼灣摩頓臺,大概行3分鐘,就可以去到最就近嘅維多利亞公園電車站,玩Staycation嘅同時,不如嚟個慢活嘅電車之旅啦!另外,大約10分鐘嘅步程就可以去到銅鑼灣港鐵站,而銅鑼灣區當然唔少得各大商埸,日式百貨公司同24小時日式人氣超市啦,想行街買嘢同補給日用品都夠晒方便!而我哋就特別欣賞酒店自家製作嘅觀光地圖,非常適合大家扮吓遊客,遊玩香港.
愛麗舍酒店嘅check-in counter位於地下,雖然大堂設計簡約,但check-in過程非常順暢,員工服務一流,勁快手就攞到匙卡上房喇!由酒店搭lift上房或者凌晨12點後返酒店都要拍卡,保安都算唔錯.
房間區域
愛麗舍酒店一共提供92間客房及套房,以樓層同景觀分為唔同房型,以及頂層設有浴缸嘅行政套房.由於酒店嘅客房都只係HK$350左右一晚,所以M佬今次話住豪啲,入住28樓頂層,最高級嘅行政套房,等我哋可以浸吓浴,relax吓.
行政套房嘅面積空間感唔錯,景觀以大坑,維園同維港東岸為主,加上今日天氣唔錯,可以睇到獅子山一帶嘅景色,窗外風景夠晒開揚.
雙人床屬於King size,軟硬度適中,床單非常柔軟,枕頭總共有4個,床嘅兩邊都有床頭櫃,亦有插頭位方便充電.但略嫌房間嘅窗簾遮光麻麻,喺啲罅隙會有光透入,所以易扎醒嘅我,朝早就比較早起身喇!
另外,房間當然唔少得風筒,衣櫃,保險箱,拖鞋同浴袍.另外,房間內嘅mini bar就有水煲,免費嘅茶包,咖啡包同雪櫃,基本嘢都算齊晒.
最令我哋欣賞嘅係電視頻道選擇超多,除咗本地免費電視台,連平時收費嘅英超台,體育台,電影台同台灣電視台都有,真係足不出戶都有勁多節目選擇.
浴室區域
講到成間房最值回票價,當然就係浴室內嘅浴缸.我哋特意選購採用天然材料,不含SLS致敏成份嘅bulu.bathbomb泡泡浴球,勁容易就打出泡泡沉呀!浴室景觀同樣以大坑,維園同維港東岸為主,輕鬆就製造成打卡泡泡浴啦!浴室乾濕分離,除咗浴缸仲有淋浴企缸.至於個人用品除咗牙刷,牙膏,仲有自家品牌嘅沐浴露,味道都幾香,如果有需要就自行攜帶啦!


text:
奧運聖火
奧運聖火係喺奧運會期間喺主場館一路點住嘅火焰,佢象徵光明,團結,友誼,和平,正義.
奧運聖火源自古希臘神話傳說,而現代奧運會喺1912年顧拜旦提出點聖火建議,喺1928年奧運會實施點聖火儀式.由1936年開始,奧運聖火會由奧運會故鄉希臘奧林匹克點著火把,然後接力將火把喺奧運會開幕前一日傳到去主辦國,然後交畀主辦國代表點著火塔,個火一路點到閉幕[1].
起源改
奧運聖火起源於古希臘神話傳說,原本係古雅典百姓祭月活動入面一種宗教儀式.每年夏至嗰日,古希臘人都會搵雅典嘅宙斯信徒,用賽跑方式決定邊個負責點祭壇嘅聖火.
聖火歷史改
奧運聖火曾經係古代奧運會一項傳統.
而現代奧運會開始點聖火,係喺1920年開始,嗰陣為咗紀念第一次世界大戰陣亡嘅協約國官兵,於是喺比利時安特衛普第七屆奧運會上,第一次點聖火.之後喺1928年國際奧委會決議通過,以後每屆奧運會都點聖火,一路點到奧運會結束.1936年柏林第十一屆奧運會,就第一次用接力方式,由奧運發源地希臘將火炬傳去主辦國.為咗弘揚奧運精神,加強現代奧運會同古代雅典奧運會關聯,奧運聖火會先喺希臘奧林匹亞山上嘅希拉(Hera)神廟,用太陽光生個火種,之後點着火把,然後開始接力傳送到去主辦國,之後一路到而家都咁做法[2].


text:
話說公司有個女同事Lancy好鍾意收兵,形容下佢先,樣方面ok㗎,雖然唔算好靚,不過真心大波,少少肥底,行出嚟成個look係嗰種豐滿型,所以即使唔係瘦瘦嗰種典型靚女,都依然吸引到好多麻甩佬.
Office有好多男同事拜倒Lancy裙下,淨係計盲嘅都睇得出嗰批已經唔少,IT部有個後勤兵,Sales Dept有個醫護兵,OA係佢嘅傘兵,Shipping嗰邊有隻哨兵,另外有兩個senior少少嘅分別係伙頭兵同運輸兵,當然啦,Lancy娘娘收得最多嘅係水兵,至於大將軍就真係唔知有冇,佢嘅social media只會post自己吃喝玩樂嘅相,耐唔耐出張性感照派福利,較早前就有輯泳衣相,係噴血嘅,又露波罅又露白淨腳仔,佢嗰期應該有「大project」唔知想昆邊個,我亦相信班兵仔睇完泳衣相會用好多紙巾.
Lancy喺我哋女同事面前成日用好mean嘅字眼數臭班兵,例如佢話後勤兵,醫護兵,傘兵嘅能力值太低,冇咩potential,得哨兵有啲功用,因為佢每晚放工都會畀張staff card隻哨兵,等對方朝朝幫忙打卡,自己9:30先施施然返到嚟,張枱仲已經有人擺定早餐喺度,係咪好誇張?原來波大真係可以打橫行.
我哋班女同事唔抵得?冇話咩唔抵得,既然「憑實力借錢點解要還」都有人講得出,咁Lancy憑大波收兵又點解要唔抵得呢?只係覺得佢有時好過份,對住班仔就嗲聲嗲氣,背後講嘢就尖酸刻薄而且好有心計,收唔收兵都好,作為一個人,佢嘅性格都好差.
Senior少少嗰兩件伙頭兵同運輸兵嘅角色比較重,唔止管接管送,其中一個就畀埋張自動增值嘅八達通出嚟,所以Lancy食lunch例牌唔使用錢,食得貴有男人埋單,食平民嘢嗰陣就用呢張八達通,咁office hour以外有冇用嚟Do其他嘢就唔知喇.
有隻運輸兵好癲,本身揸架二手日產CUBE,但因為Lancy話MINI Cooper得意,所以佢走咗去換車……唔通人哋話林寶堅尼好坐你又換呀?雖然同事間唔會知對方家底,不過呢間公司大約出得起幾錢人工就心照啦!溝女啫,唔使上晒頭嘅.
睇到八達通同換車呢part已經覺得好過份?未算!我哋office仲有水兵服侍娘娘,Lancy自己講嘅,佢成日拎返工嘅Vivienne Westwood,Chanel,Dior,Celine……等等嘅袋都係水兵送,仲承認用一段時間就會攞去米蘭站嗰啲舖頭放,一係套現,一係加啲錢再買新款,Lancy仲話手上嘅iPhone,AirPod,Apple Watch,仲有屋企個Dyson風筒都係水兵送,佢真係覺得自己好威,覺得有咁多禮物係自己嘅本事同成就.
女皇獨大嘅局面喺兩個月前起咗變化,唔係班兵仔起義,而係公司嚟咗個新仔叫Ian(叫親Ian都真係幾靚仔),仲要係我個department,我哋班冇樣冇波嘅平凡女人梗係望多兩眼啦,但原來Lancy都睇中Ian,仲係咁打探Ian啲嘢,究竟靚仔最後有冇同Lancy搞埋一齊呢?
預告定先,答案係:「有.」
喺Ian返工嘅第二日,Lancy就著到戰鬥格咁返工,低胸加黑絲閃耀全場,好明顯係急不及待要即刻出招.(未完待續)
大家有冇掛住情侶座啲post?我今日睇返呢篇《同你結婚嗰個真係你最愛?》嘅上下集,真係好唔捨得……https://hkofficedaily.com/?p=10009


text:
試吓勾起一啲回憶,究竟你由爸爸身上繼承左乜嘢呢?
我講嘅係性格,回憶,經驗.當我地細個同爸爸相處嘅時候,好多零碎嘅片段會造就今日嘅我哋.有冇發覺今日做人爹哋,好多時都參照咗自己老竇點樣教養自己.又或者專登唔跟自己老竇嗰套去養育我哋自己嘅孩子.
而我,從我爸爸身上繼承左——「責任」.
我爹哋係一個好顧家嘅男人,每日嘅生活就係工作返屋企食飯睇功課瞓覺.當然我爸爸都有缺點嘅,但係當回想我嘅爸爸,第一樣我要學習嘅地方就係對屋企負責任.
要做一個負責任嘅男人,首先就係要承諾愛屋企人.呢一點由爸爸同我地日常生活可以領略到.加上佢對屋企嘅付出,絕對係我心目中嘅男神.就因為呢點,潛移默化影響左我做爸爸嘅信念.
每當自己係做爸爸嘅道路上面失去信心嘅時候,我都會諗一諗如果係我爸爸面對相同嘅境況,佢會點樣解決呢?由佢身上繼承嘅責任,令我懂得點樣去愛我嘅家人.
今時今日我哋嘅孩子繼承我哋乜嘢呢?當佢哋日後要行自己嘅道路時,我哋又會提供左乜嘢嘅畫面幫佢哋去解決眼前嘅問題呢,做人老竇,唔單止照顧一個孩子咁簡單,而更加需要將佢哋嘅心靈填得豐滿.孩子有我哋嘅身上繼承越多品格,對佢哋將來嘅保障就越多.由今日起各位爸爸努力將孩子嘅心填滿吧.
#Vinic爸爸育兒手記
#港爸6A教育
#港爸講爸
#港爸圍爐


text:
2021年5月5號傍晚大約6點半,警方接報赤柱村道發生涉及巴士嘅車禍.
根據網上流傳嘅「車cam」影片,可以見到事發時1架行緊73號路線嘅城巴丹尼士Enviro 400型雙層巴士(車隊編號:7023,車輛登記:RB8417),去到東頭灣道路口時,未有依從路牌以及地面劃線停低,直接駛出黃麻角道/赤柱村道,隨即直接撞低1架途經嘅電單車.
碰撞後電單車司機倒地,巴士餘勢未了,繼續向前行,直到衝破行人路上路欄同鐵絲網,撼到樹木之後,撞埋赤柱郵政局外牆先至停低.
車禍中電單車司機受輕傷,經救護員初步治理後由救護車送院,警方交通意外調查組派員到場.
至於車禍中另一名「傷者」就係赤柱郵政局,身為「二級歷史建築」,佢係香港現存最古老但仍然一直正常用作郵政用途嘅郵局,正式地址係赤柱黃麻角道2號,喺1937年英皇佐治6世時期建成.香港郵政喺2007年8~11月期間將赤柱郵政局修復返去接近落成時嘅舊貌,例如拆除後加嘅假天花以展示原有嘅橫樑屋頂,鑲有英國皇室(GR字樣)徽章嘅原裝窗花,舊式郵票售賣機,印有英皇佐治6世標記嘅鑄鐵郵箱,而服務櫃台亦回復返懷舊復古設計.
雖然網上有赤柱地區記者表示赤柱郵政局「睇落損毀輕微」,但由事發時嘅影片可以見到,赤柱郵政局主體建築被巴士撞到「成間郁咗」,內部結構可能有待當局勘察先至可以肯定今次損毀有幾嚴重.


text:
208
30
12
港鐵尖沙咀/尖東站 B2 出口, 步行約4分鐘 繼續閱讀
電話號碼
24226555
開飯介紹
尖沙咀港式懷舊冰室,主打幾款秘制醬油碟頭飯,最著名的是於飯內加入三隻流心蛋,俗稱「三眼仔」,流心蛋黃配上秘制醬油好滿足.晚市供應的煲仔飯也很有人氣. 繼續閱讀
營業時間
今日營業
08:00 - 22:30
星期一至日
08:00 - 22:30
付款方式
其他資料
餐廳運作模式 - B類
食家推介
相關文章
Hugo100200 等級1 2021-10-10
0 瀏覽
見自己友走去幫襯 換來想幫佢光榮結業 態度差 唔理客人 衞生情況係要改善 叫左個蔥油雞排飯 豉油面積大過塊排 咸到想吞槍 塊隔夜排韌肉難嚼 無雞排味勁!!!!唔該唔好影衰自己友難食到講句 祝你全家健康幸福 繼續閱讀
打工仔食個快飯最方便嘅一定係食茶餐廳厚福街呢條街都幾多嘢食不過講到要中午要排隊食嘅光榮冰室算係數一數二冇辦法~平靚正呀嗎一條友都等咗10分鐘到先有位時間關係我已經諗好食咩一坐低就已經諗住落order但樓面都好忙我諗應該等左2分鐘到就落到單叫左個期待已久嘅滑蛋叉燒飯正當我同人message講我等位同埋落單都等咗一陣既時候個飯就光速出現咗係我面前講緊都係落左單分零2分鐘到嘅事🤣果然係快餐個滑蛋靚到呢真係快快趣影完張相就一啖食咗由於嗌咗少飯嘅關係食到一半我都仲係淨係見到啲蛋🤣真係好好味😋啲叉燒已經唔係重點唯一一樣我覺得可以少啲豉油或者下次會叫走豉油因為啲滑蛋已經夠晒好味 繼續閱讀
今日特登黎左光榮食野雖然係一間普通茶記但佢D叉燒同雞翼都真係唔差所以耐唔耐都會返黎食下今次又叫左個常餐同埋2隻炸雞翼叉燒同雞翼味道一如以往出色其他野就不過不失啦不過都係以前既味道 好少寫茶記既食評因為普通餐廳其實都無咩特別野好寫不過茶記有一半就真係唔單止係食味道而係食情懷 繼續閱讀
mikami.foodie 等級2 2021-09-27
111 瀏覽
三神黎到尖沙嘴就緊係去厚福街依條食街揾食啦!雖然光榮冰室好出名煲仔飯,但三神今次更加想食沙嗲牛肉!-🍝沙嗲牛肉撈麵($46)一上枱就聞到一陣濃濃既沙嗲牛肉味.牛肉舊舊都好大舊,好抵食!公仔麵麵質彎彎曲曲,完全掛起哂濃郁嘅沙嗲.啖啖食落都好滿足!8 / 10 繼續閱讀
我在手機Apps點了光榮冰室的熱狗,從來都未幫襯過這間店,是因為上堂時,miss叫午餐,咁我就撘單叫的,好耐無食過熱狗,所以就試下,唸住miss叫得這店,應該就唔差~點知等了40分鐘,來了的竟然係腸仔三文治!咁大個女真係第一次食腸仔三文治!!真係唔知好嬲定好笑😕可能係熱狗的包沽清,所以轉了厚切方包!但都唔好咁求其得DD沙律醬啦👎🏻!必須要的芥末呢?從來都沒有網上食食評!為了腸仔三文治而來的...比同學仔笑左好耐,仲做麻群組頭像...😩 繼續閱讀


text:
好耐無寫過關於育兒嘅topic, 今次就講下我大女沙律讀書遇到的困難吧! 之前我係一個訪問中講過沙律由細到大都係最令我懊惱嘅, 首先佢小時候性格非常屈強, 到現在稍有改進.不過佢入咗小學後, 我又發現另一問題, 佢時常未能專注及認真理解題目, 成日好似唔想諗, 搞到我都幾忟同煩惱.
一兩個月前我覺得要正視下, 雖然老師話佢唔大問題, 好多小朋友都係咁, 但學習係要訓練思考而唔係死讀書, 長此下去可能會影響佢學習習慣, 所以我好希望盡早糾正佢的態度.
現今教育制度某程度令小朋友失去讀書主動性,但我睇完呢本書《讓孩子主動讀書的37個習慣》後發現好多時我地作為父母也會不自覺地跌入某些陷阱而令小朋友失去主動學習嘅動力. 其中我成日講”快啲啦!快啲做!” 原來會令小朋友唔再深入思考題目,我從無諗過我某些説話或行為會影響佢, 做父母梗係想佢快啲做完有時間輕鬆下, 點知會害咗佢.而家我開始嘗試用唔同方法引導佢睇清楚再認真地諗, 唔再係咁催佢, 如果唔識我最多逐步逐步比tips佢諗.另外又陪佢玩多啲用腦嘅遊戲和睇IQ書 , 希望培養佢肯用下個腦思考.仲有我亦用獎勵計劃鼓勵佢認真思考題目, 連同行為獎勵計劃儲夠星星就可以換禮物.希望有一天佢呢個問題可以好似佢屈強嘅性格慢慢有所改善啦! 書中亦提及咗好多方法如何養成小朋友有主動讀書嘅習慣, 我都在試行中(但有時唔係一朝一夕可以做得到).
做啊媽真係養兒一百歲, 長憂九十九!


text:
魏駿杰曾經係TVB最紅嘅小生,唔單止有演技,而且生得仲靚仔,佢同滕麗明拍攝《陀槍師姐》戲假成真,之後去內地發展卻劈腿細自己20年嘅大陸妹.
兩公婆結婚11年,嫩妻張利華依然芳華正茂,51歲嘅魏駿杰卻發福變成醜男.
儘管張利華曾經畀影到與前香港隊單車手鄧宏業親密拍拖,魏駿杰繼續自欺欺人,為力挽婚姻以1600萬買獨立屋加老婆名.
知道老公買咗豪宅畀自己,張利華態度大轉,事實上張利華曾經修心養性咗一段嘅時間,不過好快又恢復狀態.
一早對魏駿杰有離心嘅張利華,近年將老公同個女都置之不理,化身無腳雀仔周圍飛.
最近,張利華又再拋低屋企頻頻出走,其行蹤遍布歐洲同東南亞各地,喺社交平臺曬咗好多錫士泳裝享受陽光同沙灘,又或者去開派對,生活好富貴與寫意.
魏駿杰為屋企付出好大,而家仲父兼母職,不過31歲嘅張利華始終無動于衷,沉醉喺吃喝玩樂,繼續享受扮單身,可見夫妻生活亦一早名存實亡.
聽聞,張利華當初嫁魏駿杰嚟香港生活,張利華一早就為自己定下明確目標,要向上爬過自己向往嘅人生.
8年前生女之後,頭幾年有盡媽咪責任照顧女兒,近年佢開始洗錢為自己打扮,周身名牌與包包,而交友圈亦愈嚟愈廣.
老婆鐘意浦鐘意旅行,留低佢一個人同工人姐姐湊女,可憐魏駿杰變成帶女洪郎.
就算係工人姐姐都比媽咪親,女兒同工人姐姐更加親近.
Like MisshkNews Facebook!不出门也能知天下事~


text:
作者:認真小毒毒 | POSTED ON 20 JANUARY 2021
今次要開箱介紹嘅成人用品係由Magic Eyes推出嘅「Triple Trip 深陷地獄」,另一款Triple Trip系列嘅新作.
上次就試完個軟版嘅「滑溜直道」,完全無紋路嘅杯就將慢玩低刺激嘅感覺完全帶到出嚟啦,唔知今次嘅硬版又如何呢?
雖然話就話係硬版,唔通真係慳皮到又用返條無紋路管道咩,所以今次除咗材質偏硬之外,內部設計都有所唔同㗎,係有成3mm深嘅深坑橫紋設計,Magic Eyes仲話喎,今次呢個紋路深度相比起佢哋其他產品係足足深多3倍㗎!兩款系列新作一個就無紋路一個就深坑,睇嚟係想做兩個唔同方向嘅極端設計呢.
睇一睇包裝先,插畫都一樣係Magic Eyes熟悉嘅風格啦,對上嗰隻軟版就係清新小護士風嘅衣著,至於今次就係帶少少復古神秘嘅偵探風,兩款設計都相當可愛吸引啊!
開箱
重量340g,全長約14.5cm.
外觀上亦都係同其他版本一樣,杯身佈滿咗相當突出嘅齒輪裝飾設計.
今次嘅硬版係用咗粉紅色嘅半透明材質製作,顏色非常通透,連入面嘅管道設計都睇得一清二楚.
材質雖然偏硬,但係又未至於硬到完全挺身嘅程度,撳落杯身帶有彈力,氣味屬於輕微水平,出油亦相比起軟版為少.
不過唔知係咪因為要保持通透度嘅關係啦,杯身表面係無落任何保養粉嘅,所以摸落會比較痴手,如果接受唔到嘅話可以之後自己加返.
入口位置都係簡單圓形開口,亦都通透到見到紋路設計.
一般半透明材質嘅飛機杯都會令內部構造變得模糊不清,今次打開竟然可以睇到入面嘅橫紋構造,果然Magic Eyes係材質上係有返咁上下實力啊.
反出嚟都係可以清楚見到一條條嘅橫紋構造,可能亦都因為設計唔太複雜嘅關係所以先睇得清楚啦,不過今次咁普通嘅規律設計,真係有少少唔太似Magic Eyes嘅一貫作風呢.
*內反動作只屬評測之用,請勿模仿.
*如因任何使用不當導致產品損壞,本公司恕不負責.
由切面圖可見,內部係好似螺旋孔咁嘅設計,然後隨住深入而變窄.
試用
基本上就同切面圖同反出嚟見到嘅無乜大偏差,比想像中更加簡單直接嘅橫紋刺激飛機杯,同「滑溜直道」一樣都係無任何重點刺激嘅設計,兩者喺設計上有少少異曲同工之妙呢.
要再深入講嘅話就係三段式嘅收窄設計,越深得入就收得越緊,每一個收窄位置都帶有少少抓握感,再加上3mm深構肉紋嘅摩擦,本來以為會似螺旋處女嘅纖細肉紋咁,輕柔嘅摩擦帶有少少難受嘅刺激感,結果用落其實橫紋嘅感覺係比較清晰而溫和嘅,硬版材質亦都令管道唔需要排氣都有唔錯嘅貼合度,令紋路感覺有所提昇.
去到後半段開始收窄,緊壓龜頭嘅感覺都算唔錯嘅,但係就唔好期待會有類似子宮口嘅強烈吸吮感覺啦,始於只係逐漸變窄嘅管道設計.不過呢個啱啱好嘅緊窄度反而令橫紋嘅感覺更加容易帶出,唔似普通啲刺激杯咁一尾得個緊字或者係過於複雜嘅設計,呢個可能亦都係多得3mm深坑嘅幫助呢.
簡單嚟講就係個好簡單嘅刺激硬版杯啦,精而簡嘅內部結構帶出恰到好處嘅舒適度,絕對推薦比中意貼合度高,但係又怕紋路會太刺激嘅朋友.如果都係覺得太刺激嘅話可以用高黏少少嘅潤滑液,咁就可以降低刺激度同時提昇貼合度,效果相當唔錯㗎.
*試用文內容只屬用家意見,實際用感因應個人體質情況以及使用方式而異,不能保證效果完全一樣.
相關成人用品連結:Triple Trip 深陷地獄
想睇更多小編嘅分享?即Like 18 Gifts Facebook: www.facebook.com/18gifts
Copyright©2013 – 21 | 18 Gifts – 成人用品 | 版權所有,未經許可,不得轉載.


text:
今次同女朋友去咗觀塘一間環境唔錯,食物質素幾高嘅日本菜食晚餐:The Artlab by Favilla.呢度嘅裝修主要都係比較日系,用上好多木枱木櫈,所有嘢都好簡潔.而食物方面都幾多唔同類型嘅選擇,今次因為係食晚餐,就冇試到佢哋嘅All Day Breakfast,而係叫咗一份「百里香春雞」同「慢煮封門牛柳定食」,兩樣食物嘅味道都畀到驚喜,冇諗到由擺盤,到食物味道,都做得好好.如果要去觀塘食飯,推介大家要嚟試下!
觀塘其他黃店:觀塘黃店:The Hunt & Coffee Roastery-高質有驚喜西餐 意粉同甜品都好味
The Artlab by Favilla-慢煮封門牛柳定食
呢份慢煮封門牛柳份量比想像多,牛肉數量夠多,牛味都好夠濃,口感都好腍,配埋個燒肉汁入口就再香啲.而個沙律同薯蓉都有水準,個白飯上亦有加咗飯素,成個體驗都幾好!
The Artlab by Favilla-百里香春雞配大啡菇
而呢份百里香春雞都足足有半邊雞,而且雞肉唔會好柴好乾,味道好香好入味.另外沙律配嘅汁同上面份牛柳唔同,相信係配合番兩款食物嘅味道嚟調整過.而個大啡菇都好香芝士味,不過可以再大隻啲.而焗薯係經過簡單調味,味道比較淡,可以中和番濃味嘅雞肉.
The Artlab by Favilla-富士蘋果生芝士蛋糕
蛋糕味道比較淡,喺食完兩樣算係濃味嘅主菜之後,唔係好食到佢嘅芝士味,反而蘋果粒係真係幾好,不過份量算係細.不過只係加$22就可以食到,仲要係日本直送,我覺得算係唔錯喇.
飲品選擇多
女朋友就叫咗抹茶Latte,如果鍾意抹茶嘅朋友一定要試,因為真係好濃抹茶味.而我就叫咗一杯黑朱古力,因為佢用咗勁高%嘅可可,味道濃到有啲苦,唔錯!
The Artlab by Favilla-其他相片
佢哋除咗經營餐廳,呢度其實都有搞好多唔同Workshop,想知有咩玩可以上佢哋官網->呢條Link!


text:
神經線
神經線(粵拼:san4 ging1 sin3),又叫神經,係一束神經細胞嘅軸突,係周邊神經系統其中一部份,負責腦同身體其他地方之間嘅資訊傳遞.
結構改
每一條神經都由一層叫做外膜嘅結締組織包住.喺外膜入面,又再有一啲由一層扁嘅細胞組成嘅膜,叫束膜,包住一束束嘅軸突.呢一束束嘅軸突就叫神經束.軸突又叫神經纖維,每條都俾神經內膜包住.神經外膜之內又有血管,幫手提供養份畀需要用好多能量嘅神經細胞.
分類改
神經可以通過佢哋傳遞資訊方向嚟分類:
- 傳入神經,又叫感知神經,將各種唔同嘅感官訊號傳入中樞神經系統.
- 傳出神經,又叫動作神經,將控制肌肉,內外分泌腺之類嘅訊號由中樞神經系統傳出去.
- 混合神經,同時有傳出同傳入嘅工能.
神經又可以根據佢哋點連住中樞神經系統嚟分類:
運作改
神經係週邊神經系統嘅一部份,連接住中樞神經系統(即係腦同脊𩪷)同埋身體各部份,喺佢哋之間傳遞資訊.呢啲訊號係由叫神經脈衝(又叫動作電位或者簡稱脈衝)嘅電化學訊號,經由神經入面一條條嘅軸突嚟傳遞.包圍住軸突嘅髓鞘令到呢啲脈衝可以傳得好快,去到每秒120米.同中樞神經系統唔同,喺神經入面,髓鞘係由施旺氏細胞(Schwann cell)組成,而唔係由稀枝細胞(Oligodendrocyte)生成.
醫學改
有時神經線會受傷,影響到佢哋嘅運作.除咗撞親之類做成嘅物理創傷之外,工作勞損,例如俗稱打字手嘅腕隧道症候群都係搞到神經線受傷嘅原因.神經線俾嘢壓親,例如附近組織受傷腫咗,脊椎唔啱位,大肚之類嘅原因,可以令到人覺得痛,痺,無力甚至郁唔到.好多時呢啲感覺未必會喺壓親嘅地方,而係離開一段距離嘅地方度.呢種情況叫牽連痛或者位移痛(Referred pain),成因係因為壓親嘅地方影響到傳遞自其他地方嘅神經訊號.
傷到神經線嘅仲有其他情況,包括細菌或者病毒感染,糖尿病,神經線附近血管有問題,某啲神經退化病,多發性神經病變/多發性神經痛同埋一啲免疫系統失調例如吉巴氏綜合症.
多發性硬化症係另一種免疫系統失調,令到佢哋攻擊神經系統,整傷啲神經線嘅病.喺呢個病入面,巨噬細胞會攻擊包住軸突嘅𩪷鞘,減慢甚至阻止神經脈衝嘅傳遞.
癌症嘅腫瘤細胞可以沿住神經線擴散.
通常神經科醫生會用身體檢查嚟診斷神經嘅間題,包括睇病人手腳嘅反射,行路同其他動作嘅姿勢,肌肉強度,體感同觸覺.如果有需要可以進一步做其他檢查,例如神經傳導檢查(nerve conduction study, NCS)同肌電圖(electromyography, EMG).[1]
睇埋改
攷改
- ↑ 李靜娥醫師. 神經傳導速度與肌電圖檢查 互聯網檔案館嘅歸檔,歸檔日期2016年3月15號,.. 臺大醫院 (中文(台灣)).


text:
「全球」
過去十幾二十年,好多行業都會將業務全球化,將好多工作都外判俾其他公司同國家去處理.當然目的係控制成本同營運風險!不過因為今次嘅疫情令好多公司再一次研究全球化嘅利與弊.對於資訊科技相關嘅業務其實相對影響比較少,因為只要網絡仍然運作正常,基本上工作依然可以係屋企做.當然如果連網絡都受到影響嘅話,咁就真係乜都冇得做啦.
「轉型」
要有效營運一個業務係需要有後備方案,如果出現重大事故都可以繼續營運.所以好多時將業務輸送到其他國家做外包嘅時候,公司除咗會睇當地嘅人力資源同成本之外,亦都會注意政治同當地經濟嘅穩定性.當然過往好多公司因為節省成本而過度全球化,所以要重新本地化係需要時間.相信之後十年好多公司都會重新部署營運模式,務求平衡全球化同本地化嘅利與弊.
「本地」
究竟乜嘢係本地化?當然就係將生產力集中返去業務嘅原產地.只不過好多行業因為過份全球化,導致本地某啲行業式微,而好多地方嘅用途亦都改變咗.所以要重新本地化亦有一定嘅困難.就好似生產口罩為例,因為以往都係靠入口,基本上無辦法本地生產,就算有機器但係仲有布料.所以就算要本地生產,都要係其他國家搵到製造口罩嘅機器以及原材料.咁究竟有冇可能本地製造所有嘢?唔係唔得,只係到最後都係成本問題.


text:
禁咗晚市堂食咁耐,梗係要搵間特別啲嘅餐廳啦!位於旺角T.O.P商場嘅呢間特色新餐廳「No Money So Lonely」就岩晒喇~ 作為打卡熱選Mamaday嘅姊妹店,店面嘅裝修都絕對冇令人失望.以懷舊玩味嘅風格為裝修主調,朋友即刻話間舖隻色好「Gucci」,雖然我唔覺得有Gucci嘅味道,但最重要係每一個角落都係好好嘅打卡位!
「No Money So Lonely」係店內唔難發現佢地有個店名簡寫「NMSL」,連個名都咁有趣,唔知啲食物又會唔會有驚喜呢~ 餐廳菜式主打東南亞fusion,好多菜式都係從來冇見過嘅配搭!
⭐記得抹嘴墨汁卡邦尼配巴馬火腿意粉 $118⭐
好creamy嘅一款墨汁卡邦尼意粉,雖然墨汁味道唔算好濃郁,但意粉麵身夠煙韌有咬口,唔知係唔係自家嘅手工意粉,好有水準! 另外呢款墨汁卡邦尼係可以轉配烏冬,相信都一樣會同個汁好夾,可以一試.
⭐貧窮是寂寞的拼盤$96⭐
唔知無敵寂寞啲定係貧窮寂寞啲呢?食呢個拼盤其實一啲都寂寞!拼盤有薯條,冬陰功炸飯波,腐皮扎肉同秋葵蝦,以為係普通煮煮炸炸都唔會有乜特別嫁啦,點知個冬陰功炸飯波竟然有驚喜! 咬落外脆內軟,而入面舊飯就有好香嘅冬陰功味,一口size唔會太heavy !
⭐冬蔭公大蝦比薩 $136⭐
邊估到連pizza都可以做到有東南亞嘅味道~ 寫到明大蝦就真係每一塊pizza都有隻大蝦係上面,啖啖蝦肉都不特止,冬陰功味都做到足,不過只有微微辣嘅程度,想過辣癮嘅話可能下一道菜會更加啱你心水.呢款係薄皮嘅pizza,食完都唔怕太濟,仲可以食埋其他菜式.
⭐辣的心太軟 $68⭐
想過辣癮嘅話就一定要試下呢款甜點!無錯,竟然食甜點可以做到咁嘅辣度真係好意外,有辣味之餘,朱古力嘅味道一樣好香.就算唔好甜點嘅朋友都覺得呢款絕對係值得一試.
⭐八角柚子梳打咖啡 $46⭐
飲品就特別講下朋友嗌嘅呢杯「八角柚子梳打咖啡」,單單睇個名係好難想像到飲落去係咩味,其實飲咗都好難形容番個味道出嚟.朋友覺得好似飲緊湯水,而我就覺得似凍咗嘅涼茶~ 不過唔好誤會,呢杯絕對唔係難飲,朋友都成杯飲晒,只係一種唔熟識嘅味道.
由於我哋去嘅時候仲係餐廳嘅試業期間,唔知之後正式營業嘅菜單上仲有冇呢幾款菜式選擇,不過我都好肯定會再嚟呢間「No Money So Lonely」食嘢!畢竟願意做創新做呢種嘗試嘅餐廳都唔多,仲要整得好食,係絕對值得支持!
No Money So Lonely
旺角彌敦道700號T.O.P This is Our Place 4樓406-408號舖
聯絡及訂位:59212838 (Whatsapp)
圖文:MayM
版權所有,不得轉載
仲想睇下有咩好嘢食推介,就睇下👉呢到👈啦~


text:
水庫草坪真係買少見少,因為好多都俾政府封咗
但係今日去呢個樂富海水配水庫草坪就仲去到!
我哋今早起身慢吞吞咁起身再落街食個早餐
約咗朋友喺樂富圖書館門口等!
由港鐵站行出嚟轉左向樂富廣場上斜咁行
行到盡頭就會見到有條樓梯
樓梯轉彎位就會見到呢個咁大嘅指示牌
上到去接埋D朋友仔就沿住聯合道對面嘅富安街直上山
沿途見到右手邊有一條樓梯,仲插住好多塊警告牌喺度,有電電好驚!
行山必備/指定動作:執樹枝!
哥哥好開心周圍跑跑跳跳!
行到呢個位置會見到水庫入口
但係有鐵閘封咗!喺呢個時侯以為咁黑仔連呢度都俾政府封埋
但係我喺facebook見到有人11月先嚟過!
不過大家唔駛驚...原來只要轉左繼續行就可以去到
喺呢個時侯提提各位右手邊有個公廁,大家如果人有3急就去咗先
轉左再行前兩步就會見到呢個水庫閘1960(老過我呀)
再行前2分鐘就會見到一個大轉彎位同埋有條小斜路行落去
原來係一個小涼亭,涼亭俾樹包圍,我哋都去到時都見有兩個人喺度瞓緊覺
轉埋呢個彎行上去就見到大草坪啦
呢度個正確名稱叫做「樂富配水庫休憩花園」
嘩Waaaaa!真係好大喎
以我估計差唔多有三分二個正規球場咁大
今日1月1號正直冬天,但係見到草坪嘅草都好靚!
最重要係我成日講嗰樣「最緊要少人!」
喺我連舖地下都未預備嘅時侯
就即刻掉個足球出嚟俾佢哋玩,唔好阻住我哋Set場!
呢個草坪最特別地方係中間分出3條磚路
哥哥之後就走去爬樹!同朋友仔執樹枝,呢度仲有幾棵樹斬咗可以玩梅花樁
我哋喺大樹下舖咗地墊野餐!
媽咪們晒冷!喺呢D時侯通常女人都會將平時唔會做俾老公食嘅嘢做出嚟同大家分享
小朋友就最開心不過!唔駛做,又食又拎!
呢個係咩姿勢呢?少林功夫定醉拳
喺呢度最麻煩一樣嘢就係去廁所
小朋友輪住話去廁所,我要帶佢哋去完一個又一個
2016第一日梗係要嚟番張全家幅!
跟住仲拎住部相機影螞蟻,搵小昆蟲!
連我都瞓咗喺草地度倒轉同佢哋影相,加埋今日咁好嘅天氣真係好舒服!
玩到三點幾我哋就準備落番山
上山落山都只係十五分鐘
落番嚟樂富廣場就去茶木High番個Tea
下一站>>CLICK HERE!
(飲飲食食)樂富 樂富廣場 茶木‧台式休閒餐廳 TeaWood Taiwanese Cafe & Restaurant
全部都好好味!!!!!
地址
免費
搜尋
近期文章
文章分類
舊文重溫
- 2021
- 2020
- 2019
- 2018
- 2017
- 2016
- 2015
- 2014
- 2013
- 2012


text:
「數學」
其實有時我做人都會不斷係度計數,而老實講我數學真係唔叻,最叻嗰樣叫做或然率.所以我唔會賭錢,因為點計你都會輸.就算還要識可而止,要知道幾時要離場.如果咁啱你贏咗嘅話,講真真係見好就收.當然好多人會俾輸贏嚟兩個字蒙蔽咗,但係人一身就係咁,唔係輸,就係贏.所以好多嘢我都會計下數,如果計唔掂就情願離場!以免損手爛腳!
「人生」
好多人會話遊戲人生,其實我會話係數字人生.雖然好多嘢係計唔到,但係如果真係計唔到嘅話,我會選擇用隨機嘅方法去解決隨機嘅問題.就正如買六合彩,好多人都想中頭獎,但係個機會率係微乎其微.所以唔可以用正常方法去處理佢,因為贏嘅機率太低!人嘅一生就係咁,就算比你計到又點?唔通你就一定有一個美滿嘅人生?所以凡事唔好計得太盡!
「機率」
或然率,又叫機會率,概率,機率,係一樣嘢發生,出現嘅可能程度,可以用數學嘅百分比寫出嚟,係個數字,介乎零同一之間.或然率係零就表示件事幾乎唔會發生,而相反或然率係一嘅時候就表示件事幾乎一定會發生.其實你可以睇下身邊嘅朋友,如果佢哋數學好叻,通常佢哋或然率會好差.而相反好似我咁,或然率好叻但係計數就好差!
Also published on Medium.


text:
一,什麼係設計思維?
設計思維(Design Thinking)係一個以人為中心解決問題嘅方法論,通過從人嘅需求出發,為各種挑戰尋求創新解決方案,並創造更多嘅可能性.
曾在《哈佛商業評論》定義:設計思維係以人為本嘅設計精神與方法,考慮人嘅需求,行為,都考量科技或商業嘅可行性.
通過“感性分析”,亦註重“了解”,“發現”,“構思”,“執行”嘅過程.我哋可以睇出設計思維它具有系統化解決問題嘅策略,能夠幫助我哋解決一D複雜嘅設計問題.
設計思維框架由IDEO 開發出嚟,通過五步嚟實現設計思維嘅價 值:同理心-需求定義-創意構思-原型-測試,尼個方法嘅核心係關注同理心,或者利用初學者嘅心態,令自己係用戶體驗中,以發現深層需求.通過尼種方式我哋能夠解決產品問題,係後面部份中我會同大家詳細介紹每個階段.
二,點解我哋需要設計思維?
我哋每天面對各種商業嘅需求,各種挑戰,然而我哋每天嘅靈感係有限,點樣能夠確保我哋嘅每次產出符合業務嘅需求,符合一D新趨勢,符合目標用戶.
首先我哋要清楚我哋在公司存在嘅價值係咩?咁就係幫助公司解決商業上嘅問題,如果我哋唔具備嚴謹思維邏輯,咁設計好難保證每次都表現精彩,如果無創新,咁公司亦都好難向前走 .對於我哋自己,我哋嘅競爭力在邊尼?係互聯網行業裡面,發展變化快,如果唔具備一D系統思考問題方法,我哋將會走得艱辛,面對每天接踵而嚟嘅需求會好煩惱.
就好像前面咁講:我哋嘅創意靈感係有限嘅,需要通過一D科學嚴謹嘅思維方法嚟幫助自己提升解決設計問題嘅速度.咁設計思維係一個好好嘅創新工具包,能夠幫助我哋解決一D難題.設計思維在國外一D大公司團隊都在使用它嚟解決一D商業上嘅設計挑戰,包括知名嘅設計公司IDEO同IBM咁嘅大企業仲有Google同apple,目前對於我哋而言,尼種能力必唔少得.
三,設計思維嘅現狀
好多知名互聯網公司設計團隊都倡導設計思維理念,因為設計思維幫助企業成長,幫助設計師好好嘅解決設計問題.但係同時都帶嚟唔少負面反應:宜家同質化越嚟越嚴重,基本好難去區分產品特式,好多睇起嚟都一樣;我理解係設計思維被誤用或者係使用唔得準確,而且我哋可以去思考點解會有同質化?
我之前就思考再一陣,把設計思維分為兩種:傳統型和新設計思維
傳統設計思維模型:發現問題 – 形成設計諗法 – 競品分析 – 設計策略 – 原型 – 測試
雖然步驟睇嚟無咩問題,但係其實忽略最重要嘅一點——同理心,以人為本嘅設計思諗.
新設計思維模型:同理心(以人為本,用初學者心態去睇產品,我哋要同用戶一齊)- 需求定義 – 構思方案 – 原型設計- 測試
尼種模型開篇就以人為本,從根源出發去解決問題,最關鍵點,要同用戶在一齊,去觀察用戶使用產品嘅狀態細節.
最後,設計思維雖然畀我哋帶嚟負面嘅影響,但係我哋唔能夠去否定佢嘅價值,大部分時間能夠好好幫助我哋設計師成長,快速準確解決設計問題,同時我哋都需要認清方向,解決問題嘅目標用戶,唔理用任何方法,我哋都要記住我哋嘅初心,我哋嘅用戶係邊個,我哋要同用戶在一齊,去感同身受嘅去發現問題背後嘅原因
下面我會進一步同大家起探討下尼個比較出名嘅設計思維模型
• Empathy(同理心)
• Define(需求定義)
• Ideate(構思解決方案)
• Prototype(製作原型)
• Test(實際測試)
1. Empathy
同理心係設計嘅核心.如果唔了解用戶嘅諗法,感受和體驗,設計就係一項毫無意義嘅任務
——IDEO嘅CEO Tim Brown
同理心點樣幫助我哋設計更好嘅產品,做準確嘅抉擇,你尼個階段我哋可以通過下面尼種方法嚟建立同理心
用戶研究;我哋要和用戶係一齊,觀察佢哋使用產品嘅情況/期間嘅一D表現和細節,並且記錄落嚟,當然係尼個階段我哋需要篩選唔同類型嘅用戶,咁就能保證我哋所收集嘅信息係充分嘅,可用嘅
2. Define
同理心建立完後我哋需要重新審視初始設計挑戰並重新定義問題,點解尼?如果最初我哋定義目標或者發現嘅問題同我哋用戶問題唔太相似,所以尼刻我哋需要再次嚟回顧下用戶嘅具體問題,可以通過下面這三個步驟解決:
• who:用戶群體係什麼?
• what:痛點係什麼?有什麼未滿足嘅需求?
• why:為什麼會係這些
通過尼三步我哋可以構建問題嘅大體框架,提供一個清晰嘅思路,之前網上好興嘅一句說話:“設計思維更需要發現問題而唔係解決問題”,好認同尼句說話,所以我哋前期更多係需要探索用戶真實需求
3. Ideate
在建立同理心並重新定義設計問題之後,尼個階段我哋就開始著手諗辦法嚟解決用戶問題,這階段最常用嘅方法就係 我哋集思廣益,收集大家對問題嘅睇法及一D創新諗法,搵到合適嘅解決方案,當然,Brain Storming最關鍵嘅係點樣去結構化嘅構建Brain Storm形式,如果無止境嘅去散發,咁到後面好難往回收主題.所以定義目標好關鍵
尼個階段最重要嘅三點就係:同事之間一齊參與討論共同問題,決策者都可以參與此過程,聚集大家思維收集大量嘅諗法
當然尼個階段都可以去睇下行業發展趨勢,競爭產品趨勢,其他間接競爭產品架構發長方向,同一D前瞻性嘅概念諗法.
總之我哋嘅最終目的係解決問題.
4. Prototype
尼個階段嘅目的就係將前面嘅諗法畫出嚟,更加直觀嘅去睇到和感受到,我哋可以睇到尼個從抽像到具體嘅過程,尼個階段我哋可以快速原型,在白紙上畫,咁能夠節省時間,都可以快速睇到之前諗法係否準確,可以快速拿去驗證
5. Test
測試階段就係將前面嘅諗法進行驗證,再好嘅Prototype如果無最後嘅驗證,咁都無法保證我哋前期構思諗法係否真正解決用戶問題,如果前期無測試,咁後面要嚟維護實為困難,成本高.
測試過程中最關鍵點係需要觀察用戶真實反饋,如果有偏差嘅地方我哋需要改進,我哋嘅定義階段嘅諗法,係設計過程嘅早期測試Prototype非常重要,如果前期假設唔准確,仲可以快速修改調整,避免係最後產生較大損失,如果能夠將Prototype做成可交互形式,咁就最好,能夠令真實用戶親自操作體驗,觀察他們每一步中嘅表現細節和停留時間.
整個設計流程並唔係單一線性嘅,需要來回驗證,唔斷改進,直到最後準確結果出嚟
五,總結
設計思維係一個解決問題嘅思維模型,從前期Design challenge開始-到最後嘅Prototype測試,其中最核心嘅部分係前期同理心和定義階段,尼個期間係把握方向嘅時候,如果前期走錯路,後期都白費.
當然尼個方法論只係一種方法,現實中我哋都會遇到更難Design challenge,我哋需要靈活去應對各種複雜嘅事物.老土啲講句,方法係死嘅,人係生嘅.具體問題具體分析,靈活運用.


text:
好嘞,經過多個月嚟不斷嘅準備同練習,同拍埋晒啲自我陶醉嘅chok片同chok相,終於都到達咗出發前一晚,呢個時候要真正開始認真起來,因為拍片影相etc.其實都唔係環島嘅一部分,只不過係有個機會畀大家過下癮,而環島,最重要嘅始終係準備,路線,住宿安排等等,我就係呢度認真同大家講下我哋嘅準備.
單車
呢部係我嘅單車2012 BMC SL01.
我決定要用一部全碳纖維嘅單車原因,係我喜歡自己嘅愛驅同我一齊經歷嘅感覺.
用碳纖維單車去環島始終有佢嘅危險性.
貨架
當你單車嘅座管唔係金屬又唔係圓形,基本上你唔能夠買另外一條金屬座管換上去嘅話,咁你可以安裝嘅貨架就會好少,我亦為呢個問題而煩惱咗好耐.後來我發現咗一個貨架,係可以唔需要安裝上去座管同尾叉的,係 Axiom 嘅 Streamliner Road DX, 佢係用C夾嘅位置同埋後輪快拆嘅位置嚟借力,咁就解決咗碳纖維裝貨架嘅問題嘞,不過呢個貨架香港並沒有,所以我專程托加拿大的朋友幫我買咗一隻.link: http://www.axiomgear.com/products/racks/streamliner/streamliner-road-dlx/
另外要提一提的,就是這個貨架的闊度其實很窄,所以選購貨架包時要留意,或者要作出少許改造,如果吾係貨架包會好難穩固,左搖右擺.
貨架袋
淘寶貨,本來以為呢種袋外表咁細,應該裝唔晒,點知原來可以放好多野,十幾日嘅行裝,放入去之後...就係咁裝備
環島準備嘅嘢好多人講過,我亦唔再重覆嘞,要知就問Google大人啦.
呢度就係我準備嘅嘢. (見最上圖)
反而我想講下今個旅程我準備咗一舊咁樣嘅嘢.
全名叫 MobileLite wireless Media Reader.
點解會買呢隻嘢,原因係好多人,包括我自己,喺去旅行嘅時候都會遇到一個問題,就係影咗好多相,拍咗好多片,手機或相機無晒位,又無帶電腦,咁點算好?
有人會買隻WiFi 硬碟,但係Wifi硬碟最平都過千蚊...有咩其他方法?就係呢隻嘢喇.
佢本身有內置電源,你可以將相機嘅SD card 插入去,然後同時再插過普通移動硬碟,咁你就可以用手機操控,將SD卡嘅嘢過落去硬碟度.慳好多地方同重量,因為唔駛再帶部電腦.
價錢:大約$280
其他裝備包括:移動電源,對講機,移動硬碟,GoPro,手機,USB 分執叉電器.
包車
經過一輪掙扎,我最後決定都係保持一貫『落手做,學得多』嘅原則,自己幫單車包箱.好在有『單車界周柏豪』 鍾伯嘅幫手,比咗個單車紙箱我,於是我就去咗大南街買咗大約五碼嘅珍珠綿($70)(如果你無其他物料,買7碼最穩陣),然後根據呢條片嘅教導,自己包!
最後都叫做不過不失啦,自己做特別小心嘅.
行程
講到行程,我哋會先到達台中,喺台中租車到台中車站附近的民宿,然後裝車.到第二天早上才在車站前正式出發.
而經過商討,我哋頭幾日會先苦後甜,嘗試先每天騎行超過100公里,然後先至後甜.
所以除咗第一晚嘅民宿,我地並沒有作出任何其他住縮安排,見步行步!嚇我唔到嘅~!
第一晚民宿資料聽日連同相片再補返.
路線方面...唔知...因為其實正式路線仲未定...咁先刺激架嘛!哈哈哈哈哈
當地情況
我出咗名係災星,上年想環島入醫院,想去沖繩馬拉松就打大風取消,想去濟州就MERS… 所以今次我亦一直觀察當地情況.果然不出我所料!出發前地震兼登革熱肆虐,所以我哋亦要打醒十二分精神,會時時刻刻茶驅蚊水...
另外呢個係我出發前嘅體重..睇下返黎會肥咗定瘦咗先!出發前嘅嘢係差唔多啦,有咩問題喺facebook留言問我啦!
Daryl
為夢想.滾動吧!
鳴謝:
隊衣贊助:Stan Group
眼鏡提供:Blackness eyeglasses
補給品提供: Australian Natural Supplements
攝影儀器提供: Aristo Components
飲品及全力支持: Red Bull
更多:
Fitz.hk Facebook 專頁
滾動吧[email protected]
Fitz Cycling 單車
分享連結:


text:
👧🏻:「Nursing 讀啲咩?讀 PolyU nursing, HKU nursing, CU nursing 又好唔好?」
😀:「同學仔,你地睇完呢篇文就會加深對Nursing的認識㗎啦!!」
DSE 快到了〜 相信各位同學仔都已經諗好左想讀咩學系同自己嘅前路.今日,NoteSity 小編就同大家介紹下其中一個熱門的醫療學科 — 護理學,希望可以令有意選讀 Nursing 的同學仔了解更多課程要求,從而做出審慎的選科決定.
一,拆解護理學的迷思🗝
唔少同學仔對護理學都有好多疑問,接下來就等 NoteSity 小編一一解答你地的問題啦!
👫「護理學女多男少?」
- 小編成日都聽到人地問呢個問題!🤣
- 其實,護理學唔再好似以前咁女多男少.
- 依家香港嘅醫療體系人手緊張,對醫護人手嘅需求有增無減,有唔少男仔都選擇投身護士呢個行業.
- 好似小編嗰班嘅護士學生,男女比例就大約係四比六喇.
- 所以,有意選讀 Nursing 的男仔不必因為職業定型而卻步〜
📖「護理學讀啲咩?」
- 各大院校的課程結構都唔一樣,但內容就大同小異.而各院校的護理學需要修讀5年時間.
- 以 PolyU 為例,同學Year 1 嗰陣會修讀解剖學 (Anatomy),生理學 (Physiology),藥理學(Pharmacology),公共衞生和傳染病控制(Public Health and Infection Control)等等.
- 至於 Year 3嗰陣就會接觸多啲護理專科,例如兒科👼🏻,婦產科🤰之類,仲會深入了解身體唔同系統嘅疾病同處理方法.而Year 2 至 Year 5 其間都會有實習,比同學親身落到唔同嘅病房體驗.
- 同學平時亦有機會喺學校實習,因為老師會將實驗室佈置成模擬病房,入面仲有模擬病人比同學去照料.
- 如果你地中學有讀過生物科就更好喇〜因為 Nursing 好多時都要記好多身體結構,當中唔少科目都係中學生物科的進階版.
💉「護理學有咩考核形式?」
- 護理學主要有兩種考核形式.第一種係筆試,考翻平時上堂學的知識.第二種就係實習試,係考一啲護理技巧,例如洗傷口,篤手指驗血糖,派藥等等.
- 另外,護士學生閒時都要參加一啲社區基層健康服務,呢啲服務嘅時數同實習鐘數一樣都係計落畢業要求.
💵「護理學的實習計唔計人工?」
- 實習屬於一種學習過程,學校會有老師帶住你地一齊出病房,所以係唔計人工㗎〜
- 而醫管局每季都會請兼職學護幫手,只要係Year 3以上嘅同學就可以申請,呢種學護臨時職位先至會計人工,但同時,學校亦唔會負責你做兼職時嘅表現.
二,如何判斷自己是否適合選讀護理學?👩🏻⚕
多數同學仔想讀護理學,都係因為一出嚟就有工做同埋人工高呢兩點.但除左呢兩個考慮因素之外,你地都要判斷自己適唔適合做一個護士〜小編就認為一個護士學生或者護士最主要需要有以下嘅特質:
- 認真嚴謹:
呢個特質小編認為係最重要.護士需要為人地嘅生命負責,例如話派藥時,倒多左0.01ml嘅藥水都要重新倒過,所有程序都係要一絲不笱,而做事敷衍就會害咗嗰病人.
作為護士學生,要讀嘅野都非常多,所有醫學名詞,身體結構,骨頭名稱等一概都要瞭如指掌,所以,有意選讀護理學嘅同學要明白,入左大學之後嘅玩樂時間無其他科咁多,都要認真讀書〜
- 刻苦耐勞:
唔知同學了唔了解護士呢份工做啲咩呢?相信同學都知道護士係厭惡性行業,好多時都係由護士去處理一啲污糟野,例如經常要面對血,發炎嘅傷口同病人嘅排洩物等等.
除此之外,依家醫院長期人手短缺,護士要身兼多職,有時仲要輪班.所以,有意選讀護理學嘅同學要有心理準備.
- 高情商:喺病房入面工作除左做野做得唔好俾人鬧,或者俾病人同病人家屬發洩情緒之外,護士仲會見識到好多嘅生離死別,人生百態等.所以,擁有高抗壓力都好重要㗎!💪🏻
- 決心:最後,只要你地有決心成為護士,並了解同接受護士呢份工嘅性質,以上特質都可以慢慢用心去培養,唔駛因為現階段嘅自己做唔到而限制自己.
三,比較各大院校的護理學系🏫
香港主要有三間大學提供護理學課程,依家就等小編同大家比較一下各大院校嘅護理學課程.
今次嘅分享就到呢度喇〜 希望可以幫到各位同學更加了解Nursing呢一科!💛


text:
男女執行李大不同
每次同女朋友去旅行,佢都好似行fashion show咁,每日要着唔同衫,連手錶都要帶幾隻去襯番件衫.除咗服裝,仲有一大堆化妝品同護膚品,女朋友每次去旅行都會帶條大毛巾,用嚟沖涼之後抹身,根據佢所講,酒店嘅清潔工人會用房間客人用過嘅毛巾嚟清潔廁所……
仲有浴室用嚟墊地嘅毛巾,會連埋俾客人抹身嘅毛巾一齊洗,所以酒店嘅毛巾係相當唔衛生(我帶條面巾就可以抹身).
男人出遊背囊搞掂 最重行李竟然係……
而今次「麻甩團」一行4人,冇1個人帶行李箱,全部只係揹住個背囊.行李最重嘅其中1位麻甩,佢帶嘅唔係化妝品同靚衫,而係1部PS4.相信每次去旅行都分秒必爭嘅女仔唔會理解到,去旅行帶遊戲機呢種玩法.但我哋呢班麻甩佬,去旅行就係想乜都唔理,放鬆一下.
喺泰國每日嘅行程,就係喺酒店附近食早餐,喺附近行下街,返酒店打機,打到肚餓落街食飯,買埋消夜再返酒店打機……冇錯,我哋呢班麻甩佬,最開心最放鬆就係呢種生活模式,鍾意食就食,玩就玩,瞓就瞓.
與老闆「斷絕來往」麻甩團盡情享樂
可能你會問,打機點解唔可以喺香港打?因為當你身處香港,手機就會不停響,即使係假日,工作都會死纏住你唔放.老闆一句:「跟一跟呢個e-mail.」成個放假嘅心情都會冇晒.
去旅行就可以名正言順拋低工作玩番幾日,就算個客搵你,覆佢一句:「唔好意思,我唔喺香港,我搵同事幫你跟跟.」呢種感覺真係難以言喻.
雖然呢幾日旅程好hea,喺其他人眼中好浪費時間,但成個麻甩團,都喺呢幾日得到最好嘅假期.
香港人,或者最需要嘅唔係去邊度旅行,而係1個,確確實實嘅「飛行模式」.


text:
逢親有 Peptides (肽)既產品都係貴,所以一定要識揀!!
一撞正岩自己既 Peptides 產品,用一世都制😠佢比任何野都勁!
呢一兩年最高端既品牌都開始好 Dum 本咁將唔同既 Peptides 加入自己既 Eyecream 入面!係!Peptides 應該係現時為止最見效既護眼成份,佢係可以即時打漲番條紋,令到紋即時淡左之餘,一路 Keep 住用,紋會一路淡!
一定要知咩係肽!人係由細胞組成,細胞既組成就係蛋白質,蛋白質既生成元素就係肽!而肽就係由多種唔同既氨基酸排列組成!咁去理解,氨基酸係「字母」,組合成一粒粒既肽就似一個個「詞語」,而蛋白質就係一句由唔同既英文字組合成既一句「句子」.
世衛既科學家近年證實左一個現象,人體吸收蛋白質過程既主要成份就係肽,由治療疾病到修復皮膚,最直接就係透過肽既形式,身體係可以即時利用黎做大量修復!反之人既衰老,退化同埋疾病,都係因為肽既流失同埋身體自己合成肽既能力一路減弱!
科學證實應該無得錯,咦!咁係唔係 Keep 住搽肽呢樣野就唔會老喇?!岩左一半,剩番個一半,就係肽並唔係粒粒都一樣,佢係有成千上萬種唔同既排列,針對唔同既皮膚同埋區域!即係話,用係唔同既膚色,膚質,位置,肽既吸收同運作效率都會有好大分別,所以肽唔係一味靠多,而係靠準!「英文字」要用得準先會有一句優美既「句子」.
我呢 2-3年試過不下十支有 Peptides 既 Eyecream,唯一一支我覺得真係要推介既,只係得 TROI 既肽分子全能眼霜,原因就係肽既排列,主宰一支 Eyecream 有冇效!外國人同香港人既皮膚唔同,眼既皮膚同面既皮膚特性又唔同!所需既 Peptides 就完全唔同!如果吸收既 Peptides 同自己所需要既唔同,功效就會得番好少,而事實係市面上我地可以揀既唔多,最接近已經係以韓國人皮膚 Peptides 排列既 TROI Eyecream!
今日,我地會有一支完全屬於我地眼部皮膚既 Peptides 眼霜── Pitanium 目肽眼霜 !透過幾種專利技術,配合唔同既輔助成份同埋載體,合成左呢支以香港人既皮膚特性為基礎既高活性 Peptides 眼霜!佢絕對係神級!
將面霜做薄 D 就變成眼霜,我見過好多牌子都係咁,但係好難吸收,會黏笠.除左滋潤保濕之外,黑眼圈,眼紋,眼袋呢 D 完全無改善,仲會有一種厚重感!
當我今年一月收到目肽眼霜 Final Version 既時候,我一搽上眼見到 D 紋平左 5-6成,仲要無厚重感.眼霜一路溶化同埋吸收得好快,我就知掂啦!就係佢啦!呢個複方既 Peptides 排列中晒我地要既,令到眼週皮膚好快自然地吸收!
一開頭搵肽呢個成份,一路搵 Lab,就發現呢單野原來真係唔係講笑,我個陣先知點解一支好既 Peptides 眼霜咁值錢!又要睇載體,又要睇肽既活性,排列,合成技術!!
載體就係成支 Eyecream 既靈魂,充滿住皮膚分解得到既礦物質,同時夠純淨唔會令眼霜既精華成份同埋肽既活性減低同埋變質!所以,今次既 Pitanium 目肽眼霜 揀左瑞士既 Lab 合作,用既載體係阿爾卑斯山鐵力士山峰既冰川水!搵到最好既載體,之後可以專心係 Peptides!
皮膚吸收左之後,要有持續性咁修復皮膚細胞,就要講成份活性,活性愈高既成份一黎皮膚會更加易吸收消化,修復同埋生長新既蛋白質,我地用左瑞士最新既專利技術合成高度活性肽,將所有既肽保持係高活性狀態!可以話係一搽,皮膚即時消化,吸收!
當眼紋已經唔係要擔心既野,我最關心既,係黑眼圈同埋眼袋攪唔攪得掂,其實眼霜最難最難,就係做到吸收!眼既皮膚本身又多眨動,又無毛孔,所以好難吸收,但係加左適合既 Peptides,皮膚就會主動吸收呢種細胞原料,變成有穿透性,當皮膚會吸收,Peptides 以外既成份就會入到去眼週運作!我地加左白松露,魚子,珍珠同埋乳木果仁既壓縮精華做輔助成份.
白松露提升眼週皮膚儲水量(乾紋),魚子加速細胞重組代謝(眼袋),珍珠增加細胞活性同埋分解黑色素(眼圈),乳木果仁穩定鎮靜皮膚狀態(抗敏)!除左佢地,我地仲加入左多醣體技術,Eyecream 吸收左之後會形成睇唔到既薄膜,將水份同埋成份持續咁鎖住係眼週皮膚入面!Keep 住全日既修復護眼!
而佢叫得做Eye & Lines Solution,佢嘅配方除左適合眼咁幼嫩嘅皮膚,仲適合全面所有細紋嘅位置包括抬頭紋,虎紋等等嘅細紋!佢嘅Texture 比正常Cream都更加Delicate ,一搽就開始溶化同埋吸收!捨得嘅話全面用絕對係塊面仔嘅最高榮譽XD 平時試其他護膚品或者Eyecream 既話可以上手試,但係如果黎開門市無化妝既話,可以既直接用係眼週,因為除左膚質,佢既Peptides 都係依據住我地既眼週皮膚去設計排列,所以吸入既特性會更明顯<3


text:
每個人屋企都總有幾件IKEA,由門口個鞋架到廁所個鮑魚刷不等.個人最愛嗰張mammut四腳膠凳仔,公司個個designer旁邊都梗有一張,方便我哋對稿時唔使長期彎低腰,舒舒服服坐定定嗱嗱臨趕起個layout.
作為IKEA粉絲,最期待嘅係每隔兩三年出一次嘅PS系列,除咗設計簡約同前衛,又有啲nomad感,最正係件件都係限量架,手快有手慢無,買到嘅證明你係有品味嘅識貨之人.
等咗幾年,PS系列又回歸喇,數吓數吓,已經係第9代喇.今年PS系列集合咗17位來自唔同城市嘅設計師,推出超過50款產品,係有陣「宜家」味嘅designer pieces,有暖氈型外套,茶几型凳仔(係,我認我好鍾意買凳仔),仲有呢張半椅半梳化連18個咕臣,幾得意,睇見都覺得好舒服,好想帶返屋企.
想睇多啲,可以去沙田Homesquare,IKEA將50件正嘢放晒喺中庭展出,展期去到下個禮拜三(3月22日)咋!如果有興趣帶佢哋返屋企嘅話,由即日起至3月尾,喺沙田分店買滿300蚊港紙,仲可以換返本PS 2017筆記薄,都係限量架!
P.S. 呢個PS系列嘅意思,即係前面呢個P.S.(Post Scriptum),即係補充返嘅意思,唔係photoshop執相嗰個PS呀!


text:
夏季正式開始!出去露營又熱,酒店Staycation 又去得太多有啲悶?
今次我哋就試下住外國好流行既露營車,左揀右揀最後決定去「海迎灘」
海迎灘位於大嶼山長沙,選擇佢既原因無佢哋真係好近長沙泳灘~
住得露營車就梗係想同陽光玩遊戲啦!
由海迎灘一行出去就係長沙泳灘,咁就玩完水返去訓覺再BBQ 直落都無問題.
即刻去片睇下我哋係長沙既 2日1夜玩咗咩啦~
海迎灘係位於大嶼山長沙海灘附近,由東涌去海迎灘坐的士都只係大約 HKD$ 70-90 (4個人一齊去係假日仲平過坐巴士)係東涌買哂補給之黎再坐的士入去就剛剛好啦~
就係呢一個景令我哋係眾多露營車營地中選擇左海迎灘
即使今年夏天唔能夠出外旅遊,但入到黎海迎灘,係藍天白雲,一排棕櫚樹嘅襯托之下,整個環境就好似去左海島渡假一樣.
營地總共有十架露營車,分別有2人,4人,5-6人車.
雖然營地整體面積唔算大,但由於最多都係十架露營車,即使全部爆滿都係最多 40 人使用營地,唔怕會變成人逼人,無哂渡假氣氛.
行到呢個海濱休憩區可以欣賞到長沙海灘既靚景,既適合影相打卡,又可以吹下海風曬下太陽,影出黎既畫面真係唔似係香港,好夢幻~
成個營地入面其實我哋最中意既就係呢個梳化位,除咗可以望坐海邊沙灘,仲可以坐係有遮陰位同朋友傾計,好似去左渡假,悠閑咁過一個下午.
朝早天氣可能太熱,夜晚先係出邊同朋友傾下計飲下嘢都幾Chill~
我哋夜晚係出面逗留都一陣都唔覺有超級多蚊,營地應該有噴到蚊水~
一朝早訓醒就可以係車窗望到外面既靚景,真係不得了!!
之後再係車入面煮返個靚靚早餐,拎出去對住個海食 (P.S.鐵板係自備嫁!如果想租電磁爐燒肉板都可以係接待處租借,但係就唔係圖中呢個樣既~~)
又或者乖乖地坐返係露營車出面食都好有 Feel ~
講開餐具,Check-in 時係接待處交左按金後就可以得到呢一籃餐具.入面會有張紙記錄住每款餐具有幾多份,Check-out 時記得數清楚,洗乾淨先交還呀~ 其實網上見到仲有其他廚具可以免費租借,大家可以係去之前睇下官網 ( P.S. 如果想租借鐵板燒肉就要額外俾錢啦!至於係車外用電磁爐就視乎唔同車型而定)
由海迎灘營地行出沙灘只係需要 5分鐘?(其實由露營車出黎一行過木閘就已經到達沙灘)
如果假日想避開其他人仲可以一早就行出沙灘係 接近3公里長既長沙海灘散步,之後先食早餐.享受一下早上超級寧靜既沙灘都係一個好唔錯既體驗.
潮退時更會有機會影到「天空之鏡」既靚景!!!
詳細評價可以睇下一篇,又或者去我哋IG 睇住先~
總括嚟講,海迎灘露營車都係一個好難得嘅體驗.
不過由於佢哋得10架車,所以假日好多時要一早預約先有機會玩.
除咗海迎灘之外,其實香港仲有好多其他露營車可以試吓~ 而且仲有其他露營活動,好似近期好Hit 嘅 Glamping 咁.今個暑假就同我哋一齊 Go Wild 啦!
我哋仲會繼續去嘗試唔同嘅 Camping 活動,大家記得留意住我哋個Blog 同埋Youtube Channel ,一齊探索下夏日香港好去處!
大嶼山露營車 — 海迎灘
網站:http://welcomebeach.com.hk


text:
項目分析 – 嘉熙
Administrator
白石角而家有六個地盤起緊樓,其中嘉𤋮係第一個開賣的項目.
嘉熙嘅位置相比起其他項目就真係認真麻麻,前面俾逸瓏灣同億京嘅海日灣遮住,隔離就被新地嘅雲匯同億京另一個項目夾住,後面就係創新路,不過依家條路都比較少車行,遲啲多咗人住就應該會比較繁忙.
睇返附近逸龍灣同天賦海灣嘅呎價,大約都係萬三至萬四蚊一呎,但係就全部都係成千萬嘅大單位.嘉熙嘅開放式同一房單位就真係區內嘅首批,呢個開價嘅lump sum亦都係上車客比較接受到嘅.
順便提一提,呢幾個盤咁近中大,將來都會有一班忠實嘅租客,買細單位嘅投資客亦應該大有人在.而家大埔同沙田嘅樓咁貴,亦可能會有班換樓客賣左樓之後買呢度,貪佢新同環境清幽(不過方便程度就真係…😂).同埋隔離嘅雲匯,新地雷生話咗七月會開賣,以新地賣樓嘅態度,一定會以天價出售,買咗嘉熙嘅朋友可能未收樓,單位已經升值📈.再加埋位置於科學園隔離,政府而家對於科技人才非常渴求,之後可能真係會有好多科技人才係果區出現,對於樓價嘅影響唔使講你都會諗到.
以現時市場狀況同埋啟德地王👑啱啱賣出嘅氣氛,雖然開價都唔太平,但係我哋預期嘉熙嘅收票情況應該會幾理想,頭幾次嘅銷售亦都會即日沽清.


text:
相信大家細個嘅時候都會玩過積木,砌過無數新奇,好玩嘅建築物.望住自己嘅成品真係好滿足㗎,甚至希望自己可以喺呢個遊樂場裡面玩!唔知大家又有無諗過,香港真係有一個咁嘅地方可以實現我哋嘅童年夢!
喺1990年建成嘅堅巷花園位於上環,連接上環同半山,歷史悠久.如果用遊客身份去遊覽嘅話,行上去大概需要20分鐘時間,因為上公園嗰條路真係好鬼斜㗎!但影相嘅時間就因人而異喇,因為堅巷花園並唔係一般嘅建築物,係需要用創意,加上適當位置去影,先會成為一個個影靚相嘅打咭點!要影到最完美嘅效果,就睇大家嘅攝影技巧喇!
公園總共有三層,最低係一個小水池,中間位置有個小休憩處,而第三層就係兒童遊樂場同一個公共洗手間.園內仲有唔少打咭位,無論係情侶,定係親子嚟都啱哂!
而堅巷花園最特別嘅地方,就係佢嘅設計喇!用「積木」建成嘅一座積木堡壘,園內另有4個正方形「扭計骰」分布喺第2層,呢幾個「扭計骰」原來係洗手間嚟!可能係依山而建嘅關係喇,佢嘅位置略為偏僻,即使喺假日下午,都只有極少路人經過.不過,正因為少人,大家想擺咩pose影相都唔洗驚引人注目!
堅巷花園嘅打咭位置實在多不勝數,如果可以捉緊時機,係可以令人有不一樣嘅感覺㗎!


text:
畢業潮就到啦,親愛的師兄師姐要離開學校啦.你之後係學校就見唔到佢地啦,亦冇得係走廊大叫佢地,或者係活動上聽佢地囉嗦.呢個時候,你想送咩畢業禮物比佢地呢?呢度有份實會令佢地流晒馬尿既畢業禮物!
送禮都要潮得起
最常見既畢業禮物來來去去都係花,公仔或者痴晒相既卡,甚至係刻左名既印章,但呢種禮物即使有紀念性,但都還唔夠催淚.你諗下有咩情況係你會情不自禁咁流淚?梗係觸動你心靈既感人事啦,而最打動人心既當然係視覺加上聽覺!某套戲者MV都係咁催淚.
起承轉合好重要
首先,你要有專屬師兄師姐既影片.蒐集你地共同既回憶,集結唔同既相同片,就算只係用簡單既整片軟體,只要有起承轉合,都可以觸動心靈.條片既「起」同「承」可以用比較熱情奔放,好笑既畫面,唔理係ocamp定係蝦轆片段,都係好好既題材,而背景音樂都要興奮,歡樂.
開心過後,就係「轉」.放堆團體相,配上催淚音樂同感性文字:「而歡樂即將隨你們而去……」相信睇緊片既佢地都會眼濕濕,個心乸住乸住.到就完既時候,可以用緩和既配樂,加上校園場景,記得送上祝福!多謝佢地既陪伴:)
有片當然要有公仔USB手指
有左條片,梗係要有隻特別既USB放!送師兄師姐一個公仔USB手指,唔止造型獨特,好似呢款畢業造型既公仔USB手指,實用之餘仲有畢業既象徵.如果預算夠,仲可以訂造專屬公仔USB手指!
成世人有幾何會叫師兄師姐?同佢地好好道別,用心揀岩佢地既畢業禮物啦!


text:
1 JULY 2015(WED)
趁今日放假天氣又咁好,當然要去沙灘玩一轉,同陽光玩下遊戲,咁先叫做迎接夏天嘛~
我地近近地去左清水灣沙灘玩一轉,不過亦都因為天氣太好,所以停車場爆晒,我地等左大半個鐘都係冇位.最後老公就提意我帶小小豬去玩住先,佢自己一個人等位,唔好悶親小小豬咁話(真係一名超級廿四孝爸爸).
就係咁我就左右手都一大袋咁,帶住小小豬落沙灘玩啦!
原來今日真係勁多人,我倆好唔容易先搵到個位置嚟做我地嘅基地呀~
原本都打算等埋老公嚟先落水玩,不過依隻心急豬等唔切啦,要去玩水啦,一落到水就已經開心到不得了~
玩左一輪之後,我地就返去休息下,食下一早準備嘅西瓜消消暑~
正當我地食完西瓜休息過後,老公終於泊好車嚟到(佢都等左大約一個半鐘先有位,真係驚人呀)!
一見到DADDY,依個小小豬又捉住要落水玩啦.今次有DADDY拖住,可以行出啲,應該係話...越行越出,真大膽呀~
依隻豬真係好ENJOY哦~
玩玩下見到有大哥哥玩緊小船,依兩個唔怕羞嘅父子問哥哥借嚟玩呀!見小小豬玩得咁開心,一個愛豬如命嘅DADDY話搵機會買隻俾小小豬,等佢下次有得玩呀(OH...NO....咁大隻屋企邊有位擺呀....講下好啦)~
玩完船仔繼續玩,仲要用水泡又扮小船~
最後仲大膽到唔要水泡自己行出去,真係睇到我都驚驚地,不停叫返佢番嚟呀~
唔覺唔覺我地都係沙灘玩左三個幾鐘,如果唔係啲水開始凍,我想依隻豬仔仲有排玩呀.唔緊要,暑假仲有大把機會,只要小小豬鐘意,我地可以再嚟沙灘玩過啦!
可能大家會問.....點解小小豬咁大個仔仲係用緊水泡?其實依隻豬仔仲未學識游水,原本都有打算買個水袖加浮水衣俾佢用,不過小小豬又話好驚,仲有啲抗拒添.
為左唔好等佢驚左怕水,所以我地都係打算等佢享受玩水嗰個過程,唔想太過迫佢反而令佢嘅自信心冇左,加上學游水始終都係泳池會比較方便,就等佢係沙灘ENJOY一下玩水算了吧!


text:
事緣我間公司上年發生咗一件好變態嘅事,有女同事發現自己喺office畀人偷拍,啲相仲放咗上去一個Telegram嘅J圖群組.
問題嚟喇,個女同事點知呢?聽聞係佢男友話返畀佢聽,我嘗試代入~~~男人入J圖group睇睇下發現自己女朋友啲相,心大心細好唔好講出嚟,講咗又驚畀女友問長問短,唔講又過唔到自己嗰關,女友畀人放上TG喎,就算捱鬧都要照講啦!
又有另一個問題嚟喇,嗰啲相點影㗎?邊個影㗎?呢單嘢又真係好快「破案」喎,因為根據嗰幾張J圖嘅角度,全部都係來自個女同事斜對面嗰位男同事,雖然冇走光,但全部影人隻腳就夠晒變態啦,返工畀人偷拍隻腳擺上網喎!痴線㗎?
其實單嘢係冇得抵賴,除非有人特登走去坐嗰個位,否則就角度而言,就只有嗰位男同事可以偷拍到呢輯「沙龍」,件事搞到報警收場,個男嘅即時炒咗,受害女同事之後做多三個月亦都辭職,因為同佢唔熟,公司又落咗「聖旨」唔畀同事再討論,所以佢係因為搵到新工先走吖,定係自己有心理陰影吖,甚至係公司畀壓力佢吖,咁就真係唔知喇.
講人哋嘅事始終隔重山,重點我係想講,偷拍事件發生之後,總公司出咗4條policy要員工遵守,個人認為係矯枉過正:
1)男女同事唔可以開過份嘅玩笑,特別係涉及性嘅話題,喺office要保持適當距離,唔好打打鬧鬧或者有不必要身體接觸;
2)Office範圍唔准影相,以免又有同事嘅相外洩;
3)有車嘅同事,唔好以順路或任何理由接載異性同事;
4)男同事唔可以私下WhatsApp女同事,傾公事要用3人以上嘅WhatsApp group,確保有事嘅時候,有第三者或更多人可以作證;
大大張紙貼喺員工告示版,仲要每組都叫各自team leader再brief一次.講真第2)同第3)項嘅影響唔大,平時真係冇乜幾何會喺公司影相,而呢間office裡面有車嘅同事亦唔多,有車嘅人亦未必會揸返工.
不過第1)項就有少少惡搞,咩叫做「過份嘅玩笑」呢?冇一個明確指示的話,真係會出現好多灰色地帶,隨時瀨咗嘢都唔知.
仲有,唔好有「不必要身體接觸」呢一點令男同事好大壓力,事關公司個影印機就擺喺一個窄巷位,平時等print嘢大家都會吹吓水打發時間,家陣唔少男同事見到有女同事print緊嘢,一個二個都調頭走,唔知以為班女同事有肺炎.
同埋咁樣搞法,同事之間嘅關係好似變得愈嚟愈奇怪,有次pantry見到個女同事斟緊水,我本身想入去都下意識退後,等對方斟完再卸身讓佢行出嚟避免掂到,好似古代啲男女授受不親咁樣!
自從頒布咗呢四大規條之後,唔少同事都有微言,我唔知公司究竟有幾多對情侶,不過一間office裡面冇地下情都幾難令人相信,除非全部都係豬扒加毒L啦!
我明白偷拍事件係好變態,不過公司都唔需要極端到咁嘅地步,好多嘢係講自律同埋睇人㗎啫,我又唔信個男同事WhatsApp完個女同事,總公司會知道囉,你set呢啲框架真係多嚿魚!
知唔知最正係咩呀?最正係我老婆就係我同事呀!有咩過癮得過兜口兜面當個老婆透明呀?我而家見到佢就運路走,應該好快就離婚㗎喇!
投稿人:名就無謂提喇


text:
紅磡
紅磡(Hung Hom或者Hunghom)係香港九龍半島嘅舊區,如果用紅磡三約嘅廣義範圍就包埋紅磡灣,黃埔,大環,鶴園,老龍坑同埋土瓜灣.行政上來睇,大部份嘅地方都喺九龍城區內,但亦都有少部份好似香港理工大學,香港體育館同埋香港海底隧道九龍入口喺油尖旺區.
家下呢區多數係住宅樓,公共屋邨同私人屋苑.不過舊時紅磡有工業好似黃埔船塢,商業,但隨住舊區重建,以及紅磡灣大規模填海,連紅磡碼頭亦都要搬,而家黃埔亦都包括喺紅磡區內,呢區差唔多係純住宅區.新填海地有私人屋苑半島豪庭,海灣軒,香港理工大學學生宿舍等等.
另外紅磡亦係殯儀行業嘅集中地,喺暢行道,暢通道同溫思勞街一帶,有三間大嘅殯儀館同埋九龍公眾殮房,加埋附近啲整花牌嘅花店,棺材舖,私人骨灰龕(樓上舖)同其他殯儀行業舖頭,附近嘅酒樓亦常年供應解穢酒套餐,喺呢區嘅一大特色.
史改
紅磡係大環同紅磡灣組成,最初只有大灣(大環)笪地.1884年開始,香港政府就開始喺紅磡灣填海,當時重未叫紅磡.1909年,當時有建築工人打一口井時,發現湧出來嘅井水係硃紅色.有風水專家歸咎於動土傷咗龍脈,流出龍血.另一方面,井水化驗結果顯示,咁紅係因為有硫化鐵同汞化物.無論點都好,因為紅色嘅井水,呢處就叫紅磡.
社區環境改
私人屋苑改
公共屋邨改
公共設施改
大專院校改
基礎教育改
醫療服務改
休憩改
康樂及泳池改
購物點改
寺廟,教堂改
- 觀音廟
- 聖匠堂
- 聖母堂
殯儀館改
交通改
主要交通幹道改
公共交通改
中港鐵路運輸改
- 紅磡站(來往中國内地,香港之間嘅城際鐵路運輸服務,包括香港去深圳,廣州,上海,北京等城市)


text:
去英國倫敦大學學院讀人文地理 | Life at UCL BA Geography
👇🏻 學術野📚 1. 讀書好hea?冇8半堂?! 去外國讀書畀人嘅印象可能係唔使點讀書,輕輕鬆鬆咁.其實完全唔係🧐 當然,你自己可以選擇唔讀,做個真·廢青啦哈哈😂 以我嗰科黎講,d lectures/seminars/tutorials真係唔算好多,而且最早都係10點開始,最遲4點完.咁樣睇落雖然好似好輕鬆,但其實你每次上堂之前都要prep,要睇大量嘅readings📖少則一個chapter of一本書,多則成本幾百頁嘅書架! 2. UCL讀geog係點? 呢到其實geog dept入面有offer幾個degrees- BA/ BSc Geog, BA/ BSc Geog (international) (讀4年,第3年去一間partner uni到讀), Geog with Quantative Methods, Geog + Econ. 咁我就係讀緊BA Geog,要讀d compulsory modules同埋可以自己揀其他geog modules (可以揀曬有關human geog嘅野) (亦可以揀少一個geog module,讀一個其他dept嘅module,我就選擇咗呢個配搭嘅).另外,我地每個term都有field trip嘅.今個term就係去西班牙🇪🇸,而field trip入面其實就係包含咗human同phy geog嘅野.下一個term就好似留番喺倫敦🇬🇧 除咗field trip,我地第3年嘅term 1都可以去exchange呀😍 至於有關呢到geog係讀d咩,同大家想像中有咩分別我就留待下次再講🤣 3. UCL唔俾你成日走堂 我唔清楚香港係咪可以成日走堂(聽番黎就係),但我地UCL就唔可以成日唔上lecture嘅,seminars同tutorials就更加唔使講.我地嘅attendance要過70%,如果唔係就唔可以畀你去考試💩 咁其實有好有唔好嘅.向好嗰方面諗,可以逼你盡早prep吓d readings/ 預習.唔好嘅話就係有d lectures雖然比較廢,但你都侷住要去咁. 4. 好著重你個人嘅input 其實呢個唔一定係apply落去我讀UCL呢個case,應該係適用於成個大學嘅制度.中學嘅時候就話可以唔預習,靠學校老師/補習老師.但大學完全係另一回事,因為d lecturers好少會慢慢咁同你解釋每樣野架.雖然我地有一d 讀緊year 2嘅transition mentors幫吓我地,但其實有99%都要靠自己鑽研d readings,做更多research,整notes等等,然後最後做好d coursework/ 考好d試. 5. UCL嘅lecturers/ tutors 好恐怖? 佢地比我想像中平易近人好多🤣 佢地好鼓勵你去問問題/ challenge佢地嘅諗法,而唔會好似中學某d老師咁嫌你煩阻住佢咁🤫 同埋其實有時可以同呢d知識水平咁高嘅人交流吓都會有好多得著,袋倒好多錢落袋 👇🏻 課外生活 1. 課外生活係點? 首先講吓d societies.呢到有好多千奇百怪嘅societies😂例如有bubble tea society😆不過,想要正經d嘅society都有大把,例如就係business或者其他subject/career-related嘅societies.基本上你講得出呢到都會搵到.咁year 1都可以畀你take up d posts嘅,所以其實都幾好🙆🏻♀ 至於平常生活,呢到d野比起香港真係比較貴😢食物選擇又唔多(重點係我唔覺得好味),交通費又貴...所以呢到d人大部分都會係自己煮野食同以行路為主.我而家直頭覺得自己係全職家庭主婦,然後兼職做學生哈哈哈~ p.s. 呢到唯一我覺得抵嘅係衫褲鞋襪嗰d😂 👇🏻 悠閒/日常生活嘅野👅 1. 宿舍點樣? 我覺得自己比較慶幸抽倒一個唔係超級social嗰type嘅hall,所以番到宿舍都可以慢慢宅🤪 我亦都慶幸我個hall有電梯(有d真係冇) 同非常方便.另外,我宿舍就比我想像中大嘅,不過呢到嘅宿舍你要expect冇冷氣(呢到應該唔會太熱)同會有暖氣咁. 2. 天氣如何? 我黎嘅第一個禮拜呢到就幾乎日日落大雨🌧,有d路嘅排水唔好仲搞到好似水浸咁.但近呢一兩個禮拜就正常番,間中有落雨,但可以接受.如果黎呢邊,真係要買番件防水嘅外套+鞋哈哈! 👇🏻 社交野👭 1. 英國好興飲酒,去到留學係咪一定要飲先可以埋堆? 黎英國之前我都有擔心過呢個問題嘅.但之後都發覺其實自己嘅擔心可以多餘嘅.我身邊我有好多人都唔飲酒(就算飲,都飲好少)同唔去clubbing嗰d,你總會搵倒一d同你差唔多嘅人.就算真係當你搵唔倒,其實人地叫你飲酒嘅時候你say no都冇問題,佢地都唔會介意/ 會尊重你.之前同班同學食飯,然後其中一個就提議之後去gay bar,但我同另一個唔飲酒嘅女仔都拒絕咗,其實都冇咩野😂 2. 亞洲人同外國人好難相處? 呢樣我又唔覺.呢到d人普遍黎講好nice,好outgoing,通常如果你自己一個,佢地都會主動介紹吓自己同你傾計.但係咁始終大家都可能有d文化差異,所以如果講容唔容易熟落去,可能就會難少少嘅.


text:
屋企用左三年既無線keyboard, mouse終於都壞左…
終於可以買下新野玩, 諗起一年前朋友買左剛出既unifying神級mouse, 好似幾新奇…
今次要買, 當然想趁機買黎試下…
一年後既今日, unifying既device已經唔再神, 唔再係新奇既產品… unifying keyboard, mouse組合最平四百有找就可以擁有了…
揀左幾間, 終於買到心水既組合…
返到屋企, 急急試下個新屎坑… 點知發現… 個mouse left click壞左! 頂… 玩左幾十年電腦, 都係第一次壞全新mouse. 時間已經係夜晚7點, 外面仲落住黃雨, 都要趕住去高登換返件死貨…
仲要去到俾個店員串我, 問我有冇裝到software去配對隻mouse呀? 佢話unifying mouse喎, 安裝係同普通wireless mouse有啲唔同的!
激鬼死我, 配對唔到同壞掣, 唔通我分唔到咩! %$F#WRER%… 最後, 店員在幾不願意下測試, 証明真係壞左… 無奈下要換俾我… 仲迫我當面試添, 佢話公司規矩, 壞野只可以換一次, 再壞就要我自己拎去代理…
只為係unifying device既關係, 店員唔需要插我個receiver, 直接用舖頭既receiver已經試晒我keyboard同mouse都操作正常… 跟住我諗, 唔會咁邪壞receiver下嘛? 最後我冇特別要求店員去試個receivery就決定收貨…
臨離開舖頭前, 店員姐姐竟然補左一句”唔好意思”, 簡直係同佢本來既態度一百八十度轉變左, 攪到我都有少少顎然…
返到屋企, 當我插好晒所有野既時候, 咦? 竟然keyboard同mouse都唔work!!!
唔通真係黑成咁, 個unifying receiver真係壞左?
忽然, 我諗會唔會係因為我既keyboard同mouse已經配對左另一個receiver, 所以用落屋企呢個receiver唔work呢?
望下keyboard同mouse, 並唔似以前既wireless device咁有個reset或配對掣黎重新配對… 所以, 我直覺覺得配對過既unifying device係一定要經software先可以再配落另一個receiver既…
果然, download左配對既software… 叫setpoint, setup好之後, 分別一開一關個keyboard同mouse就用得返!
嘩! 咁如果我屋企真係冇套backup有線keyboard同mouse咪大鑊? 我點重新配對個已經配對好既device呢?
呢點真係unifying device既一個敗筆… 配對過之後, 如果再要配落另一個receiver, 另一端似乎一定要有at least一個mouse去安裝個setpoint software, 用黎配對隻新device… 諗諗下, 雖然話unifying device可以自由配對任何一個unifying receiver, 但係… 作為keyboard同mouse呢啲咁關鍵既input device, 如果要經software setup先用得, 似乎又不設實際左啲喎…


text:
其實,她還有在看日記嗎?
突然有些話想跟她說
想給她寫封信...
恩,上星期同你喺Times傾完到今日,已經一星期啦,你呢個星期其實過成點呢?雖然每日同你同一屋簷下,但只係好隱約咁感受到你既心情,仲要唔知有冇錯,令我個心好似有個窿咁,有D空洞,硬係爭咁D野.
其實今個星期好似冇乜特別事發生,係好事定壞事?好既可能係我地已經唔會再點嘈交,但係壞既會唔會就係我地已經冇乜交流,所以冇野好講,冇野好嘈?我每日都有喺日記分享我既心情,又其實你有冇任何野想回應 ?想同我講?
你所講既每一個缺點,呢段時間,兩個半月黎,我都好認真去做好,係咪我仲係做得好差?到今日,我地唔再同床已經兩個月啦,呢段日子好難過.你仲要話我知未來唔會同我一齊生活,要分居,我究竟要點樣規劃我既將來?呢十幾年你已經佔據左我,我既生活,我既工作,我做既一切,雖然做得唔好,但都係因為我想你幸福.我好想你知道,你一直係我既No.1,直到而家都依然係,所以我仲好努力想捉緊你,我依然會對誤解你既人,為你講好說話.
即使全世界都同我講你已經好堅決,即使我自己都知道我冇乜機會令你回頭,即使你親口同我講過無數次走唔到落去,但係你仍然係我既最愛,我仍然跟緊你既腳步,喺你身邊走落去.我唔單止想同你走過已經過去又唔算好開心既十二年,我更加想繼續將比以前更開心更幸福既未來幾十年奉獻比你.或者係我令你唔再相信男人,但係有冇可能亦都由我呢個男人,令你再次相信我呢?你可以再嘗試接納我個真心嗎?你可以再嘗試將你個心,一步一步咁交比我照顧嗎?


text:
名侦探胜吕武尊(野村万斋饰)喺休假时到访嘅熊丧古道酒店,听到与当时唔相称嘅唔四嘅嘢.单嘢喺呢个时候已经开始做嘢喇.第二日,为咗食早餐胜吕武尊去酒店嘅休息室,睇到咗喺度读医学书嘅医生沙罗绢子(比嘉爱未饰)嘅身影,打咗招呼.这时,本堂家嘅夫人(松坂庆子饰),次子主水(市原隼人饰),长女镜(堀田真系由饰),次女绚奈(原先菜系华饰)嚟喇.营造出一种异样氛围嘅夫人,一系就就大骂酒店嘅工作人员,开始对仔们下好说话.等晚嘅时候,长子礼一郎(山本耕史饰)同老婆凪子(西尔维亚·格拉夫饰)都嚟咗.夫人嘅言行简直就一家独裁者,仔们都完全处于佢支配之下.胜吕畀个怪家族嘅情况,搞到眼都大埋.据同一家有住一路拍拖嘅男子·十文字好彩太(坪仓由幸饰)话,主要系本堂氏留低紧要嘅钱,可以畀呢屋企人一世玩落去,最后死,所以此时本堂家冚家都喺日本旅行.喺沙罗嘅邀请下,胜吕访问咗本公大社.睇一睇,系女议员上杉穗波(铃木京香饰)同老编飞鸟花(长野度靓饰).胜吕在穂波面前露出从未见过嘅木.两天后,本堂一家和胜吕,沙罗,穗波,飞鸟乘坐包租巴士前往古道散步.畀称为灵峰嘅熊丧有好多神秘嘅山路,景都好神秘.而且,自古以嚟天狗嘅目击故仔都源源不断.个个都喺各自想去嘅地方度过光.喺呢种情况下,本应喺参道沿岸嘅长椅上休息嘅本堂夫人,畀发现成咗尸.胜吕畀翻差佬署长·川张作(阿南健治饰)请求解决畸士,咪即刻开始抄.虽然夫人平时心脏就好弱,但系胜吕喺佢右臂上发现咗打针针之后.系病死吗?系畀边个杀咗呀?胜吕喺到酒店嘅晚上,突然间谂返起偶然听到嘅嘢.「唔知啊?噉嘅话,就唯有杀咗”.嗰个声,究竟系边个?同夫人嘅死有关系呀?屋企,个个都有动机,有机会杀害所有人.名侦探胜吕史上最复杂嘅畸士嘅推理,就系噉开始喇.
Copyright (c) 2008-2018


text:
上回提到,我哋搵搵下巴士就發現咗有間Home Plus分店係左近,既然都冇特定plan好一定要點行,我哋不如就係度辦好手信,食埋個lunch,先再過去Spaland啦~
入到去,既然未餓,先搵locker放好袋袋,輕輕鬆鬆購物去~~
我唔係諗住買超多先堆架咁大o既車o架,咁佢真係得啲咁大o既車仔嘛~ 閱讀全文 →
接住落嚟o既行程我同爹媽姐就分道揚鑣啦,爹媽會係新加坡探美姨一家遊覽幾日,家姐假期結束咯,返去陪下姐夫,好似趕住返去睇演唱會添﹗至於我同day呢,我哋會留係斯里蘭卡多幾日,去埋南部o既部份地方﹗當初話點解會有意思去斯里蘭卡呢,除咗睇過旅遊書入面大象孤兒院o既象象係河邊沖涼嗰一幕好深刻之外,另一樣就係佢o既多樣化了,其實我不嬲都好鍾意去陽光與海灘o既地方,今次既可以睇下文化古蹟,又有靚海灘,之後仲有得睇動物添,一次過滿足晒幾個願望啦~
大家可以睇睇地圖,我哋之前係可倫坡(即國際機場o既位置),包車坐咗大概兩個鐘頭車到達我哋住兩晚o既Talpe,其實Colombo以北同以南o既西海岸線都係沙灘,所以沿海都有唔少beach house,resort咁,大大小小豐儉由人都有,落到去西南部左下角o既城市Galle係斯里蘭卡第四大城市,繼Colombo,Kandy同Jaffna之後,所以我哋選咗Galle附近o既Talpe嚟住,既有南部o既海灘,亦可以感受一下Galle o既殖民風情(留意下一篇blog就會多啲介紹咯~),而且亦少少順路咁去埋我哋最後一站o既Yala National Park,所以呢個地點都好滿意~ 閱讀全文 →


text:
響應式網頁設計
響應式網頁設計(英文:Responsive web design,通常縮寫做RWD)係一種網頁設計嘅方法,主要係畀啲使用者喺唔同嘅電子產品度睇得更清楚,以前啲網頁設計師為咗方便啲平板電腦同埋智能電話使用者可以喺畫面度睇得清楚啲,佢哋就會將電腦網頁嘅畫面縮細喺中間,又或者縮咗喺左邊,所以自從平板電腦同埋智能電話面世之後,好多網站都縮細咗,嘥咗畫面嘅空間,響應式網頁設計係網頁設計界嘅革命,佢可以令啲網頁喺唔同嘅裝置自動轉換大細,唔使改尺寸.
用響應式網頁設計嘅佈局排位可以喺唔同嘅環境度睇,因為佢哋用咗液態技術以比例式網格做佢根基,彈性影像處理,佢哋唔再定死咗尺寸而用百份比,字體又可以根據畫面放大縮細,主要因為佢哋用咗最新嘅CSS3層叠樣式表 media 同埋 @media 媒體資詢擴展技術.
液態網格概念用嘅係相對式單位例如百份比來取代以前嘅絶對尺寸單位如pixels 或者points等,彈性影像都係用相對式單位等佢哋縮細時唔使定死咗大過啲裝住佢哋嘅邊距,標籤或者元素 @media 媒體資詢技術使到啲網頁喺唔同嘅裝置度就用唔同嘅CSS層叠樣式表,而最普遍嘅就係瀏覽器寛度.
伺服器端嘅元件(RESS)同埋客戶端嘅元件例如(media queries)媒體資詢擴展可以令到啲網頁喺智能電話度下載得更快,電話發放嘅功能更强大,唔使靠晒啲電話裏面嘅軟件運作.


text:
要睇青山綠水,綠草如茵既景觀,唔洗去外國既!今次小編就同大家介紹下位於粉嶺八仙嶺郊野公園既流水響水塘,唔好睇少呢個水塘,其實佢係有「香港小桂林」/「香港天空之鏡」之稱,水塘邊既景致岩曬各位女仕影相影餐飽.附近前往鶴藪水塘既散步徑同行山徑長度亦適合一家大小係秋天登山,吸收下新鮮空氣嫁!
遊車河路線
本身計劃好去流水響一帶都預計要足半日,不過小編都有介紹下流水響附近既地方,可以禁入去望望:
泊車資訊
流水響水塘對出並無任何泊車錶位,到水塘入口兩旁既馬路只能容許一到兩架車停低,係有少少窄 (如下圖)
如果需要泊車位置,最近要去到鶴藪水塘停車埸,再步行15-20分鐘到流水響水塘,詳程可以到鶴藪水塘介紹到睇睇
帶定相機,湖畔影靚相
流水響水塘係灌溉附近農田用水塘,與鶴藪水塘一樣;塘邊種植左大量白千層,三面環山.係波平如鏡既時間更加可以影到山與樹既倒影,而且係馬路開始行到水塘都係15- 30 分鐘,要近近地睇靚景黎到流水響就可以啦!
影相點No.1 湖畔倒影
到水塘入口到會見到一個水務署牌,之後一直沿斜路向上行10分鐘左右
差唔多到平地就會見到廁所,亦係附近唯一一個公廁;沿住公廁右面既路一直行就到其中一個影相點啦!
黎到呢個位置會見到有一條人行出黎既路仔,如果行落去就要小心跣親啦;落到去塘邊,咁靚既倒影立即影到!
影相點No.2 流水橋 潺潺流水
係第一點到影完相後,就要行番上去公廁,往郊野公園方向進發到流水橋
從呢個入口行到流水橋需時15-30 分鐘,呢條小徑沿塘而建,右邊係水塘,而左面就係燒烤場
無耐我地就行到流水橋啦,橋邊既小河流水聲配上太陽溫暖既感覺,真係好舒服呀!
呢度亦有分岔路行上去流水響營地
影相點No.3 白千層植林
穿過流水橋後可以一直沿湖邊道路走,經過D石枱後就黎到一片草地同植林啦!
望住呢個靚景野餐真係一流呀!係對岸影番水塘既風景亦非常一流,小編都留左係度一陣先捨得走呢
最後我地就由白千層林行番郊遊徑入口,全程大約需時1.5 小時 (包括影相)
燒烤場另一選擇
如果遇上假期旺季,鶴藪個邊既燒烤場一定好爆,買齊曬野去燒烤既朋友不妨考慮下黎到流水響既燒烤場,由郊遊徑入口行數分鐘就會到達
呢度既缺點就係無公廁係旁邊,只有旱廁;如果需要到公廁就要行一段路到入口
燒烤爐既樣子都比較舊,但係呢個燒烤場都有好多位置,唔怕無位BBQ ;垃圾筒亦係旁邊,算係方便
流水響郊遊徑
除左影相同BBQ 之外,呢度重可以行下流水響郊遊徑,各位可以選擇行上山一圈,係同一點結束或行到鶴藪水塘嫁,不過呢個活動就無咁岩有車既朋友,而我地最後都無行到
由郊遊徑入口行到鶴藪水塘需要一小時左右,而由水塘到小巴站則需要20 分鐘左右;沿途山路都幾平坦,適合一家大小嫁!兩條路徑詳細可以睇番漁農署既山徑pdf 流水響郊遊徑
公共交通工具
粉嶺港鐵站搭綠色小巴52B到中途,係呢個牌落車再步行到流水響, 每隔20-30分鐘一班


text:
無論平時嘅自拍幾靚都好,一到影證件相就唔知點算好?因為既無得就角度,更唔可以用美圖程式P圖,咩缺點都暴露晒出嚟,真係形象大崩壞啊!
其實想影靚靚證件相唔使飛到去韓國嘅,只要掌握以下5個tips,花點小心機就已經可以將你影得靚靚!
1. 頭髮唔好蓋頸
唔好以為遮得愈多塊臉愈瘦,事實係頭髮遮住頸,反而會令你條頸望落好短,塊臉會顯得更大!
2. 跟身型揀色系
無錯,深色系可以顯瘦,但如果你本身體型唔係太肥,其實著柔和嘅色系,例如米白,淡粉嘅衫反而會顯得你更加白淨,而且仲更有親和力添!但如果揀左淺色衫,就千奇唔好著冷衫等厚重,顯胖嘅質地.
3. 跟臉型揀衫領
如果本身面型圓,可以著返V領嘅衫,有助拉長臉型.但如果本身塊面已經屬於偏長,就應該要揀圓領衫,否則影出嚟就會變「長面人」.另外仲可以揀衣領闊啲,可以輕露鎖骨嘅衫,望落就更顯瘦同帶點小性感!
4. 練習微笑
笑係一門高深嘅學問,亦係決定上鏡靚唔靚最重要嘅一環.想笑得自然,事前就一定要好好練習,唔好搞到好似肌肉唔協調咁啊!
5. 影相前吸一口氣
影相前吸一啖氣,會令雙眼不自覺地撐大,而且表情無咁僵硬,背部亦會自然地挺直,係必學嘅一個竅門!
(圖片來源:tumblr)


text:
-
Doraemon Long Cushion$888.00
截止訂購及入數日期 : 2021年10月29日
到貨時間 : 大約為十二月尾至一月中 (此為大約時間)人大咗,有時難免會空虛寂寞覺得凍 😢 幻想多啦 A 夢永遠都喺身邊,無論發生咩事都總有個伴喺身邊一齊度過漫漫長夜 😔日本 Felissimo x Doraemon 推出新商品!用咗多啦 A 夢同大雄一齊瞓嘅最後一晚作為背景,唔知大家又有冇睇過呢一集呢?好感動架 😭 用咗眼光光瞓唔着嘅呢一幕,設計咗呢款長 Cushion 出嚟只要瞓落去就可以完美還原(如果你似大雄嘅話 😆)一 Set 包括多啦 A 夢公仔同埋長 Cushion,兩件可以拆開架~最右下角重印咗當年嘅場境,超有收藏價值!而家預訂大約十二月尾由日本出貨(但 Felissimo 係延期嘅慣犯 😂 有定心理準備先)係 Fans 就唔好錯過喇!
-
日本透明啤牌$129.00
此團為長期可訂貨品,沒有截止訂購日期.
到貨時間 : 約為確認訂單後的14-21天 (此為大約時間)
多啦 A 夢, 角落生物同埋名偵探柯南都有, 不過日本嗰邊都未推出, 大家記住留意到貨日期, 唔好同其他貨一齊 Check out 呀, 唔係嘅話要等齊先有得拎呀 😅
雖然係透明, 不過特殊設計係睇唔透張牌嘅內容架~ 膠牌比一般紙牌更耐玩, 54 隻全部唔同樣! Fans 必買啦~


text:
「文化」
大牌檔又可以寫成大排檔,係香港其中一種好受歡迎嘅街頭露天食肆.大牌檔係香港特有嘅街頭飲食文化,香港人嘅集體回憶,只不過大牌檔漸漸式微.直到目前為止,全香港只是剩低二十六間大牌檔,而佢哋主要是集中係中環,深水埗同石硤尾一帶.另外,有一啲市政大樓嘅熟食中心入裡嘅食肆,有一啲亦保留咗一啲大牌檔原有嘅風味.相信好多年輕人而家都應該好少會去幫襯嗰啲大牌檔.
「特色」
唔知幾耐無去過大牌檔,對上個次應該係同老婆去大坑炳記.通常大牌檔俾人嘅感覺係衛生環境比較差,但係啲嘢就非常好食.其實大牌檔提供唔同類型嘅食物,只不過有好多都係好似茶餐廳.好多大牌檔都係由鐵皮同木板建造而成,一般都係以摺枱同摺櫈嚟營運,因為方便開檔同收檔.唔知大家又鍾唔鍾意去大牌檔食嘢呢?而家啲大牌檔真係買少見少!
「保育」
香港嘅文化保育真係做得非常之差,相信好多香港嘅文化會因為政府嘅政策慢慢就會消失.而家大牌檔遇到最大嘅問題係持有大牌檔嘅牌照都已經有一定嘅年紀,而牌照係唔可以轉讓或者繼承,所以一旦持牌人離世,大牌檔就被逼結業.雖然食物環境衛生署決定全面保育中環嘅大牌檔,但係都係得嗰十個牌照.老實講點解唔係所有牌照呢?
Also published on Medium.


text:
text: 業餘空少飛Sun | photo: 新傳媒集團
空少空姐話你知!空服員覺得最難頂的6大問題
1. 「你幫我買機票會唔會有折呀?」
唔會呀!冇錯,係有超平價員工飛,但唔係立亂可以幫人出飛呀!只限直系親屬,配偶,配偶嘅父母,如果未婚同事可以有一個指定嘅旅伴quota,呢個quota通常都會畀咗男友/女友或者閨蜜等等,總之就唔係你隨便問下就畀到折你囉~
要班機有吉位先可以放啲位出嚟,仲要論資排輩.基本上旺季班班機爆滿都唔使諗會上到機.而且一日飛機未閂門,都一日唔可以確保個位係你嘅.曾經聽過有同事上咗機,櫈都未坐暖就被地勤同事收番個位,去旅行要去到咁提心吊膽,其實專心撲平飛仲好啦!
2. 「你會唔會飛開邊度,可唔可以……」
唔可以!唔可以!唔可以!因為好重要,所以要講三次!我哋係做空服員,唔係做代購呀baby!
雖然你可能覺得我哋去到外國,幫手買少少嘢再帶返嚟都係好順便,舉手之勞嚟嘅啫!但好多時其實做完班機後,我哋都未必夠時間唞夠又要再飛喇!真係冇你哋諗得咁順便呀!依家網上世界各地咩都買到返嚟咁方便,放過我哋啦…… 咁若果同事們主動問你又另計啦!
3 「你仲飛緊呀!空姐空少唔係最多做幾年就要退休/轉落地嘅咩?」
好多人以為我哋份工一定係年輕貌美先做得,但其實我哋行業入面好多資深空姐空少都飛咗二,三十年喇!可能因為好多同事都心境年輕又保養得宜啦!
係呀,touchwood一直冇穿冇爛的話,我哋可以飛到五十五歲至退休.仲有好多人都唔知其實我哋份工係可以升職,雖然正常所需時間長達十年以上,但我諗住做到變空中老爺呀!
4.「你識唔識阿某某? 佢都係做你間公司呀!」
一間航空公司有咁多個空姐空少,有啲公司可以有成萬個咁多,你以為我喺工作上咁容易識到你哋嘅另一個朋友嗎?少年你真係太年輕喇!
之前有班機個阿姐話飛咗12年,都未見過同機的客艙經理.大家係同一間公司同一部門同一team做咗12年都從未見過對方.冇錯,係12年!即係十二生肖都循環咗一圈啦!但係上天始終都冇安排呢兩個同事喺12年內相遇.當然,即使唔相遇,都有可能聽過A某某的尊姓大名.
5. 「點解啲飛機餐咁難食嘅?」
冤枉啊包大人!啲飛機餐唔係我哋煮呀!個餐單唔係我哋訂呀!啲食材唔係我哋預備呀!隻牛唔係我哋養呀!粒番茄都唔係我哋種呀……
不過咁,之前睇過有啲研究話喺飛機上面嘅雜音會混淆人類嘅五味,低壓環境亦會削弱人嘅味覺,所以建議可以戴住耳機食飛機餐,會好味啲,不如你下次試一試啦!
6. 「幾時介紹啲空姐畀我識呀?」
阿媽教落唔好做雞仔媒人,介紹人呢瓣我唔在行㗎!不如我都係介紹番你自己上 Instagram 度 follow 各大人氣空姐女神啦!
家下科技咁方便,大大拉近咗人與人之間嘅距離呀!你想同佢哋傾偈,大可以試下私訊畀佢哋,唔使要中間人咁麻煩啦係咪?


text:
Venn Diagram同Set Theory好抽象?啲Example好似同數學冇乜直接關係?」
實不相瞞,我初頭都覺得係——直頭覺得Set Theory連啲符號都核突過人!喺呢個心情之下,我武斷地放棄學習Set Theory!後來呢?梗係後悔啦!原來基礎嘅Probability題目,唔用Set Theory嘅表達法,唔用Venn Diagram幫助思考,係絕對無問題!但去到Section B啲超長Probability文字題,唔識Set Theory同Venn Diagram會非常輸蝕,甚至有啲題目諗一世都諗唔到!
呢課嘅Concept看似簡單,但正如蛋炒飯一樣,越簡單嘅嘢越難煮得好,因為細膩嘅技術知易行難,原來唔學好係會非常大獲!建立好呢個思維VS無視呢個思維,直頭係促成咗:學霸VS學渣嘅分別!已經唔係講緊「呢個TOPIC佔幾多分」而係「呢個TOPIC影響幾多個GRADE」!
無論係 M1 定 M2,呢套課程會由你已有嘅知識開始,用 DSE 實戰角度幫你 K.O. 所有你搞唔掂嘅 Concepts,Skills,題目,一站式解決晒你嘅煩惱. 掌握我嘅「Cal 機搶分技能」,「常用考試外掛」,你就可以喺考試達致「零失手」,穩 4 望 Lv 5+ !


text:
史前史
史前史 (粵拼: si 2 cin 4 si 2 )係指有信史之前嘅史.嗰時人類重未有字寫史,所以而家嘅人對嗰時嘅史了解得唔多.因為唔同地方嘅人類發明字嘅時間都唔同,所以史前時代無一個特定嘅時間.不過,史前時代泛指公元前4000年以前嘅時期.漢族嘅夏朝就係屬於史前史;商朝打後有咗甲骨文,所以商朝係屬於信史時期.
彰化縣
彰化縣 (英文: Changhua County 或 Changhwa County )係台灣西部一個縣區,人口大約有一百廿八萬幾,係人口最多嘅縣.而家嘅縣長係王惠美,縣城喺彰化市.
中石器時代
中石器時代 ( 粵拼: zung 1 sek 6 hei 3 si 4 doi 6 ) (英文: Mesolithic )係其中一個史前時代,響舊石器時代同新石器時代中間,約莫由一萬年前更新世末期去到七千年前農業開始出現.
古代史
古代史 係世界史嘅其中一個時代,排喺史前史之後,亦即係開始有文字記載史事之後,一路去到中世紀.
歷史
歷史 (粵拼: lik 6 si 2 )或者 史 ( si 2 ),係有系統噉收集過去資料.用來做學科名嘅時候,歷史就係研究人類,家族同社會書寫紀錄.如果唔係書寫紀錄,一般都叫做史前.歷史知識包括過去事件知識,同埋歷史思考方法. 傳統嚟講,歷史係人文學科.不過近年學術界,都會歸佢做社會科學,尤其係編年史.
解剖學
解剖學 (粵拼: gaai 2 fau 2 hok 6 )係生物學嘅分支學科,主要研究生物嘅結構同組織,最常見做法係將死咗嘅生物劏開解剖,所以叫解剖學.自古以來都已經有人喺度研究解剖學,佢嘅歷史甚至可以追溯到史前.喺唔同嘅時間層面嚟睇,呢個學科本質上同發育生物學,胚胎學,比較解剖學,進化生物學仲有物種演化都好有拏褦. 同解剖學息息相關嘅生理學,研究生物唔同部位嘅結構及作用,所以好多時都會兩樣嘢一齊學.人體解剖學係醫學中最基礎,最常用嘅學科.
石器時代
石器時代 (粵拼: sek 6 hei 3 si 4 doi 6 )係人主要用石來製造工具嘅時代,大概有340萬年咁長,分做舊石器時代,中石器時代同埋新石器時代.石做嘅工具叫做石器. 人類進化史上,第一次技術大範圍傳播就喺石器時代.人從東非大草原(savannas)遷徙到世界各地生活亦都喺石器時代開始.得到農業,畜牧業同銅器技術開始發展,石器時代就結束.石器時代嘅歷史冇文字記載,所以屬於史前時期. 「石器時代」呢個稱呼俾考古學家用來指冶金時代之前嘅漫長時期,喺呢段時期各種石製工具嘅使用多過用其他(更軟嘅)材料整嘅好多.除咗用石,人亦好多時用骨整工具,但係骨做嘅好難保存落來,考古學證據好少. John Lubbock喺1865年寫咗經典書史前時 ...
時代
時代 ,又叫 紀元 ,係指一段特定嘅時間,少則幾十年,多則過百萬年都得.譬如地質學就有一套地質時代,細分宙,代,紀,世四個級數嘅時代.史學上面亦會有斷代史嘅做法,好似史前嘅石器時代,中國史嘅春秋時代咁.
文明帝國系列
(英文: Civilization )係回合制策略電子遊戲系列,由席德梅爾設計,特色係模擬一個文明由史前時代發展到現代.頭一個作品響1991年推出,最新主線作品係2016年嘅.
紅銅時代
紅銅時代 ( Chalcolithic ),又叫 銅石並用時代 ,係史前一個時代,喺新石器時代之後,青銅時代之前,可以睇成兩個時代之間嘅過渡期.嗰時人類發現咗紅銅(天然銅),但未發明提煉比較襟用嘅青銅.
龍蝦灣
龍蝦灣 (英文: Lung Ha Wan ),係香港新界西貢區一個海灣,喺清水灣半島東北,清水灣郊野公園北面.嗰度有個史前古蹟龍蝦灣石刻,亦有一條龍蝦灣郊遊徑穿過郊野公園.
Octopus
Octopus ,拉丁字母串字,指: 八爪魚,英文叫法 史前大章魚,二〇〇〇年恐怖片 八達通咭


text:
月餅
月餅(粵拼:jyut6 beng2)係中秋節嘅重要嘢食,意謂團圓.
月餅起源,民間有唔同講法.一個講法係唐太宗八月十五出征突厥,凱旋而歸,得一圓餅.太宗大喜,指住個月笑住講:「應將胡餅邀蟾蜍」.之後就同文武百官一齊食,從此,就有中秋節食月餅嘅習俗.另一講法係唐明皇遊月宮時,食咗嫦娥款待嘅仙餅後,回宮命人製成.
據《洛中見聞》記載,唐僖宗曾經響中秋節叫御膳房用紅綾將餅賞賜新科進士,呢種紅綾將餅應該就係最先嘅月餅.
另外有傳說,元末人民反抗統治,月餅裏面夾紙條傳遞通風報信.
有文獻記載,月餅最早出現響南宋時候,之不過當時月餅同中秋節一啲關係都冇,只不過係一種蒸餅拎來賣咁.月餅真正同中秋節拉上關係喺明代.當時北京城內出現咗一種以果做餡嘅月餅.之後人人響中秋節呢一日自己整月餅,用來自用同送畀親朋戚友,以表達團圓祝賀之意.嗰陣時月餅大小同形狀個個都好唔同,差別好大,製作名堂多兼得意,好似有專供男人食嘅月牙月餅,只限女人食嘅葫蘆月餅,重有特別為後生仔準備嘅「孫悟空」,「兔兒爺」之類嘅月餅等,名目繁多,不一而足.到咗近代,月餅有人手亦用機器幫手整,品種亦日益豐富.
粵廣地區款式改
喺粵廣地區,而家嘅月餅係商品,款式好多,例如有冰皮月餅,雙黃蓮茸,奶黃,金華火腿五仁咁.不過,最正宗都係蓮子茸.舊時月餅會落好多糖同豬油,近年講求健康,轉用植物油,又落少啲糖.
傳統餅皮月餅改
傳統餅皮月餅會用麵粉,糖漿,生油同鹼水溝埋搓,為咗令餅皮軟硬度啱,都會將新舊餅皮一齊搓.餅皮之後會包餡,標準大細係直徑三寸二,高一寸六,重四兩,焗出嚟啡黃色.若果餅皮用淨咗,可以整埋豬仔餅.
蓮茸月餅改
蓮茸月餅係最常見嘅傳統月餅,多數都加埋鹹蛋黃,最流行嘅係雙黃,即係「雙黃蓮茸月」.蓮茸又分兩種,傳統係黃蓮茸,蓮子無去衣,用黃糖整;近年興白蓮茸,蓮子有去衣,用白糖整,色水比黃蓮茸淺,蓮子味香啲.
五仁月餅改
五仁月餅係舊時比較流行嘅傳統月餅,五仁餡通常都係欖仁,合桃,芝麻,瓜子同杏仁,再落玫瑰露酒同糖調味.
有啲五仁月餅會用埋金華火腿做餡,舊時亦會用燒雞取代金華火腿.
荳茸月餅改
荳茸月餅亦係舊時比較流行嘅傳統月餅,多數用綠豆茸溝雞油整餡,價錢比蓮茸月餅平.亦有用紅豆茸做餡,叫荳沙月餅.
奶黃月餅改
奶黃月餅係近年時興嘅月餅,用傳統餅皮包奶黃餡.不過因為一個餅放得多奶黃餡就好難焗得好,所以奶黃月餅嘅大細要縮細去就,比傳統月餅細個.
冰皮月餅改
冰皮月餅喺1989年出現,餅皮用糯米粉同粘米粉整,唔經焗製.餡就好多時都係綠豆茸,芝麻茸,生果茸,近年重有乳酪,朱古力,芝士等等.
銷售改
喺香港大型餅鋪賣月餅係用月餅咭為主,嚟啲預繳式消費方便工廠統計,預知月餅銷售數量,有利減少死貨.1970年代之前,香港流行供月餅會,提前一年每月供一次款,第二年就可以攞幾盒月餅送禮.
而家嘅月餅多數用透明膠袋獨立包裝,放入方型或圓形鐵罐入面.舊時包裝無咁講究,只係將幾個月餅疊起用玉扣紙捲成一筒,矜貴啲就用紙盒包裝.


text:
暑期實習教識我嘅三樣嘢 | Year 1去做Intern嘅體驗
而家回望返,其實中學都真係算係喺自己個comfort zone到過嘅~你有咩事,身邊嘅同學/師姐/老師都會幫你.但出到嚟社會做嘢就真係要睇你好唔好彩啦~ 有好嘅supervisor同同事,恭喜你🎉.冇嘅,就要自己睇路啦🥴! 好多問其實Year 1應唔應該做internship?我本身都有諗過唔好做㗎,然後hea咗個暑假佢😈,始終正常嚟講出年開始就一定會出去做intern,呢個應該係我最後一個暑假咁.但之後做咗之後又覺得都幾充實同埋有啲得著,令自己待人接物更加成熟. 1. 做人謙虛好重要 就算你覺得自己有幾勁,都唔應該表現得好arrogant,因為咁樣會令人好反感,百害而無一利🤷🏻♀.同埋其實吸收知識同develop技巧呢家嘢係唔會有完嘅一日㗎,千祈唔好覺得自己好勁就唔會喺其他同事,甚至其他interns身上學到嘢.其實做intern除咗為CV之外,亦都係教你做人同埋俾個機會你去學嘢. 後來我問返in我嘅其中一個同事,佢同我講返嗰時佢地struggle緊請我定另一個candidate,但最後尾佢冇請另一個人係因為覺得佢太串,覺得自己year 3有好多工作經驗就好勁咁,所以謙虛真係好重要!點都好,至少做個樣出嚟啦!唔好自掘墳墓☠! 喺到想quote一句我喺網上見到嘅一句說話:「真正自信的人更懂得謙虛,謙虛之後更有自信」,food for thought~ 2. 多一個敵人不如多一個朋友 出到嚟工作,做嘢同講嘢記住謹慎啲,唔好周圍得罪人🙈~ 基本嘅就係見到面打聲招呼,人地俾嘢你/幫咗你就講返聲唔該.有嘢唔識盡可能Google咗先,唔得再去問人,如果唔係人地都會覺得你煩.得罪人其實最終受苦嘅都係自己,所以就算唔憤氣,最好都等到返屋企先發洩/搵人擤.最重要真係唔好得罪自己個上司/supervisor,因為佢地係幫你寫reference letter嗰個人,會影響你搵下一份工㗎.同埋世界咁細,話唔定你之後出嚟做嘢會遇返同一個人㗎🤔,所以可以維持友好關係就最理想啦! 3. 適當地做主動 我個internship唔算chur,有時都會做晒啲tasks冇嘢做.如果過咗一段時間都冇新tasks,我自己通常都會搵個啱嘅時機問吓同事/supervisor有冇嘢需要我幫手~ 因為始終我覺得做intern就係要做多啲tasks學吓嘢,主動少少都應該冇問題(當然你自己都要試吓水溫睇吓其他同事會唔會覺得你咁樣好煩啦),因為你幫佢地做嘢都係減輕緊佢地嘅負擔(given你做嘢正正常常冇甩漏),佢地正常嚟講都會樂意俾啲細微嘅tasks俾你做嘅.講真,雖然你坐喺到扮工都可以拎到份糧,但你學到嘅嘢就一定少好多,其他同事亦少咗個機會袋錢落你個袋到.機會係自己爭取同把握嘅😌! 多謝大家聽我9up😂 純粹突發奇想,想分享吓keke~